
ELOSZO. 



A kár az utczára szórt gyöngyök, gyémántok és 
jl\. egyéb drágakövek, úgy hevertek szanaszét a 
török népköltészet kincsei is, anélkül hogy össze- 
gyűjtőjük akadt volna, anélkül hogy áz őket meg- 
illető figyelmet felébresztették volna. Amaz élénk 
politikai és gazdasági érintkezés alatt, mely köztünk 
és a hozzánk oly közel álló kelet közt, már év- 
századok óta fennáll, pusztán a porta nyelve, az 
efendi-y'úig gondolatköre és az arab-perzsás elemek 
tarka-barka czafrangjaitól rikító irodalmi termékek 
voltak azok, melyek kelet kutatóját érdekelték. 
Mint török irodalmi mutatványok, csakis ilyenek 
terjedtek el a nyugaton. De hogy maga a nép, az 
idegen szellemi termékektől meg nem betegesitett 
törökség, hogy hogyan gondolkozik, hogyan érez 

és álmodozik ; milyenek a mondái és dalai, legendái 
és meséi, mindezekről vajmi keveset tudtunk ez 
idáig. Hiszen maga a icTürky> szó, egyértelmű 
volt a c( paraszt, durva, bárdolatlan » kifejezések- 
kel, és az a hamis szégyenpir, mely ez epithe- 
tonok kiejtésekor az os:^mánli arczát elborította, 
mintha halavány fényét egész Európáig vetette 
volna. 

Igen érdemes munkára vállalkozott tehát 
dr. Kunos, a midőn figyelmét ez eddig teljesen el- 
hanyagolt irodalmi kincsre fordította, és e szerte- 
szét heverő drágaságokat összeszedegetve, gyö- 
nyörű népmesék díszes koszorújával ajándékozta 
meg az európai olvasó közönséget. E mesék job- 
bára népmesélők ajkairól vannak ellesve, a kik 
gőzölgő mokka nedv és szörtyögő nargilé mellett 
heverészve, kávéházi kényelemben töltik idejűket, 
és a boldog nyugalmat kifejező kejf élvezetébe 
merűlvék. Legnagyobb részük azonban a hárem 
derűit és kedélyes lakónőitől származnak, a kik 
estéken át a tandir köré guggolva, örömest kalan- 
dozzák be képzeletükkel a földöntúli világ tündérek 
lakta levegőjét. Rideg téli éjszakáknak derűit enyhe 
költészete. Egy részük ismét a keleti képzelődés 
ama gazdag forrásából eredeztek, melyek főleg a 
hosszú rama^áni éjjeleken szoktak fel-felbugyogni, 
a midőn a szigorú bőjtidőt vidám lakmározás 

váltja fel, és a midőn a fárasztó Terávíh-imira 
gyenge bágyadtság és áhítozott nyugalom követ- 
kezik. Ez érzéseket mi nyugat emberei nem is 
ismerjük. 

A keleti embernek a phantásiája mindig is 
tevékenyebb és elevenebb, mint a gondolkozó 
ereje. Mert mig ez utóbbi a földi bajlódások és 
küzködések fáradságos voltát juttatja eszébe, addig 
az előbbi, mintegy üdülőül szolgálva, enyhíti és 
gyönyörködteti, és boldogságának voltaképeni 
alapfeltétele. A meseköltészet múzsája mindig is 
elevenebb volt keleten, mint nyugaton, minden 
rang és állásbeli egyforma buzgalommal ápolta, és 
csak alig négy évtizede annak, hogy maga egy 
török diplomata, tehát egy egészen modernizált 
török, meseköltés sugaraival ragyogtatta be berlini 
missziója idejét és ,Muhajje]áti Aziz efendi' (Aziz 
efendi képzelődései) czimén, egy kötet csinos mesét 
küldött a komoly német északból a Boszporusz 
lanyhább fövenyére. 

A mi az előttünk levő mesekötet őseredetét 
illeti, úgy azt azon ethnológiai érintkezésekben 
kereshetni, melyeknek a mai os:(mánók keletkezé- 
süket is köszönhetik. Ép amint a szeldsuk-turkomán 
hódítók köré évszázadokon át gyülekeztek a külön- 
böző népek, mint a görögök, örmények, arabok, 
kürdök, kaukáziaiak, szlávok és albánok, és együt- 



Digitized by 



Google 



VI 



tesen megalkották az osT^án nemzetet, épp úgy 
a török mesék eredetét is a keleti költészet ama 
mesteri hálózatában kell keresnünk, mely Indiától 
a Tigris partjáig, innen meg egész Európáig is 
eljutott. 

Az E:(eregyéj bizonyára már a kisázsiai szel- 
dsukok közt is erősen el van terjedve, mert hisz 
a legelső, speciális os:imánli jellegű, irodalmi kísér- 
letek is, egy yElfereds baad-es siddef czimű isme- 
retes mesegyűjtemény után vannak megalkotva. 
E gyűjtemény, mely a Hidsra VII. és VlII-ik 
századában keletkezett, voltaképen arab mesék 
utánzata, és nem is tekintve a roppant érdekes 
nyelvanyagot, úgyszólván első szellemi kapcsa lett 
ama nagy népegyvelegnek, melyet összeségében 
osT^mánlmzk neveznek. Később e mesék épp olyan 
mértékben alakultak át, mint a milyen mértékben 
növekedett a keleti szellemtől merőben különböző 
szláv-görög és kaukáziai befolyás; anélkül azonban, 
hogy a költészet alaphangját lényegében megvál- 
toztatta volna, mely mindig megőrizte a keleti 
phantásia tiszta bélyegét és a mely előszeretet- 
tel kalandozgatott ázsiai erkölcs- és gondolatvilá- 
gokban. 

Mert csakis igy érthető, hogy e török mesék, 
melyeket dr. Kunos hűen és mintaszerűen gyűj- 
tött és fordított, épp oly mértékben beszél pádisák- 

ról és dervisekről^ dev (ördög) és ^m(tündér)ről, 
Ankáról és dsinről^ bos:(orkányv6[ meg varáislókrólj 
mint akár a messze India, és a még messzebb 
mongol sivatag hasonló termékei. Tekintetbe véve 
azt a nagy szellemi rokonságot, melyet a világ 
összes népeinek meséi közt már többször kimutattak^ 
nem igen fog meglepőleg hatni, ha az előttünk 
levő kötetben nem egy frappáns párjára bukkanunk 
azoknak a meséknek, melyeket Frere kisasszony 
,01d Deccan Days' ez. csinos könyvében közölt, 
avagy a melyeket ,Sziddhi-Khür' ez. gyűjteményé- 
ben Jülg nyújtott a német közönségnek. Hisz 
ily jelentékeny hasonlóságok a magyar és dél- 
szláv meseköltészetben is, ugyancsak kimutat- 
hatók. 

A mi azonban az előttünk levő mesekötet 
költészetét legjobban jellemzi, az amaz egyszerű 
és mégis erőteljes nyelvezet, az a mesterkéletlen 
és itt-ott mégis merész gondolatmenet. Egyszóval 
Kunos török meséi egy darab keletnek a képviselői, 
egyszerű ruházatában a természetes népnyelvnek; 
egy drága kő, rnelynek tiszta és nemes a fogla- 
latja, és mint ilyet nem ajánlhatjuk eléggé a művelt 
közönségnek. De ugyancsak ideje is volt már, hogy 
a fiatal magyar turkológus összegyűjtse a rég par- 
lagon heverő kincset, mert nemsokára vasút szel- 
deli át Anatólia klasszikus földjét, és azzal együtt 

idegen emberek jelennek meg, idegen gondola- 
tokkal és idegen mesékkel, és varázsszerü közle- 
kedéseink változtató hatása alatt sok enyészik majd 
el az ó-világ jellemzetességeiböl. 

Budapest, 1889. február havában. 

Vámbéry Á. 

Egyszer volt, egyszer nem volt, Allahnak 
szolgája sok volt; volt egyszer egy pádisá, 
ennek egy fia meg egy lánya. Megvénül a pádisá, 
megjön az ideje és meghal; a fia foglalja el a 
helyét és jócska időn át uralkodva, összes 
vagyonát elemészti. 

Azt mondja egy nap a lány-testvérének: 
((Húgom, a vagyonunkat mind elköltöttük; ha 
majd meghallják, hogy pénz nélkül állunk, egy 
az, hogy elkergetnek bennünket, de meg senkinek 
se fogunk majd a szeme közé nézhetni. Legjobb, 
ha mindennek elejét veszszük és ideje korán elmene- 
külünk)). Szedik- veszik czók-mókjukat és a két 
egytestvér éjnek idejében ki a palotából, mennek 
világgá. 

Mennek mendegélnek, eljutnak egy rengeteg 
nagy síkságra. Annyit szenvednek a rekkenő 
melegtől, hogy majdhogy el nem dőlnek, A fiu 

Török népmesék. I 

nem bírja ki tovább, és a mint meglát a földön 
egy kis összegyülemlett vizet, igy szól a lányhoz : 
xcHúgom, nem én innen egy tapodtat se, mig 
ezt a vizet ki nem iszom ». 

ccUgyan bátya — feleli a lány — ki tudja 
viz-é, piszok-é, mit tudhatni? Ha már eddig 
kibirtuk, haladjunk még egy keveset, hátha találunk 
majd vizet.)) 

De bizony a fiu : crNem én egy lépést sem, 
megiszom én, ha addig élek is)). Ezzel neki a 
szennyes viznek, szürcsöli-szürcsöli, de ime, alighogy 
megitta, egy őzike lett belőle. 

Sir-ri a lány nagy keservesen, hogy mi 
lesz most már ő vele ; de már megtörtént, megint 
csak útra kelnek. Mennek mendegélnek, hegyen- 
völgyön, nagy síkságon; egy nagy forrásnál nagy 
fa, ott állanak meg pihenőre. Azt mondja az őzike: 
((Húgom, mássz fel itt erre a fára, én meg megyek, 
hátha valami enni valóra tehetek szert-)) A lány 
felmászik a fára, az őzike dolog után lát, hegyet- 
völgyet bejár, nyulat mit fogdos, elhozza, a 
testvérkéjével együtt megeszik és éldegélnek 
napról-napra, hétről-hétre. 

A fa mellett a forrás, abból szokták volt a 
pádisá lovait itatni. Hozzák este a kocsisok a 
lovakat és a mint inni akarnának, megpillantják 
a víz tükrében a lány árnyékát, visszahőkölnek 

tőle a lovak. A kocsisok még azt hiszik, hogy 
talán a víz nem tiszta, veszik, kiürítik a válut, 
ujból megtöltik, de bizony a lovak megint csak 
visszaijednek, nem isznak a vizbőL Nem tudják 
a kocsisok mire vélni a dolgot, mennek, elmond- 
ják a pádisának. 

(c Talán zavaros a víz», mondja a pádisá. 
«De nem ám — felelik a kocsisok — egyszer 
ki is ürítettük a válut, friss vizzel töltöttük teli, 
még sem ittak belőle. » 

ccNo csak menjetek — küldi őket urok — 
nézzetek jól szét, hátha valami van ott a közel- 
ben, a mitől megijedhettek.)) 

A kocsisok visszamennek, és a mint jól 
körül néznek a forrás körül, szemügyre veszik a 
nagy fát, hát meglátják a tetején a lányt, ízibe 
mennek és hirt adnak róla a pádisának. Nem 
restelK a fáradságot a pádisá, eljön, felnéz, lát 
egy lányt, de olyat, mint a hold tizennegyedikén, 
olyan szépet, hogy a ki egyszer ránéz, azt mondja, 
hadd nézzek rá még eg5^szer. « Szellem vagy-é, 
tündér vagy-é?)) szól fel hozzá a pádisá. 

«Se nem szellem, se nem tündér, hanem 
ember szülte ember)), szól vissza a lány. 

Hiába kéri a pádisá, hogy szálljon le hozzá, 
hiába rimánkodik neki, nincs annyi lelke, hogy 
kvSzállassa. Megharagszik a pádisá, kiadja a rendé- 

letet, hogy vágják ketté a fát. Veszik az emberek 
a baltát és kezdik a fát vágni. Vágják a vastag 
fát, vágják, kicsi híja maradt még, de hogy e 
közben beesteledett és már setétedni is kezdett, 
abba hagyják a munkát, hogy a többijét majd 
elvégzik másnap. 

Alighogy ezek elmennek, itt az őzike az 
erdőből, látja a fát és kérdi a húgától a történ- 
teket. Elmondja a lány a dolgot, azt is, hogy 
nem akart a fáról leszállani, ccjól tetted — mondja 
az őzike — ezután se szállj le, akárhogy hiv is.» 
Ezzel oda megy a fához, egyet nyal rajta, és 
ime még vastagabb lett, mint annak előtte volt» 

Másnap ismét dolga után lát az őzike, jön- 
nek a pádisá emberei is, hát látják^ hogy ép a fa,, 
és még vastagabb is lett. Megmeg kezdik a fát 
vágni, vágják-vágják, még csak a fele hiányzik 
neki, de minthogy megint rajok esteledett, a 
többijét másnapra hagyják, mennek haza. 

Ne nyújtsuk el a dolgot, az őzike megint 
megjött és amint ismét egyet nyal a fán, még 
sokkalta vastagabb lett. 

Reggelre kelve, alig hogy elment az őzike, 
ehol a pádisá a favágókkal és a mint látja, hogy 
a fa egyre csak vastagodik, más útját-módját 
keresi a dolognak. Visszafordul, elmegy egy 
boszorkány hirű öreg asszonyhoz, elmondja neki 

a fát meg a lányt, kincset igér neki, ha le tudja 
onnan csalni. Elvállalja a dolgot a kuruzsló asz- 
szony, vesz elő egy háromlábú vasat, üstöt, holmi 
egyetmást és viszi a forrás mellé. A vasat leteszi 
a földre, rá meg az üstöt, de fenékkel felfelé, a 
forrásból vizet merít, nem az edénybe, hanem mellé 
önti; a szeme is be van hunyva, mint a vaknak. 

A lány azt hiszi, hogy csakugyan vak és 
lekiált hozzá a fáról: (cNéném asszony, fordítva 
tette kigyelmed az üstöt a vasra, a viz mind a 
földre ömlött.)) 

«Oh édes lánykám — kezdi el az öreg 
asszony — merre vagy, szemeim nem látnak ; 
szennyest hoztam magammal, ha Álláht szereted, 
jöjj és igazítsd helyére az üstöt, hadd mossam 
ki a holmimat.)) Az őzike intése jutott a lány 
eszébe, nem szállott le. 

Másnap ismét ott a boszorkány, oda botor- 
kál a fa alá. tüzet rak, lisztet vesz elő hogy majd 
szitál, de liszt helyett hamut rak a szitába. 
<cSzegény világtalan néne)), szánakozik a lányka 
a fán, és kiáltja neki a fáról, hogy liszt helyett 
hamu van a szitában. ccÓh lányom — siránkozik 
az öreg — vak vagyok, nem látok, szállj le 
onnan, segíts egy kissé a bajomon.)) Erősen meg- 
hagyta volt neki az őzike, hogy le ne szálljon 
valahogy a fárpl, szót is fogadott a testvérkéjének. 

Harmadnapra megint a fa alatt a boszorkány. 
Ezúttal juhot hozott magával és a mint veszi 
elő a kést, hogy megnyúzza vele, a visszájával 
kezdené el vágni. Úgy elsiránkozott a juhocska,. 
hogy nem nézhette a lány az állat kínlódását, 
leszáll, hogy majd ő vágja a juhot, de ott a fa 
közelében az elrejtőzött pádisá, kapja a lányt és 
viszi egyenesen a palotájába. 

Úgy megtetszett a pádisának a lány, hogy 
meg akart vele esküdni, de a lány nem addig, míg 
az ő testvérkéjét az őzikét is el nem hozzák neki,, 
addig pillanatnyi nyugta sincs. Embereket külde- 
nek ki az erdőre, megfogják az őzikét és viszik 
a palotába, a testvérkéjéhez. El nem eresztené a 
lány az oldala mellől, együtt feküsznek le, együtt 
kelnek fel. A pádisá nagy lagzit csap, megesküsz- 
nek; a kis őzike se tágít mellőlük, és estenként 
a hogy felkeresi őket és két első lábával végig 
tapogat rajtuk, megnyugszik sorsán, mert: 

«Ez a sógor lába, ez a húgom lába.» 

Idő telik, idő múlik, a mesebeli idő még 
gyorsabban, a szerelmeseké leggyorsabban; a 
mieink is boldogul élnének, ha nem lett volna 
a palotában az a fekete rablány. Roppant rágta 
az irigység, hogy a pádisá ezt a fáról szakadtat 
vette el, nem pedig őt. Leste is az alkalmat a 
bosszúra. 

Szép egy kert volt a palotában, nagy víz- 
medencze a közepében, ott szokott volt a szultán- 
asszony időzgetni. A kezében arany csésze, a 
lábán meg ezüst saru, úgy ment a nagy meden- 
czéhez, és a mint elért a vízhez, utána a rablány, 
bedobja a vízbe. Volt abban a medenczében egy 
nagy hal, azonnal lenyelte a szultán-asszonyt. 
A fekete meg, mintha misem történt volna, 
megy vissza a palotába, felveszi a szultán-asszony 
aranyos ruháit és oda ül a helyére. 

Jön este a pádisá és kérdi az asszonytól, 
hogy mi lelte, hogy úgy elváltozott az arcza? 
c( Sokat sétáltam a kertben, a nap megsütötte az 
arczom, attól lettem ilyen)), feleli a lány. A pádisá 
elhitte neki, leül mellé vigasztalni, hanem az őzike 
is előjön és a mint kezdi őket simogatni, ráismer 
a rablányra, mert: 

c(Ez a sógor lába, hol a húgom lába?)) 

A rablánynak se kellett egyéb, ez az állat 
elébb-utóbb még végére fog járni, tűnődik magá- 
ban, hogyan pusztíthatná el ezt is. 

Egyet gondol, másnap betegnek tetteti magát, 
orvosokat hivat és pénzzel, szép szóval leikökre 
köti, hogy mondják a pádisának, nagy beteg a 
felesége, az őzike szívét ha megehetne, csak az 
segít a baján. Elmondják az orvosok a pádisának, 
azt is hogy az őzike szívét kellene a beteggel 

lenyeletni. Oda megy a feleségének hitt rabszol- 
gához és kérdi tőle, hogy nem bánja-e, ha le- 
vágatja testvérkéjét, az őzikét. 

«Mit tegyek — sóhajt az álnok — ha én 
meghalok, mi lesz szegény fejével; jobb ha le- 
vágatjuk, igy én se halok meg, ő is megszabadul 
állati voltától. Kiadja a pádisá a rendeletet, élesit- 
teti a kést, téteti tűzre a nagy üst vizeket. 

A szegény őzike megneszeli a nagy sürgés- 
forgást, lemegy a kertbe a medenczéhez és három- 
szor kiált le a testvéréhez: 

((x\ késeket élesítik, 

forralják a kazán vizet, 

én húgocskám siess siess. » 
Háromszor felelnek neki vissza a hal gyomrából : 

((Itt vagyok a hal gyomrában, 

a kezemben arany csésze, 

a lábamon ezüst saru, 

az ölemben kis pádisá. » 
Mert teherben volt a szultán-asszony, a mikor 
a hal elnyelte, ott szülte meg kis fiát a hal 
gyomrában. 

Meg akarta éppen a pádisá az őzikét fogatni, 
a mint lesietett a kertbe a medenczéhez. Nagy 
óvatosan utána megy az őzikének és mindent 
meghallott, a mit a két testvér beszélgetett. Ki- 
ürítette nagy gyorsan a medenczéből a vizet, 

kihúzatja a nagy halat, a gyomrát felvágatja, és 
íme mit lát ? Felesége hal gyomrában, a kezében 
arany csésze, a két lábán ezüst saru, a karjában 
kicsi fia. Hol a feleségét öleli, hol a gyerekét 
csókolja, viszi őket fel a palotába és elbeszélteti 
magának a történteket. 

Az őzike meg ezalatt egyet talált nyalni a 
hal véréből, és egyszerre csak emberré változott 
át. Felszalad a húgához, össze-ölelkezik a két 
egy-testvér és úgy elsírnak szerencséjükön. 

A pádisá veszi az arab szolgálót és kérdi 
tőle, hogy mit szeretne jobban, negyven kardot-e 
avagy negyven lovat. Azt feleli neki a rablány: 
ccKard az ellenségem torkába menjen, negyven 
lovat adj, hadd mehessek sétára. » Rákötteti a 
lányt negyven lónak a farkára és útnak ereszti 
sétára; apró darabokra szakadt a fekete, minden 
porczikája más-más hegyen maradt. 

A pádisá meg a felesége még egyszer nagy 
lagzit csapnak, az őzike-királyfinak is akad a 
palotában párja és negyven nappal, negyven éjjel 
egyre csak lakodalmaznak. Ettek ittak, czéljukhoz 
jutottak ; ti is egyetek igyatok, czélotokhoz jussatok. 

A három narancs--peri. 



Reges régi időben, szita volt a szalmában, 
. minden csupa hazugság, ha volt is, ha nem 
is volt, minden dolog bőven volt, ettünk-ittunk 
egész nap, de éhesen aludtunk, mondom ilyen 
időben, volt egyszer egy pádisá. Örömtelenűl 
múltak napjai, mert nem volt egy fia gyereke sem. 
Bújában útra kel a /^tójával (vezérével) 
és a mint mennek mendegélnek, kávét isznak, 
csibukoznak, eljutnak egy nagy völgybe. Leülnek 
egyet pihenni és amint nézegetnek jobbra-balra, 
egyszerre csak megrendül a völgy, ostor csattan 
és egy zöld ruhájú, sárga papucsú, fehér szakállú 
dervis áll előttök. A pádisá meg a vezére nagy 
féltükben mocczani se mernek, de a mint a dervis 
feléjük közeledik és ccSzelámin áléjküm))-öt mond 
nekik, ők is neki bátorodva, visszafelelik a ccVe 
áléjküm szelám>;-ot. 

(cMi járatban vagy pádisá uram?)) kérdi a 
dervis. 

c(Ha ki tudtad találni hogy pádisá vagyok, 
akkora bánatom okát is tudnod kell)), feleli a pádisá. 

Elővesz a dervis a kebeléből egy almát, oda 
adja a pádisának és igy szól hozzá: ccFelét add 
oda a szultán-asszonynak, a másik felét magad 
edd meg)), és ezzel eltűnt. 

Haza megy a pádisá, oda adja a fél almát 
a feleségének, a másik felét ő eszi meg és kilencz 
hónap tiz nap leteltével királyfi van a háremben. 
Azt se tudta a pádisá mit csináljon örömében, 
pénzt osztogat a szegényeknek, rabszolgákat 
szabadít fel, se kezdete, se vége a sok lakomának. 

Hogy ne nagyon nyújtsuk a dolgot, a 
mesékben úgy is hamar telik az idő, nagyot nő 
a gyerek, elérte a tizennegyedik esztendejét is. 
Azt mondja egy nap az apjának: aPádisá apám, 
csináltass nekem egy kis márványpalotát, de 
olyat ám, hogy két forrás legyen benne, az 
egyikből zsir, a másikból méz folyjék.)) Nagyon 
szerette a pádisá egyetlen egy gyerekét, azonnal 
csináltatott neki palotát, két forrást, úgy a hogy 
a fia szÁve kivánta. Ott ült a királyfi a palotájá- 
ban, és a mint nézi a forrást, hogy bugyog ki 
belőle a zsir meg a méz, ehol egy öreg asszony, 
kezében korsó, tele akarja tölteni a forrásból. A 

királyfi egy követ ytsz elő és eltöri vele az öreg 
asszony korsaját. Az öreg asszony nem szól 
semmit, elmegy. 

Másnap megint előjön és a mint töltené a 
forrásból, ismét oda dob a királyfi egy követ, 
megint eltöri a korsaját. Szó nélkül megy vissza 
az öreg asszony. Harmad napra is eljön, de 
harmadszorra is oda a korsaja. «Oh ifju — szólal 
meg az öreg asszony — azt kivánom Allahtól, 
hogy szeress bele a három narancspmbe)), (tün- 
dérbe) és azzal ott hagyja. 

E pillanattól kezdve, mintha tűz emésztené 
a királyfi szívét, hervadozni, sápadozni kezd és a 
mint látja a pádisá, hogy beteg a fia, orvost, 
hodsát hivat, de égy se tud segíteni a baján. 
Megmondja egy nap a királyfi az apjának : (cÓh 
sáh apácskám, nem gyógyítanak meg engem ezek 
az emberek, hiába váló minden fáradozásuk. Bele 
szerettem a három narancsba, és nem is lesz 
addig nyugtom, mig meg nem találom őket.» 

((Óh gyermekem — rimánkodik a pádisá — 
egyetlenem vagy énnekem e világon, ha te is 
elmész, kibien telik akkor örömöm.)) A királyfi 
csak hervadoz, csak olvadoz, belátja az apja, hogy 
jobb lesz, ha útnak engedi, hadd találja meg a 
narancsokat, szive balzsamát. Hátha vissza kerül- 
het az útjából. 

Könnyű terhű, nehéz értékű holmival útra 
kel egy nap a királyfi, és hol leülve, hol felkelve, hol 
hegységen, hol síkságon egyre halad előre. Egy 
roppant nagy síkság közepette, ott az országúton 
előtte a mindre (torony) nagyságú ördög-anya. Fél- 
lába az egyik hegyen, a másika egy másik hegyen ; 
a szájában mézgát rágcsál, fél órai útra hallik; 
fergeteg a lehellete, a karjai nyolcz rőfnyiek. 

Egy c(Jó napot anyácskám)) kiáltással oda- 
szalad a fiu és átöleli az ördög-anya derekát. 
((Ha anyácskámnak nem szólítottál volna — 
mondja az asszony — azonnal bekaptalak volna.)) 
Kérdi aztán a fiútól, hogy merről jön és mi 
járatban van. 

((Jaj édes anyácskám — sóhajt egyet a fiu 
— olyan baj jött a fejemre, hogy te se kérdezd, 
én se mondjam.)) 

((De csak elő vele, no,)) nógatja az ördögök 
anyja. 

((Oh édes anyácskám — sóhajt még egy 
nagyobbat a fiú — bele szerettem a három 
narancsba ; jaj ha oda tudnál igazítani.)) 

((Csitt — kiált rá az asszony — e szót még 
emlegetni is tilos erre; én meg a fiaim őrizzük 
ugyan, de magunk se tudjuk, hogy merre van. 
Negyven fiam van, azok nagyobb földet járnak 
be, talán tudni fogják.)) A mint beesteledett, 

mielőtt még haza jöttek volna az ördög-fiak, 
veszi az asszony a királyfit, egyet csap rá, azon- 
nal vizes korsóvá változott 

E^pen jókor, mert egyszerre csak betoppan 
a negyven ördög legény és kezdi mind : «Ember- 
szagot érzek, anyó.5) 

ccUgyan, ugyan — csitítja őket az anyjok — 
mit keresne itt köztetek ember fia, vájkáljátok 
csak meg a fogatokat.)) 

Elővesznek egy-egy hasáb fát és a mint 
vájkálnak vele a foguk közt, az egyik egy czombot, 
a másik egy kart, ki fejet, ki meg mellet húz ki 
a foga közzül. Leülnek és hozzálátnak az evés- 
hez. Evés. közben tudakolja az anyjok: ccHa 
ember testvéretek volna, mit csinálnátok vele?)) 

((Mit csinálnánk — felelik — szeretnők mint 
testvérünket.)) 

Egyet csap az asszony a korsóra, és elő- 
terem a királyfi, (dtt a testvérkétek)), mondja a 
negyven fiának. 

Köszöntik nagy örömmel a devek (ördögök) 
a királyfit, testvérnek szólítják, leültetik és mondják 
az anyjoknak, hogy mért nem szólt elébb, legalább 
együtt ehettek volna. 

((Jaj fiaim — mondja az asszony — nem 
olyan étellel él az mint ti, tyúkot, juh húst meg 
ilvesfélét esznek az ember fiak.)) 

Kapja erre az egyik, kimegy, hoz egy juhot^ 
leöli és oda teszi a fiu elé. 

«Oh te gyerek — mondja megint az asz- 
szony — meg is kell azt neki sütni.)) 

Megnyúzzák erre a juhot, tüzet raknak, meg- 
sütik és elibe tálalják. Eszik a királyfi egy darabig 
és amint jóllakott, abba hagyta. Nógatják az 
ördög-fiak, hogy no még, no még, de mondja 
nekik az asszony, hogy csak annyit szoktak 
azok enni. 

ccLássuk csak — mondja a negyven testvér 
egyike — milyen is ez a juh hus?)) Fogja és 
egy-két falással végére jár az egésznek. 

Reggelre kelve azt mondja az asszony a 
fiainak: ((Testvérkéteknek nagy ám a baja.)) — 
<(Mi az? — kérdik — hátha segíthetünk rajta.)) 

((Bele szeretett a három narancsba.)) ((Mi — 
mondják az ördög-fiak — nem tudjuk a három 
narancs helyét, sose járunk arra, de a nagy- 
nénénk talán tudni fogja.)) 

((Vigyétek hát oda ezt a fiút — mondja az 
asszony — mondjátok neki, hogy tiszteltetem, ez 
az én fiam, fogadja el ő is a fiának és segítsen 
a baján.)) Veszik a devek a királyfit, viszik a 
nagynénjükhöz és elmondják neki, hogy mi járat- 
ban vannak. 

Hatvan fia volt ennek az idősebb' ördög- 
asszonynak, és minthogy ő nem tudta a naran- 
csok országát, a fiait várta haza. De hogy kárt 
ne tegyenek uj fiában, egyet csap rá és edénynyé 
változtatja. 

((Emberszagot érzek, anyó)), kiáltja vala- 
mennyi, a mint belépnek a házba. 

c( Talán emberhúst ettetek, abból maradt a 
fogatok közt)), mondja nekik az asszony. Elő- 
vesznek egy-egy hasáb fát, és amint piszkálgatják 
vele a fogukat, mindegyik kihúz belőle valamit 
és aztán megint lenyelik. Evés közben egyet csap 
az asszony az edényre, és a mint meglátja a 
hatvan dev a kis ember-testvért, szivesen látják, 
asztalhoz ültetik és valami enni valót keresnek 
elő neki. ccpiuk — mondja másnap reggel az 
ördögök anyja — ez a gyerek beleszeretett a 
három narancsba, nem tudnátok szegényt útba 
igazítani?)) 

((Bizony mi nem tudjuk — mondják a devek 
— de hátha az idősebb nagynénénk tudja.)) 

((Vigyétek el oda ezt a fiút — mondja az 
asszony — tiszteltetem, ez az én fiam, legyen 
az övé is, és járjon utána a bajának.)) Viszik a 
fiút a nagynénjükhöz és elmondják neki a dolgot. 

((Jaj fiaim, biz én nem tudom — mondja 

az agg anyó — de ha estére megjön a nyolczvan 
gyerekem, megkérdezem tőlük. » 

A hatvan dev elmegy, a királyfit ott hagy- 
ják és a mint beesteledik, egyet csap rá az ördög- 
anya a fiúra, seprőt csinál belőle és oda támasztja 
az ajtóhoz. Jön aztán a nyolczvan dev, ők is 
megérzik az emberszagot, és emberhúst vájnak 
ki ők is a foguk közzül. Evés közben ezektől is 
azon mód kérdi az asszony, hogy ha ember- 
testvérök volna, mit csinálnának vele, és a mint 
fogadják, sőt a tojásra is megesküsznek, hogy 
ujjal se érnének hozzá, egyet csap az asszony a 
seprőre, előjön a királyfi. 

Fogadják szép szivesen a dev testvérek, 
tudakozódnak az egészsége után, egy kis enni- 
valóval szolgálnak neki, alig tudnak neki helyet 
lelni. Evés közben kérdi az asszony, hogy nem 
tudják-e, merre a három narancs, mert bele- 
szeretett uj testvérkéjük. Nagy örömmel ugrik 
elő a legkisebbik dev-üu, hogy ő tudja merre van. 

ccNo ha tudod — mondja az anya — vidd 
el ezt a fiút, hadd jusson a kivánságához.)) 

Reggelre kelve, veszi az ördög-fiu a királyfit 
és kettecskén útra kelnek. A mint mennek mende- 
gélnek, azt mondja a kis dev: «Testvér, nem 
sokára egy nagy kertbe jutunk, annak a meden- 

Török népmesék, 2 

czéjében van a három narancs. Amint azt mondom^ 
hogy hunyd be a szemed, nyisd ki a szemed,, 
kapd meg, a mit meglátsz)). 

Mennek még egy keveset, bejutnak a kertbe,, 
és a hogy meglátja a dev a medenczét, oda szól 
a fiúnak: ((Hunyd be a szemed, nyisd ki a sze- 
med.)) Meglátja a királyfi a három narancsot, hol 
a víz színén lebeg hol a vízben úszik, kapja az 
egyiket, dugja a kebelébe. Megint kiáltja neki a 
í/w; ((Hunyd be a szemed, nyisd ki a szemed)); 
behunyja meg kinyitja, megint kikap egy naran- 
csot, ezen mód a harmadikat is. 

Azt mondja aztán neki a dev: ((Vigyázz,, 
valahogy olyan helyt ne vágd fel e narancsokat,, 
a hol víz nincs, mert meg találod bánni.)) A fiu 
fogadja és azzal az egyik jobbra, a másik balra. 

A mint megy mendegél, sokat jár keveset 
jár, hegyet völgyet, síkot bejár, eszébe jut a narancs^ 
előveszi az egyiket, hogy ő bizony felvágja. Ali^ 
hogy belevág a narancsba, egy tündérszép lány 
pattan elő belőle, de olyan szép ám, mint a hold 
tizennegyedikén. ((Az Istenért, egy kis vizet adja- 
tok)), kiáltja a leány, és amint nem kapott azon 
nyomban vizet, mintha csak eltűnt volna a föld 
színéről. Eleget sajnálta a királyfi, de hiába min- 
den, elmúlt dolog. 

Megint útra kel, és amint ismét megy egy 

keveset, gondolja hogy akárhogy, de egy naran- 
csot még felvág. Előveszi a másik narancsot is, 
és ahogy felvágja, az előbbinél még sokkalta 
szebb egy lány pattan elő, vízért rimánkodik, de 
hogy a királyfi nem tudott neki adni, az is 
eltűnt. 

(cNo de a harmadikra már jobban vigyázok,)) 
fogadja a királyfi és folytatja megint az útját. 
Jártában-keltében elérkezik egy nagy forráshoz, 
egyet iszik belőle és gondolja magában, hogy 
itt felvágja a harmadik narancsot is. Előveszi, 
felvágja és ime a másik kettőnél jóval szebb lány 
áll előtte. A mint ez is kiáltoz vízért, oda viszi 
a forráshoz, inni ad neki és a lány nem tűnt el, 
életben maradt. 

Anyaszült meztelen volt a lány és minthogy 
így nem vihette be a városba, mondja neki, hogy 
mászszon fel a forrás mellett levő nagy fára, ő 
meg bemegy a városba ruháért, kocsiért. 

Mialatt a királyfi oda jár, egy arab szolgáló 
jön a forráshoz és a mint merítene a vízből, 
meglátja a lány képét a víz tükrében. (cNo te 
lány — szólt maga magához — hisz én szebb 
vagyok az asszonyomnál, én bizony nem hordok 
neki vizet, ő hozzon én nekem.)) Ezzel széttöri 
a korsót, megy haza és a mint kérdi az asszonya 
hogy hol a korsó víz, azt feleli az arab: (cSzebb 

vagyok én náladnál, te hozz ezután nekem vizet.)) 
Az asszony vesz egy tükröt, oda tartja neki és 
így szól hozzá: (cElment tári az eszed, nézz csak 
ide a tükörbe.)) Az arab belenéz, látja, hogy csak- 
ugyan fekete. Szó nélkül veszi a korsót, megy 
ismét a forráshoz és amint meglátja a lány képét 
a vízben, azt hiszi, hogy az ő arcza. 

íf Mégis csak szebb vagyok én az asszonyom- 
nál)), kiáltja ismét, széttöri a korsót és megy haza. 
Megint kérdi az asszonya, hogy mért nem 
hozott vizet, 

ccSzebb vagyok én náladnál, te hozz nekem 
vizet.)) 

((Megbolondultál te lány)), mondja az asz- 
szony, hozza ismét a tükröt és a mint meglátja 
magát benne az arab, megint vesz egy korsót 
és viszi a forráshoz. A lány képe megint ott a 
vízben, és amint harmadszorra is akarná törni a 
korsót, lekiált a lány a fáról: ((Sose törögesd a 
korsókat néne, az én arczomat láttad a viz tük- 
rében, azt nézted a magadénak)). 

Felnéz az arab, és amint meglátja a tündér- 
szép lányt, felmászik hozzá a fára és így kedves- 
kedik neki: ((Óh aranyos lány ócskám, egész oda 
lettél a sok üléstől, jer, hadd keresgéljek a fejed- 
ben.)) Ezzel veszi a lány fejét az ölébe, kotorász- 
gat benne, elővesz egy tűt, beleszúrja a lány kopó- 

nyájába és egyszerre csak madárrá válik a 
narancs-lány, prrr . . . elrepül, az arab egymagára 
ott maradt a fán. 

De ehol á királyfi szép kocsival, aranyos 
ruhával, felnéz a fára és amint meglátja a fekete 
arczot, kérdi a lánytól, hogy mi történt vele. 
«Itt hagytál, elmentél — mondja az arab — a 
nap egészen megfeketitett.» Mit csináljon szegény 
királyfi, veszi a lányt, bele ülteti a kocsiba és 
viszi háza egyenesén az apja házába. 

A palotabeliek már várják, lesik, vájjon milyen 
is lesz a királyfi tündér-menyasszonya és amint 
meglátják az arab lányt, kérdik a királyfitól : «No 
te mijét tudtad ennek az arab lánynak meg- 
szeretni?)) 

ccNem arab lány ez — mondja a királyfi — 
egy fa tetején hagytam, ott feketedett meg a 
naptól ; ha kipiheni magát, megint megfehéredik.)) 
Ezzel viszi a szobájába, és lesi, hogy fehéredjék. 

Volt a királyfi palotájában egy szép kert, 
egyik fájára rá repült a narancs-madár és szólítja 
elő a kertészt. 

(cMit akarsz velem?)) kérdi a kertész. 

«Mit csinál a királyfi?)) tudakozódik a madár. 

(cSemmi baja, egészséges)), mondja a kertész. 

«Hát a fekete felesége hogy van?)) 

<(kz is csak riiegvan, üldögél.)) 

(cÜldögéljen, ne ülhessen, 
a fenekén tövis nőjön, 
szállok ágra, elszáradjon.)) 
Ezt mondja a kis madár és azzal elrepül. Másnap 
megint jön, ismét tudakozódik a királyfi meg a 
fekete felesége után, és meg-meg a tegnapit 
kivánja. Harmadik nap azon módon, és a hány 
fára csak rászállott, annyi száradt ki alatta. 

Megunta egy nap a királyfi a fekete mellett, 
bemegy a kertbe, egyet sétálni. Meglátja a ki- 
száradt fákat, hivja a kertészt és azt mondja neki: 
cc Ugyan kertész, mért nem viseled jobban gond- 
ját ezeknek a fáknak, nem látod, hogy mind 
kiszáradt.)) Erre elmondja a kertész, hogy ő 
ugyan hiába viseli gondját, mert néhány nap óta 
egy madár száll a fákra, megkérdi, hogy mit 
csinál a királyfi meg a fekete felesége, kivánja 
neki, hogy üldögéljen ne ülhessen, a fenekén tövis 
nőjön, száll az ágra, elszáradjon. 

Megparancsolja a királyfi a kertésznek, hogy 
kenje be a fákat péppel és ha majd oda ragad 
a madár, fogja meg, hozza el neki. Bekeni a 
fákat a kertész és amint rászáll másnap a madár, 
legott oda ragad. • Veszi a madarat, oda viszi a 
királyfinak és beteszik egy kaliczkába. Csak rá 
kellett hogy nézzen a fekete asszony a madárra, 
azonnal ráismert benne a lányra. Fogja, nagy 

betegnek tetteti magát, elhivatja a főorvost és 
sok pénzzel rábírja, hogy azt mondja a királyfi- 
nak, hogy csak úgy gyógyul meg a felesége, ha 
ilyen meg ilyen madarat nyeletnek el vele. 

Látja a királyfi, hogy nagy beteg a felesége, 
hivatja az orvost, megnézeti vele a beteget és 
kérdezi, hogy mivel gyógyíthatná ki. Mondja az 
orvos, hogy meggyógyíthatná, ha ilyen meg ilyen 
madarat meg tudna vele étetni. 

(cÉp a minap fogtam egy ilyet)), mondja a 
királyfi, megfogják a madarat, leölik és lenyeletik 
az asszonynyal. Nyomban felkelt a fekete az ágy- 
ból. De a madár ragyogó tollából véletlenül 
leesett egy a földre, két deszka közzé szorult, 
úgy hogy senki se vette észre. 

Idő telik, idő múlik, a királyfi még mindig 
várja, hogy fehéredjék a felesége. Járt a palotába 
egy öreg asszony, az szokta volt oktatgatni a 
hárembelieket olvasásra, írásra. Egy nap, a mint 
megy lefelé a lépcsőről, látja, hogy két deszka 
közt, mintha fénylenek valami; oda megy, hát 
egy madár toll, de ragyogó akár a gyémánt. 
Veszi, haza viszi és oda dugja a gerendába. 
Másnap megint elmegy a palotába és mialatt 
oda jár, leszáll a toll a gerendáról, egyet rázkódik 
és íme szépséges szép egy lány lett belőle. A 
szobát feltakarítja, az ételt megfőzi és miután 

mindent rendbe hozott, megint tolla változik, 
felszáll a gerendára. Hazajön a tanító asszony, 
hát csak elképed a látottakra. Gondolkozik, hogy 
ki csinálhatta mindezt, össze-vissza kutatja a ház 
zege-zugát, de bizony nem tudhatott ki semmit. 

Másnap reggel megint megy a palotába, a 
toll ezalatt megint leszáll és azon mód elvégez 
minden dolgot. Hazajön az asszony, látja, hogy 
megint rendben a háza. De már ki kell ezt tudni 
mindenképen, gondolja magában, és másnap reg- 
gel úgy tesz, mintha elmenne, kinyitja az ajtót 
meg beteszi és elbúvik valahová. Egyszerre csak 
azt látja, hogy ott egy lányka a szobájában ; 
takarít, aztán meg főz és a mint elvégezte a 
dolgot, oda szalad az asszony, rriegkapja és kérdi 
tőle, hogy ki-miféle, honnan került ide. Elmondja 
a lány a sorsát, hogy hogyan ölte el kétszer is 
a fekete asszony és hogyan jutott ide toll 
alakjában. 

cíEgyet se búsulj többé lányom — vigasztalja 
az öreg asszony — rendbe hozom én a te dol- 
godat még ma.)) Ezzel megy egyenesen a király- 
fihoz és meghívja az nap estére. A királyfi 
amúgy is unatkozott már a fekete mellett, cseppet 
se bánta, hogy elhívják hazulról és estére kelve 
megy az öreg asszony házába. 

Vacsorához ülnek, étel után jön a kávé, bejön 

a lány a findsákkal és amint megpillantja a 
királyfi, majdhogy el nem ájult. (cUgyan anyó — 
mondja a királyfi, amint magához tért egy kissé 
— ki ez a lány?)) 

c(A szolgálóm)), feleli az öreg asszony. 

(cHonnan vetted ezt a szép teremtést — 
kérdi a királyfi — nem adnád el nekem?)) 

ccHogy adnám el, mikor voltaképen úgy is 
a tied)), mondja az öreg asszony. Ezzel fogja az 
asszony a lányt, oda vezeti a királyfihoz, és lel- 
kére köti, hogy őrizze meg ezután jobban a 
narancs-tündért. 

Még csak erre támadt igazán elájulhatnékja 
a királyfinak. Viszi a lányt a palotába, a fekete 
lányt kivégezteti, a tündérrel meg negyven napig, 
negyven éjig tartó lakodalmat csap. Ok elérték 
czéljukat, mi is egyet nyújtózkodhatunk kereve- 
tünkön. 

Egyszer volt, vagy nem is volt, réges-régi 
időben, szitáltak a szalmában, a teve még 
kupecz volt, az egér meg borbély volt, kakuk 
madár szabó volt, a szamár még szolgáskodott, 
teknős-béka pékeskedett, csak tizenöt éves voltam, 
már apám bölcsőjét ringattam ; hol volt, hol nem 
volt, volt egyszer egy molnárnak egy fekete 
macskája. 

Volt osztán egy király is, a királynak három 
lánya, az egyik negyven, a másik harmincz, a 
legkisebbik meg húsz esztendős. Felbiztatja egyszer 
a negyven esztendős lány a legkisebbiket és ilyen 
levelet irat vele az apjának: ((Apám uram, az 
egyik néném negyven, a másik harmincz esztendős, 
és még sem adtad őket férjhez. Én bizony nem 
akarok addig megöregedni, mig férjhez nem 
megyek)). 

Olvassa a király a levelet, hivatja a három 
lányát és azt mondja nekik : ccEhol mindegyikőtök- 
nek egy-egy nyii, lőjétek ki, a kié hová esik, ott 
keresse a szerencséjét)). Veszi a három lány a 
három nyilat, először a legöregebbik lövi ki, a 
a vezér fia palotájába esik, a vezér fiának lett a 
felesége. A középső lány nyila a fősejh (főpap) fia 
palotájába repült, annak adták oda. A legkisebbik 
lány is előveszi a nyilat, kilövi, hát biz az meg 
sem állott egy szolga-legény viskójáig. (cNem jó 
volt, nem jó volt», kiáltja mindenki; addig, hogy 
még egyszer kilövi, megint csak oda esik. Har- 
madszorra is kilövi, megmeg a szolga-legény 
viskójába. Megharagszik erre a király és kiáltja 
oda a lányának : (cNo te rusnya, megkaptad a mit 
megérdemeltél. Lám a nénéid türelemmel vártak, 
el is érték a czéljukat; te a legkisebbik voltál, 
és mégis te irtál levelet, ime a büntetésed. Vigyétek 
a szemem elől szolga-legény urához, és semmi 
egyebet mint a mennyi rajta van)). Veszik a 
szegény lányt, viszik a szolga-legényhez és oda 
adják neki feleségül. 

Jócska ideig élnek éldegélnek, egyszer csak 
teherbe esik az asszony és amint kilencz hónap 
tiz nap leteltével eljött a szülés ideje, siet az ura 
bábáért. Míg a szolga-legény oda van bába 
keresni, erőt vesz az asszonyon a fájdalom, de 

se ágya a hová ledőlhetne, se tűz, a hol meg- 
melegedhetnék, pedig a tél is erősen a nyakukon. 
Sirtában-ríttában egyszerre csak megnyilik a viskó 
fala és három szépséges szép tündér lány lép ki 
belőle. Az egyik a fejénél, .a másik a lábánál, a 
harmadik mellette, úgy lát mindegyike munkához. 
És ime szép rendben a kis viskó, tiszta nyoszo- 
lyában a királylány, mellette meg ujdonszült kis 
lányocskája. A hogy mindennel elkészült a három 
tündér és indulóban is vannak, oda lépnek egyen- 
ként az ágyhoz és elkezdi az egyik: 
c( Rózsa legyen lányod neve, 
gyöngy hulljon, ha sirva fakad». 
A második emigy folytatja: 

((Rózsa legyen lányod neve, 
rózsa nyiljék, ha mosolyog)). 
A harmadik pedig ezzel végzi be: 

((Rózsa legyen lányod neve, 
lépte nyomán fű zöldeljen.)) És erre 
mind a három eltűnik. 

Ez alatt csak keres az ura bábát, csak keres, 
de nem tud találni. Mi tévő legyen, haza néz, 
hát csak elképed a látottakon, hogy a felesége 
már le is betegedett, szegényes viskója ugyancsak 
helybe van hagyva és hogy szép egy nyoszolyá- 
ban fekszik a felesége. Hát még, a mikor elbeszélte 
neki az asszony a három tündér esetét. De meg 

a kis lányuk, napról napra, évről évre olyan szép- 
séges szép egy lány lett, hogy a világ olyat még 
nem látott ; a ki csak egyszer rá nézett, nála 
felejtette a szivét és azon felül gyöngy hullott 
ha sirva fakadt, rózsa nyillott ha mosolygott, lépte 
nyomán fű zöldellett. A ki csak látta, majdhogy 
a lelkétől is meg nem vált, de járt is Rózsa szépe 
híre szájról szájra. 

Hallott erről a lányról a királyfi anyja is, 
és feltette magában, hogy vagy ez lesz a fia 
felesége vagy senki. Hivatja a fiát és mondja 
neki, hogy ilyen szép, olyan szép egy lány van 
a városban, gyöngy hull, hogyha sirva fakad, 
rózsa nyílik, ha mosolyog, lépte nyomán fű zöl- 
dellik, megy ő oda háztűz nézni. 

A királyfinak már rég megmutatták volt a 
tündérek a szép Rózsa lányt álmában, égette is 
azóta a szerelem tüze, de az anyja előtt szégyelte 
magát, vonakodni kezdett egy kissé. Annál jobban 
makacskodott az anyja, hogy de bizony ő megkéri, 
és hivatja is azonnal a palota-asszonyt, mennek 
együtt a szolga-legényékhez. 

Benyitnak a viskóba, elmondják, hogy mi 
járatban vannak és ÁUáh parancsából megkérik 
a lányt a királyfinak. Megörülnek a szegény 
emberek a nagy szerencsének, oda Ígérik a lányt 
és kezdenek is a készülődéshez. 

Volt annak a palota-asszonynak egy lánya, 
szépecske is volt, egy kicsit hasonlított is Rózsa- 
szépéhez. Roppantul bántotta ezt az asszonyt, hog}^ 
a királyfi ezt a szegény lányt veszi el, hogy egy 
szolga-legény lánya legyen a szultán-asszony, nem 
pedig áz övé. O bizony, gondolja magában, meg- 
csalja őket, Rózsa-szépe helyett az ő lányát viszi 
majd a királyfinak. Úgy is tett, a hogy kigondolta. 
A lakodalom napján sós ételeket étetett a szegény 
lánynyal, vesz aztán egy korsó vizet meg egy nagy 
kosarat, felülnek a menyasszonyos kocsiba. Rózsa- 
szépe meg a tulajdon lánya, és mennek a palota felé. 

Útközben a mint mennek, mendegélnek, meg- 
szomjazik a lány, kér az asszonytól vizet. (cNem 
addig — mondja a palota-asszony — mig a fél 
szemed ide nem adod». A lányt nagyon égette 
a szomjúság, mit csináljon szegény feje, kivájta a 
fél szemét, és oda adta egy ital vizért. 

Megint mennek, mendegélnek, a lány ismét 
megszomjazik, kér még egy ital vizet. (cAdok, 
ha a másik szemed is ide adod», mondja az 
asszony. Annyira bántotta szegényt a szomjúság, 
hogy a másik szemét is oda adta az italért. 

Veszi az asszony a két szemet, elteszi, a világ- 
talan lányt bele a kosárba és ott hagyja a hegy 
tetején egyedül magára. A szép menyasszonyi ruhát 
ráadja a maga lányára, viszi a királyfihoz és (cime 

a feleséged)), átadja neki. Nagy lakodalmat csapnak, 
és a mikor beviszik a lányt a vőlegényhez, leemeli 
róla a fátyolt, hát látja, hogy nem az álmabeli 
lány áll előtte. De mert hasonlított rá egy kicsit, 
nem szólt senkinek semmit. Lefeküsznek, másnap 
reggel felkelnek, tudja a királyfi, hogy az ő álmabeli 
lányáról gyöngy hull, hogyha sírva fakad, rózsa 
nyílik, ha mosolyog, lépte nyomán fű zöldellik, 
ennek pedig se gyöngye, se rózsája, se füve, 
semmije. Sejti a fiu, hogy mesterkedtek a dologban, 
hogy nem ez az a lány, a kit kapnia kellett 
volna, de hát majd kitudódik, gondolja magában 
és megint nem szól senkinek semmit. 

Míg ezek a palotában élik világukat, szegény 
Rózsa-szépe ott sír-rí a hegy tetején és nagy 
sírtában csak úgy hullanak a gyöngyök, alig fértek 
el a kosárban. Egy szeméthordó járt éppen arra, 
hogy a szemetet kiöntse és amint hallja a lány 
siránkozását, megijed és nagy szepegve kérdezi: 
(cKi az, szellem vagy-é, tündér vagy-é?)) — Vissza 
felel a lány: aSe nem szellem, se nem tündér, 
magadféle élő ember)). 

Oda merészkedik erre a szemetes, felnyitja a 
kosarat, hát ott sóhajtozgat egy szegény világtalan 
és csak úgy hullanak a gyöngyök nagy sírtában. 
Veszi a lányt, viszi a kunyhójába és mert senkije 
se volt az öregnek, lányának fogadja és mintha 

saját gyermeke volna, ügy viseli a gondját. De 
a lány csak egyre sírt-rítt a két szeme után, az 
ember egyebet se tehetett, mint csak a gyöngyöket 
szedegette és ha elfogyott a pénze, elővett egy 
gyöngyöt, eladta és abból éldegéltek. 

Jócska idő telt el azóta, a palotában vigaság, 
a szemetesnél búbánat. Amint üldögél egy nap 
Rózsa-szépe a kunyhóban, eszébe jut valami, egyet 
mosolyodik és ime rózsa nyillott nevettére. Azt 
mondja a lány a szemetes apjának: ccVedd ezt a 
rózsát, apó, haladj el vele a királyfi palotája előtt 
és kiáltsd be, hogy rózsát árulsz, olyat, hogy 
ritkítja a párját. Ha a palota-asszony talál kijönni, 
valahogy el ne add neki pénzért, azt mondd, hogy 
ember-szemért árulod)). 

Veszi az ember a rózsát, megy vele a palota 
elé és kezdi a kiáltozást: « Rózsát árulok, de olyat 
ám, hogy ritkitja a párját)). Pedig nem is volt 
még akkor a rózsák ideje. Legelébb is a palota- 
asszony hallja meg a rózsát és gondolja magában, 
megveszi a lánya hajába, hadd gondolja a királyfi, 
hogy mégis ez az ő felesége. Hivja a szegény 
embert és kérdi tőle, hogy mennyiért árulja. 
((Semennyiért, — mondja a szemetes — nem 
eladó pénzért, de ember-szemért odaadom)). 
Előveszi az asszony Rózsa-szépe egyik szemét és 
odaadja] a rózsáért. Azonnal viszi a lányához, a 

hajába tűzi, és amint meglátja este a királyfi a 
rózsát, ráismer az ő álmabeli tündérére, de nem 
tudja elgondolni, hogy honnan került ide. Vigasz- 
talódik, hogy majd csak kitudódik, és nem szól 
egy szót se. 

Ez alatt megy az öreg a félszemmel és oda 
adja Rózsa-szépe lányának. Oda illeszti a helyére, 
fohászkodik a hatalmas Állához, felftéz, és ime jól 
lát a fél szemével. Úgy megörült ennek a szegény 
lány, hogy ismét rózsa nyillott mosolyogtán. Oda 
adja ezt is az apjának, hogy megint menjen vele 
a palota elé és adja el egy másik szemért. Veszi 
az öreg a rózsát, és alighog)^ kiáltozza a palota 
előtt, már meghallotta az asszony. 

((Éppen kapóra jön, — gondolta magában — 
a királyfi már kezdi szeretni felrózsázott lányomat ; 
megveszem ezt is, hadd szeresse még jobban, 
majd csak kimegy az eszéből a szolga-legény 
lánya)). Hívja a szemetest, kéri a rózsát, de megint 
nem adja pénzért, ember-szemet kér érte. Kz 
asszony odaadja a másik szemet is, az öreg meg 
siet vele haza és oda adja a lányának. Rózsa- 
szépe ezt is a helyére illeszti, imádkozik Állához, 
felnéz, és úgy megörül a két szép szeme világá- 
nak, hogy mindenfelől a rózsa a sok mosolygására. 
Még szebb lett, mint annakelőtte volt. 

Sétára indul egy nap Rózsa-szépe és jártában 

Török népmesék. 3 

léptében rózsa nyiUott ha mosolygott, lépte nyomán 
fű zöldellett Megpillantja a lányt a palota-asszony 
és megretten rajta. Mi lesz vele meg a lányával, 
ha kitudódik a dolog. Megtudja a szemetes lakását, 
egyenesen oda megy és ráijeszt a szegény öregre, 
hogy boszorkányt tartogat a házában, Soh'se látott 
még boszorkányt az öreg, majd holttá vált ijed- 
tében, és kérdi az asszonytól, hogy mi tévő legyen 
már most. ccTudd ki belőle — tanácsolja az 
asszony — hogy mi a talizmánja, majd végére 
járok én akkor)). 

Legelső dolga volt az öregnek, a mint haza 
jött a lány, hogy megkérdezze, hogy ember 
szülötte létére, hogyan érthet a bűbájoskodáshoz. 
A lány semmi rosszat sem sejtve, elmondja, hogy 
talizmánt kapott a három tündértől, onnan a rózsa, 
meg a gyöngy, meg a fű, és addig él míg a taliz- 
mánja. 

(cMi is a te talizmánod?)) tudakolja az öreg, 

((Hegy tetején kis őzike, 

ha ő meghal én sem élek)). 
Másnap jön a palota-asszony nagy titokban, 
megérti a szemetestől a dolgot, és alighogy meg- 
tudja a talizmánt, siet nagy örömmel haza. Elmondja 
otthon a lányának, hogy hegy tetején kis őzike, 
fogassa meg a királyfi urával. Még az nap rimán- 
kodik a szultán-asszony az urának, hogy hegy 

tetején kis őzike, annak a szivét akarná megenni. 
Nem telik bele sok idő, megfogják a királyfi 
emberei a kis vadat, megölik, a szívét kiveszik, 
és oda adják a szultán-asszonynak. 

Abban a pillanatban, a mikor az őzikét 
megölték, Rózsa- szépe is meghalt. A szemetes 
sajnálta is nem is, fogta és eltemette. 

De volt az őzike szive csúcsán egy piros 
korall szem, senki se vette rajta észre. A hogy 
eszi a szultán-asszony a szivet, leesik a korall a 
földre, oda gurul a lépcső alá, mintha oda akart 
volna rejtőzködni. 

Idő teltével, nem több mint kilencz hónap 
és tíz nap, lebetegszik a királyfi felesége, és olyan 
egy kis lánya lett, hogy gyöngy hullott ha sírva 
fakadt, rózsa nyillott ha mosolygott, lépte nyomán 
fű zöldellett. 

Látja ezt a királyfi, gondolkozik, gondolkozik; 
ép olyan a kis lánya mint Rózsa-szépe, és a szülő 
anyja mégis más. Almában sincs e miatt nyugta, 
de íme megjelenik előtte Rózsa-szépe, és így szól 
hozzá álmában ; c^Óh királyfim, én jegyesem, lelkem 
a palota lépcsője alatt, testem a temetőben, leánykád 
az én lányom, talizmánom kis korállja.)) 

Alighogy felébred a királyfi, oda megy a 
lépcsőhöz, keresgél, ime ott a piros koráll-szem. 
Felveszi, viszi a szobájába és leteszi az asztalra. 

3* 

Bejön € közben a kis lánya, meglátja a piros 
korállt és alighogy utána kap, úgy eltűnik, mintha 
soh'se lett volna ott. A három tündér ragadta 
el a gyereket, viszik anyjához a sírba, és amint 
beleesik a halott szájába a korall szem, uj életre 
ébred tőle. 

A királyfinak se volt nyugta, megy a 
temetőbe, kibontatja a sirt, felnyitják a koporsót, 
íme ott az álmabeli Rózsa-szépe, leánykája 
az ölében, talizmánja kis korállja. Kilépnek a 
sírból, összeölelkeznek és mindkettőnek a szeméből 
gyöngy hullt, ha sírva fakadtak, rózsa nyílott 
nevettökre, léptök nyomán fű zöldellett. 

A palota-asszony meg a lánya meglakolnak, 
Rózsa-szépe meg szolga apja, szultánkisasszony 
anyja együvé kerülnek, és negyven napi negyven 
éji lakodalom, örökkétig dínom-dánom. 

Hol volt, hol nem volt, ha volt is, még akkor 
volt, a mikor még a teve csak hiradó volt, 
varangy-béka szárnyra kelt, egyre jártam, egyre 
keltem, hegyen, völgyön, sikon mentem, abban az 
időben, mondom, két testvér éldegélt együtt. 

Az anyjukon meg a szegénységükön kívül, 
még néhány ökrük, marhájuk maradt volt az 
apjukról. Osztozkodó kedve támad egy nap a 
kisebbiknek, féleszű is volt az Istenadta, és 
azzal állít be a tes véréhez: « Bátya, látod itt ezt 
a két istállót? az egyik újdonat új, a másik 
korhadt. Ereszszük neki jószágainkat, a melyik az 
újba megy, az legyen az enyém, a többi marad- 
jon neked.)) 

«Nem úgy, Mehmed — mondja a nagyob- 
bik — az legyen a tied, a melyik a régi istállóba 
megy.)) Belenyugodott a féleszű Mehmed ebbe is. 

Veszik még aznap a jószágot, biz az mind 
az új istállóba siet, csak egy tehetetlen vén ökör, 
az is, mert vak volt, talált a régi istállóba tévedni. 
Nem szól Mehmed semmit, fogja a vak ökröt, 
viszi a mezőre legelni; reggel mennek, este 
jönnek. 

Egy nap, ép az útfélen történt, a szél úgy 
kezd nagy fát verdesni, hogy vastag ágai csak úgy 
nyöszörögtek belé. <cHej nyöszöri apó — kérdi 
a bolond a fától — nem láttad a bátyámat?)) 
A fa, mintha nem is hallotta volna, tovább nyö- 
szörög. Ismét kérdi Mehmed, ismét csak nyö- 
szörgés. 

Megbosszankodik erre a bolond, kapja a 
baltáját, a fába csapja, hát csak ugy dől ki a 
sok arany belőle. Kapja a fiu meglevő kis eszét, 
haza megy vele, kér a bátyjától még egy ökröt, 
hogy ő párjával akarja őket járomba fogni. 
Szekeret is talál, néhány üres zsákot is, a zsáko- 
kat megtölti földdel, elindul és meg se áll a fáig. 
A zsákokat kiüríti, a föld helyébe aranynyal tölti 
meg, és a mint estefelé haza kerül vele, hát csak 
elképed a bátyja a temérdek kincs láttára, 

A fiu megint csak az osztozkodáson volt, 
szalad a szomszédékhoz egy vékáért, hogy mérni- 
valójuk akadt otthon, Kiváncsí a szomszéd, hogy 
vájjon mit is mérhetnek ezek a földhöz ragadtak. 

Fogja, beenyvezi a véka fenekét és ime amint 
kis időre hozza a bolond a vékát, ott egy oda- 
ragadt arany. Szalad a szomszéd, mondja egy 
másodiknak, szalad a második, mondja egy har- 
madiknak; nagy idő se kellett hozzá, apraja- 
nagyja tudja az aranyat 

Megszeppen az okosabbik testvér, hogy mi 
lesz ő velük, meg a sok aranynyal. Neki az ásó- 
nak, kapának, gödröt ásnak, beletemetik a sok 
kincset és még aznap este búcsú a kapufélfától. 

Az úton eszébe jut a nagyobbiknak, hogy 
vájjon bolond eszével nem felejtette-é el az öcscse 
az ajtót bezárni. El biz a. Küldi sebtibe vissza, 
hogy tegye meg még egyszer az utat, ha úgy 
felejtette, és zárja be az ajtót, de jól. Haza megy 
a bolond és gondolja magában, hogy ha már 
egyszer itt van, az anyjáról se felejtkezik meg. 
Vesz egy nagy üst vizet, felforralja és úgy végig 
mossa vele az anyját, hogy egyet se szólt többé 
szegény feje. Aztán, mintha mindent helybe hagyott 
volna, egy seprővel oda támasztja az öreget a 
falhoz, az ajtót a vállára veszi és megy az erdőre 
a testvére után. 

Látja a nagyobbik az ajtót, hallja a szegény 
anyja esetét, de akárhogy szidja, akárhogy mocs- 
kolja, még a bolondnak áll feljebb. Azért hozta 
magával az ajtót, hogy senki se tudjon bemenni 

rajta. Szeretne már a bolondtól szabadulni, gon- 
dolkozik, hogy mi módon, néz előre, néz hátra, 
ime három lovas vágtat az úton. Hamarjában 
mindketten egyet gondolnak, hátha őket keresik 
ezek az emberek, kapják, fel a fára bolondostul, 
ajtóstul A három lovas ép ez alá a fa alá talált 
ledőlni, de hát kapóra jött az est, nem láttak, nem 
tudtak meg semmit. 

A fán csak meg lett volna a két testvér 
békességesen, ha egyikőjük bolond nem lett 
volna. Olyan dolgokat kezdett Mehmedke művelni, 
hogy ezer szerencse, hogy életükbe nem került. 
Egy szó annyi mint szzz, hullatja a fáról az 
áldást, le a lovasok fejére, de hát esőnek minek 
gondolták a sötétben. Egyszerre csak az is meg- 
esett, hogy csatt-patt, le az ajtó a fáról, egyene- 
sen a három alvóra, «itt a világ vége, itt a 
világ vége,)) úgy elszalad a három ember, hogy 
talán még máig sem állottak meg. Meg is elé- 
gelte a dolgot az okosabbik, odébb áll egy reg- 
gel, és marad az öcscse bolond magára. 

Mit csináljon bolond Mehmed, fogja indul 
ő is világgá. Addig megy, addig éhezik, mig 
eljut egy faluba. Oda áll a dsámi (templom) 
kapujába, és bemenőtől, kijövőtől hol egy-két 
párát (pénzt), hol enni valót kap. Egy kurta kis 
ember jön ki a dsámiból, végignéz Mehmeden, 



Digitized by 



Google 



— 41 — 

és kérdi tőle, hogy nem áUana-é be hozzá szol- 
gának. 

((Nem bánom — feleli Mehmed — de csak 
úgy, ha megfogadod, hogy semmiéit se szabad 
egymásra megharagudnunk. Ha megharagszol, 
megöllek, ha én haragszom meg, te is megöl- 
hetsz engem.)) Ritka volt abban a faluban a 
szolga, ráállott a kurta ember az egyességre. 

Hogy kurtára szabjuk a dolgot, legelébb is 
azon kezdte a bolond, hogy a mi tyúkja, juha 
csak volt a gazdájának, mind elpusztította a ház- 
ból. ((Haragszol tán mester?)) kérdi a gazdájától. 
((Nem én, minek haragudnám)), mondja a meg- 
szeppent gazda. Többet azonban nem biz rá sem- 
mit, hadd üljön otthon munka nélkü]. 

Felesége, gyereke volt a gazdának, ezekre 
kellett volna Mehmednek vigyázni. O dajkálgatta 
volna a kis gyereket, de bizony nem telt bele sok 
idő és elemésztette ostobaságával. Megijed az 
asszony, hogy elébb-utóbb még rákerül a sor, 
fogja, összebeszélnek az urával és megszöknek 
egy éjszaka a bolondtól. De meghallotta Mehmed 
a dolgot, belebútt a ládába és amikor kinyitják 
a másik faluban, ehol a bolond búvik ki belőle. 

Megint összebeszél a gazda a feleségével, 
hogy az éjszaka a tó partjára mennek aludni. 
Mehmedet is magukkal viszik, a tó mellett vet- 

nek neki ágyat, hogy ha majd elalszik, bedobják. 
Volt azonban annyi esze a bolondnak, hogy 
maga helyett az asszonyt ugrasztotta a tóba. 
((Haragszol tán mester ?» — ((Hogyne haragud- 
nék te gézengúz, vagyonom elpusztítottad, gyere- 
kem, feleségem megölted, koldussá tettél.)) Veszi 
a bolond a gazdát, eszébe juttatja az egyességet 
és beledobja őt is a tóba. 

Egymagára maradt Mehmed, megy ismét 
világgá. Megy az úton mendegél, édes kávét 
iddogál, rá csibukot sziddogál, hátra-hátra tekin- 
get, csak bolhányit lépeget. Jártában-keltében, 
jöttében-mentében egy öt párás darabot (egy és 
V4 kr.) talál, vtsz érte leblebit (pergelt borsót), 
és amint kezdi szemenként rágicsálni, beleejt 
egy felet egy útszéli kútba. 

Kezdi a bolond úgy, a hogy csak a torkán 
kifér: ((a fél leblebtmtt akarom, a fél leblebimtt 
akarom)). A rémítő orditozásra egy arab szellem 
(peri) száll fel a kútból, olyan nagy a két ajaka, 
hogy egyikével a földet, másikával az eget sepri. 

((Mit akarsz?)) kérdi Mehmedünktől. ((A fél 
leblebimtt akarom, a fél leblebimtt akarom.)) 

Visszaszáll az arab a kútba, és amint ismét 
eléjön, kezében egy asztalka. Oda adja a bolond- 
nak és azt mondja neki: ((Ha megéhezel, csak 

annyit mondj, hogy adj enni asztalkám ; ha pedig 
jól laktál, azt mondd, hogy elég már asztalkám.)) 

Veszi Mehmed az asztalt, megy vele egy 
faluba és amikor csak megéhezik, ccadj enni asztal- 
kimy), annyi előtte a drága szép étel, hogy azt 
se tudja, melyikhez lásson elébb. No, gondolja 
magában a legény, hadd lássa e dolgot a falu 
népe is; szalad, hivja őket összt nagy vendég- 
ségre. 

Jönnek a falubéliek, egyik a másik után, 
néznek jobbra néznek balra, de sehol se tűz, se 
hozzávaló. E még bizony bolonddá akar ben- 
nünket tenni, gondolja mindegyik. De hozza a 
fiu az asztalkát és ccadj enni asztalkám,)) aj, az a 
sok szép étel; torkig jól lakott valamennyi, maradt 
még a cselédségnek is. Tanakodnak a falubéliek 
a dolgon, hogy hogy lehetne ilyet mindennap 
enni. Úgy, mondja az egyik, hogy belopódzkodik 
egy nap Mehmedhez és addsza kezed asztalkám, 
vége a bolond dicsőségének. 

Mit csinál ismét éhes gyomrával? Szalad az 
útszéli kúthoz és kezdi megint: ccA fél leblebimQt 
akarom, a fél leblebtmQt akarom.)) Addig akarta, 
míg ismét felszállott hozzá az arab peri, és kérdi, 
hogy mi megint a baja, 

ccA fél leblebimet akarom, a fél leblebimtí 
akarom.)) — ccHát az asztalka?)) — cc Ellopták,)) 

Leszáll a nagyajku szellem és amint felkerül 
a kútból, egy maimocska van a kezében. Oda 
adja ezt is a bolodnak, és azt mondja neki : <cHa 
jobbról csavarod, arany, ha balról csavarod, ezüst 
hull ki belőle.)) Fogja a legény a malmot, haza 
viszi, csavarja jobbról, csavarja balról, hát csak 
dől ki belőle a temérdek kincs. Olyan gazdag 
ember lett belőle, hogy nem a faluba, de még á 
városba se lehetett volna párjára akadni. 

Hogy, hogy nem, megtudja a falu népe a 
maimocska kincsét és addig tanakodnak, addig 
mesterkednek, míg a maimocskának is hűlt helye 
támad egy reggel. <(A fél leblebimtt akarom, a 
fél leblebtmtt akarom)), kiáltja Mehmed a kútnak. 

(cHát az asztalka, hát a maimocska?)) kérdi 
a felszálló szellem. 

((Ellopták mind a kettőt,)) siránkozik nagy 
keservesen a féleszű. 

Megint leszáll az arab és két botocskát hoz 
fel a kútból. Oda adja a bolondnak, és erősen 
a lelkére köti, hogy valahogy azt ne találja mon- 
dani: ((Üssed botocskám.)) 

Veszi Mehmed a botot, forgatja jobbra is, 
balra is, de nem tudja eltalálni a módját. O bizony 
megpróbálja, és alighogy neki biztatja őket, hogy 
((üssed botocskám)), neki az irgalmatlan két bot, 
és a hol csak érzik, fején, lábán, kezén, hátán 

hogy majd elnyúlt nagy fájdalmában. c<Megállj 
botocskám», ime megpihen a két bot Nagy fáj- 
dalmában is nagyot örült Mehmed, hogy kita- 
lálta a nyitját. 

Hazáig meg se áll a két bottal, hivja össze 
a falubélieket mind; de egy szóval sem említi, 
hogy mi végből. Alig egy pár óra, összekerül 
valamennyi és lesik nagy kíváncsisággal az uj 
dolgot. Jön Mehmed a két bottal és cc üssed 
botocskám)), no tett is köztük olyan kegyetlen 
ütést-verést, hogy alig győzték a rimánkodással. 
<cNem addig — biztatja őket az észre tért Meh- 
med — míg elő nem adjátok az asztalkát is, a 
maimocskát is.)) 

Mindenre ráállott a vérig vert falu népe, 
szaladnak az asztalkáért, meg a maimocskáért, és 
<c megállj botocskám)), ismét helyreállt a béke. 

Veszi a peri mind a három ajándékát, megy 
velük a saját falujába és mert pénze is volt, meg 
is okosodott, ráakadt a testvérére is. Az elásott 
pénzt a testvérének adja, keresnek maguknak 
egy-egy asszonynak való lányt, megházasodnak 
és élik világukat. Nem volt okosabb ember a falu- 
ban mint bolond Mehmed. 

Az aranyhajú gyermekek. 



Volt hol nem volt, nagyon régen volt, mikor 
még apám az én apám volt, én meg az 
apám lánya voltam, mikor még apám az én fiam 
volt, én meg az apám anyja voltam, volt egyszer 
a világ túlsó részén, közel az ördögök országához,, 
egy nagy város. 

Abban a városban három szegény leányzó 
lakott, egy szegény favágónak a gyermekei. Reg- 
geltől estig, estétől reggelig egyre csak hímeztek^ 
varrtak, fontak ; reggel elment egyikőjök a vásárra, 
eladta a munkát és igy csak eléldegéltek vala- 
hogy. 

Egyszer, mért mért nem, megtalált a város 
pádisája a népére haragudni és bűntetéskép rá- 
parancsolt, hogy három nap, három éjjel senld se 
gyújtson a városban világot. Mit csináljon a sze- 
gény három egy-testvér? A sötétben csak nem 
dolgozhatnak. Fogják, vastag szőnyegeket borit- 

nak az ablakra, kis mécset gyújtanak és munkához 
látnak, hogy megkeressék a mindennapit 

A tilalom harmadik estéjén sétára indul a 
pádisá, hogy nem szegte-é meg valaki a rende- 
letjét. Véletlenül a lányok háza elé kerül és mert 
a szőnyeg egyik csücske megakadt volt az ablak 
rácsában, meglátja a pádisá a világosságot. A lányok 
bent nem is sejtették a dolgot, varrogatnak, fono- 
gatnak és beszélik a szegénységüket. 

Elkezdi a legnagyobbik: «Óh ha engem a 
pádisá a fö-étekfogójához adna; be sok szép 
ételt ehetnék mindennap. Olyan szőnyeget szőnék 
neki érte, hogy amennyi katonája csak van, mind 
elférne rajta. » 

((Engem meg — mondja középső lány — 
ha oda adna a fő-ruhamesterének, be sok szép 
drága ruhát viselhetnék. Aztán meg olyan egy 
sátort csinálnék a pádisának, hogy valamennyi 
katonája mind elférne benne.)) 

((Én pedig — mondja a legkisebbik — ha 
maga a pádisá találna elvenni, olyan két gyereket 
hoznék neki a világra, hogy mindkettőnek arany 
volna a haja. Az egyik fiu volna, a másik lány, 
a fiu homlokán félhold, a lányén meg csillag ra- 
gyogna.)) 

Meghallja a három lány beszédét a pádisá, 
és alighogy rávirradt a másnap reggel, palotájába 

hivatja őket. A nagyobbikat az étekfogóhoz adja, 
a középsőt a ruhamesterhez, a legkisebbiket maga 
veszi el. 

Bezzeg jó módba jutott a három lány. Olyan 
ebédeket csapott a legnagyobbik, hogy a mikor 
a szőnyeg szövésre került a sor, dehogy fogott 
volná hozzá a teli gyomrával. Küldték is másnap 
vissza, a favágó kunyhójába. A középső lány is 
úgy neki öltözködött aranyba, ezüstbe, hogy sátor 
csinálással bizony ő nem piszkolja be magát. Ment ő 
is vissza a nénjéhez. 

De hát a legkisebbik. Alig múlik el a kilencz 
hónap meg a tiz nap, erőt vtsz rajta a fájdalom. 
Összesúg erre a másik két lány, hogy milyen lesz 
az ő szégyenük, ha az a két csodagyerek csak- 
ugyan a világra talál jönni. Szólítják elő a palota- 
béli bábát és pénzzel, Ígéretekkel tele beszélik, hogy 
ártsa magát a dologba. Boszorkány volt az ördög- 
szőtte bábája, szívesen ráállott akármiféle rosszra. 
Két kutya kölyköt kerített valahonnan elő, úgy 
megy a beteg ágyashoz. 

Pedig lelkem, olyan két gyereke lett a pádisá 
feleségének, mint akár a ragyogó csillagok. Az 
egyik fiu, a másik lány; a fiu homlokán félhold, 
a lányén meg csillag, hogy az éjszaka is ragyo- 
gott tőlük. 

A gonosz bába azonban veszi a két kutya 

kölyköt, kicseréli a gyerekekkel és adja tudtára a 
pádisának, hogy kutya-kölyke lett a szultán- 
asszonynak. A pádisának csakhogy a fejébe nem 
ugrott a lelke szörnyű haragjában. Veszi a szegény 
feleségét, derékig a földbe ásatja és városszerte 
elrendeli, hogy minden arra menő köpje le, követ 
dobjon rá. A boszorkány meg, a mint keze ügyébe 
kerítette a két gyereket, kivitte őket a város vé- 
gire, letette egy folyóviz partjára, és mint a ki 
legjobban végezte dolgát, megy vissza a palotába. 

Közel a vizhez, a hol a két gyerek feküdt, 
egy öreg párnak volt a kunyhója. Egy nőstény 
kecskéjük volt az öregeknek, reggel legelni ment, 
este haza jött, megfejték, és ezen élősködtek sze- 
gények. Egyszerre csak veszi észre az öreg asszony, 
hogy nem ád a kecske tejet. Elpanaszolja a baját 
az urának, mondja neki, hogy járjon utána, hátha 
más valaki lopja meg a tejüket. 

Utána megy másnap az öreg a kecskének, 
megy egész a folyóvizig, és ott elrejtőzködik egy 
fa megé. íme mit látnak a szemei, bizony ti is 
megörültök neki, ha meghalljátok. Két aranyhajú 
gyerek heverész a fűben, a kecske hozzájok megy 
és megszoptatja őket. Aztán egyet mekeg nekik, 
ott hagyja őket és megy legelészni. Úgy megörült 
az öreg ennek a két csillag-darabnak, hogy majd 
neki bolondult. Veszi a két kis magzatot és mivel 

Török népmesék. 4 

Allah nem áldotta meg gyerekekkel, a kunyhó- 
jába viszi és oda adja az anyjuknak. Az asszony 
még nagyobbat örült a gyerekeknek, Allah adta 
nekik, gondját viselik, felneveliki De ime jön 
keserves-mekegve a kecske, mintha ,» csak sírni 
akarna, és alig hogy oda mutatják a két gyere- 
ket, megszoptatja őket és azzal ismét legelészni. 

Jön az idő, megy az idő, felnő a két csoda- 
gyerek, hegyen-völgyön futkároznak, még a sötét 
erdő is kiragyog az arany hajuktól. Vadat űznek, 
pásztorkodnak, segítkeznek az öregek mellett. Ad- 
dig telik, addig múlik az idő, hogy a két gyerek 
nagyocska lett, a két öreg megvénült ; az arany- 
hajúak erősödtek, az öreg pár meg úgy elgyen- 
gült, hogy egy virradóra meghaltak. Magára ma- 
radt a két egy-testvér. 

Eleget sirtak, eleget ríttak szegények, de hát 
nem lehetett a bajon segíteni. Eltemetik öreg 
szüléiket, és otthon a lány a kecskével, a fiu meg 
vadászaton, kisebb gondjuk is nagyobb volt a meg- 
élhetésnél. 

Egy nap, a mint javában vadászgat az erdőn, 
meglátja a pádisá apja. Se az apja nem tudta, 
hogy a gyereke, se a fiu nem ismerte az apját. De 
alighogy megpillantotta ezt a csodaszép gyereket, 
a szivére szerette volna szorítani és mondja az em- 
bereinek, hogy tudják ki a gyerekből, hogy ki-miféle. 

Oda megy egy udvarbéli a fiúhoz és mondja 
neki: (cBe sok vadat lőttél ma bejem.y) 

(cSokat teremtett Allah — feleli a fiu — 
neked is jut, nekem is», és azzal ott hagyja a 
faképnél. 

A pádisá is megy vissza a palotájába, de 
egész betegje lett a fiúnak és amint kérdik otthon 
a baját, mondja, hogy olyan egy csodaszép gye- 
reket látott az erdőben, hogy egész odáig van, 
úgy megszerette. Aranyos a haja, ragyogó a 
homloka, a milyet az ő felesége igért volt neki. 

Bezzeg megijedt e szóra a bába. Siet a folyó- 
hoz, megpillantja a házat, benéz, hát ott egy 
aranyhajú lány, akár tizennégyedé a holdnak. Szép 
szívesen fogadja a lány a bába köszöntését, kéri, 
hogy kerüljön belől. 

Kétszer se kéreti magát az asszony és alig- 
hogy beteszi a lábát a házba, kezdi mézes-mázos 
szavaival tudakolni, hogy egyedül lakik-e. 

, ((Nem anyókám — mondja a lány — van 
egy fiu testvérem is. Nappal vadászni jár, éjjelre 
haza jön.)) 

((Nem unnod magad, igy egymagádban?)) 
kérdi a boszorkány. — ((Ha unatkozom is, mit 
tegyek ? Töltöm az időt úgy, a hogy lehet.)) 

((Mondd csak gyémántom, szeret-e nagyon 
a testvéred?)) — ((Testvérét hogy ne szeretné?)) 

4* 

ccMondanék én neked valamit, lányom — 
kezdi az öreg — de aztán el ne mondd ám sen- 
kinek. Ha majd este haza jön a testvéred, kezdj 
előtte sírni-ríni, de úgy a hogy csak birsz. Kérdi 
majd, hogy mi lelt, ne felelj rá semmit, megint 
kérdi, megint ne szólj neki. Harmadszorra elkezd- 
heted aztán, hogy agyonunod itthon magad, 
hogy ha szeret, menjen el a tündérkirályné 
kertjébe és hozzon onnan neked egy ágat. 
Meglásd, hogy olyan szép ágat sose láttál még 
életedben.)) A lány megigéri, az öreg asszony meg 
elmegy. 

Estére kelve csakugyan olyan sirás-rívásra 
fakadt a lány, hogy egész veresre ritta a szemét. 
Jön a testvérkéje a vadászatról, látja, hogy ugyan- 
csak odáig a húga, alig győzte a baját kitudni. 
Fűt-fát mindent megígért a fiu, és hogy telje- 
sítse húga kívánságát, útra kél másnap az aranyhajú. 

Megy megy mendegél, pipál, kávét iddogál, 
addig-addig, mig elér tündérország határájg. 
Síkságra jut, hol karaván nem járhat, hegyek közzé 
jut, hol madár nem repülhet, völgyeket lát, hol 
kígyó nem csúszhat. Álláhnál a bizodalma, úgy 
megy mendegél, míg egyszerre csak szem nem 
látta, nyom nem járta rengeteg nagy síkságra 
jut. Közepén egy szépséges szép palota, az út- 
félen meg az ördög-anya. Fél oldalából vér, a 

másikból genyedség folyik, úgy fonogat az út- 
szélen. 

Megkerüli a fiu az ördögasszonyt, magá- 
hoz szorítja, egyet-egyet ölel a derekán és: 
«Jónapot anyácskám, holtomiglan fiad legyek» 
kezet csókol neki. 

(cNeked is jó napot fiacskám — feleli a dev- 
anya — ha anyácskádnak nem szólítottál volna, 
ha meg nem öleltél volna, ha az a földbe 
ásott ártatlan anyád nem volna, azonnal meg- 
ettelek volna. Szólj fiacskám, mi járatban vagy ?» 

Elmondja a szegény fiu, hogy a tündérki- 
rályné kertjéből akarna egy ágat. 

((Ki tanított téged e szóra, gyerek? — csodál- 
kozik az asszony. - Hány száz meg száz talizmán 
őrzi azt a kertet, hány száz meg száz lélek veszett 
már azért oda.)) 

Nem tágít a fiú, ha addig él is ; egy élete, egy 
halála. 

((Köszönd annak a földbe ásott ártatlan 
anyádnak)), mondja a áw-anya. Azzal maga mellé 
ülteti a fiút és oktatja az útra : ((Hajnal hasadtakor 
útra kelsz és addig meg sem állsz, míg egy kút 
meg egy erdőség nem bukkan eléd.- Ebben az 
erdőben vedd elő a nyilad, fogj vagy öt-, tiz 
madarat elevenen, oda viszed őket a kúthoz, el- 

mondasz elébb két rend imádságot, aztán bele- 
dobod a madarakat a kútba és lekiáltasz a kul- 
csokért. Erre egy kulcsot dobnak majd fel a kút- 
ból, magadhoz veszed és megint útra kelsz. Egy 
nagy barlang elé fogsz kerülni, az ajtaját kinyitod 
a kulcsokkal és mihelyt beteszed a lábad, kinyúj- 
tod a nagy sötétben a jobb kezed, megragadod 
a mi belé akad, hamarosan visszafordulsz és a kul- 
csokat ismét visszadobod a kútba. De mindez 
alatt vissza ne nézz, különben Allah irgalmazzon 
lelkednek)). 

Másnap virradóra útra kel a fiu, fog vagy öt- 
tiz madarat az erdőből, kézrekeríti a kulcsot, 
kinyitja vele a barlang ajtaját és «Já AUáh)) ki- 
nyújtja a jobb kezét, megragad vele valamit és 
azzal vissza se nézve lovára kap, testvérkéje házi- 
kójáig meg sem áll. 

Csak akkor vette igazán szemügyre, hogy 
mi van a kezében. Se több, se kevesebb, mint 
egy ág a tündérkirályné kertjéből. De milyen 
ág volt ez. Tele apró galyacskákkal, galyak tele 
levélkékkel; a hány levél annyi madár, a hány 
madár annyi hangja. Olyan éneklés, olyan daliás, 
hogy a ki halottá, egész odáig volt tőle. Bezzeg 
majd felverte az öröm a házat. 

Másnap megint hozzálát a fiu a vadászás- 
hoz, és amint javában űzi a vadat, megint meg 

találja a pádisá látni. Egy-két szót vált a fiúval, 
azzal megy a palotájába, de még nagyobb betegje 
lett a fiúnak, mint annak előtte volt. 

Szedelőzködik a bába, megy ismét a házi- 
kóba, hát ott a lány kezében a tündérág. 

(cNo lányom — köszönt be a bába, — nem 
megmondtam? De ez még mind semmi. Ha a 
tündérkirályné tükrét hozná el a testvéred, tudom 
Istenem, ezt az ágat a kezedbe se vennéd. Csak 
azon mód rimánkodj érte, mint a tövisért.)) 

Még jóformán el se ment a boszorkány, már 
úgy neki kezdett a lány a rivásnak, hogy alig 
tudta a bátyja megvigasztalni. Meg-meg nyakába 
veszi a világot, egyenesen az ördögök anyjához, 
és úgy elrimánkodik előtte a tükörért, hogy nem 
tudott neki a dev-zsszony ellentállani. 

(c Köszönd annak a földbe ásott ártatlan anyád- 
nak — mondja neki az anyó — különben ezer 
lelked is oda veszett volna.)) Oktatja a fiát, merre 
menjen, mit csináljon és úgy ereszti útnak. 

Veszi vasbotját a kezébe, vassaruját a lá- 
bára és ahogy előre megmondta neki a dev, rá- 
talál a két kapura. Az egyik nyitva volt, a másik 
zárva. Fogja, a nyitott kaput bezárja, a bezártat 
kinyitja és amint belép rajta, ott egy másik kapu. 
A kapu előtt egy oroszlán meg egy juh, az orosz- 
lán előtt fű, a juh előtt hús. Veszi a húst, teszi 

az oroszlán elé, veszi a fiivet, teszi a juh elé, és 
bántatlanul hagyják bemenni. De ott egy harma- 
dik kapu, előtte meg két kemencze, az egyikben 
tűz ég, a másik kihamvadt. Az égőt kioltja, a 
kialudtban tüzet rak, és azzal a kapun át a tündér- 
kertbe, a kertből a tündérpalotába. Veszi a bűvös 
tükröt és amint siet ki vele, olyat kiáltanak rá, 
hogy ég-föld rengett belé. 

((Égő kemencze fogd meg)), kiáltozzák a 
palotából, a mint a kemencze mellett elhalad. 

((Nem én — szól vissza a kemencze — ha 
ez nem olt ki, még most is égek.)) A kialudt 
kemencze sem akarta megfogni, mert a fiúnak 
köszönhette, hogy újra tüzet raktak benne. 

((Oroszlán tépd szét)), kiáltozzák a palotából, 
amint az állatok mellett halad el útja. 

((Nem én — válaszol az oroszlán — ennek 
a jóvoltából jutottam a húshoz.)) A juh sem 
akarta megragadni, mert a fiu segítette a fűhöz. 

((Nyitott kapu ne ereszd ki)), kiáltják ismét 
bentről. 

((Dehogy nem eresztem — szól a kapu — 
ha ez be nem zár, még most is nyitva volnék.)) 
A bezárt kapu is utat nyitott neki és nem telik 
bele sok idő, otthon az aranyhajú, örömére test- 
vérének. Belenéznek a tükörbe, hát hatalmas Allah, 

benne az egész világ. Eszébe se jut a lánynak a 
tündérág, egyre a tükörben a szeme. 

Megint vadászni jár a fiu és hogy hogy nem, 
ismét szeme elé kerül a pádisának. De harmadszorra 
annyira elfogja szívét a szeretet, hogy félholtan 
viszik a palotájába. Ismét megtudja a boszorkány 
a dolgot. 

Szalad a lányhoz és tele beszéli a fejét, hogy 
addig ne nyugodjék ám, mig'a tündérkirálynét el nem 
hozza a testvére. ((Ebbe csak beletörik a fejszéje,)) 
gondolta magában. A lány előre is örült már a 
szép tündérnek, és alig győzte várni a bátyját 

Csak úgy özönlött a könnye, mikorára a testvér- 
kéje megjött, mintha csak fellegből ömlött volna. 
Hiába mondja a fiu, hogy milyen messze, milyen 
bajos az út odáig, tündérkirályné kell a lánynak. 

Tsmét útra kél, beállít az ördög-asszonyhoz, 
a kezét szorítja, a lábát csókolja, a lábát szorítja, 
a kezét csókolja, segítsen még egyszer a baján. 
Csak elbámul az asszony annyi bátorságon és váltig 
beszéli le a szándékáról, mert nincs annyi lelke, 
a mennyi odaveszhetne. 

((Nem én anyácskám, -- mondja a fiu — 
halni meghalok, de visszatérni nem fogok nél- 
küle.)) 

Mit csináljon a áw-asszony, ismét megmu- 
tatja neki az utat. ((Azon az úton haladj, a hon- 

nan az ágat vetted, arra is el kell menned, a hol a 
tükröt találtad. Egy nagy-nagy síkságra érsz ezen 
a két bejáraton túl, de nem nézel se jobbra, se 
balra^ egyre csak előre a koromsötétségben. Ha 
majd kivilágosodik, meglátsz egy nagy cziprus- 
erdőt, az erdőben egy nagy temetőt, itt vannak 
mindazok kővé válva, a kik a tündérkirályné 
után áhítoztak. Itt se állasz meg, hanem méssz a 
királyné palotájáig és ahogy csak erődtől telik, 
kiáltod a nevét. Hogy aztán mi történik veled, 
magam sem tudhatom.)) 

Útnak indul másnap a fiu, megimádkozik a 
kút mellett, benyit a kapukon, elér a nagy sötét- 
hez, de se jobbra, se balra, egyre előre tart. 
Egyszerre csak kivilágosodik, egy nagy cziprus- 
erdő terül el előtte, fája az eget verdesi, koro- 
nája sírkövekre hajlik. Pedig nem is temető, hanem 
embernyi kövek, se szeri se száma. Pedig nem is 
kövek, hanem megannyi ember, kővé válva kővé 
fagyva. Se szellem se ember, se nesz se hang, 
csakúgy borsódzik a fiu háta; de összeszedi a 
bátorságát és folytatja az útját. 

Néz előre, néz, csak úgy káprázik a szeme 
a vakító világosságtól és amint jobban szemügyre 
veszi, hát akár a nap, olyan csillogó egy palota. 
Összeszedi meglevő erejét, kiáltja a tündérkirály- 
nét, hát csak elhal ajkán a szó és kővé dermed 

a teste egész a térdéig. Még egyet kiált, kővé 
válik köldökéig, még egy utolsót a hogy erejé- 
től tellett, és köldökétől a torkáig, onnan a fejéig 
akár a többi sírkő. 

De ehol a tündérkirályné, a két lábán ezüst 
saru, a kezében arany csésze, fut a palota kertjébe, 
vizet merít a gyémántmedenczéből, és mihelyt 
rálocscsantja a fiúra, életelevenség száll belé. 

(cNo te if)u legény — szólal meg a király- 
né — nem elég, hogy a tündérágamat, aztán 
meg a tükrömet vitted el, de még harmadszorra 
is ide merészkedtél? Köszönd annak a földbe 
ásott ártatlan anyádnak, különben kővé válva 
kőnek maradtál volna. Szólj, mi hozott ezúttal ide?)) 

((Te érted jöttem)), szól a fiu nagy bátran. 

((No ha annyit szenvedtél miattam — szól 
a tündér — nem bánom menjünk.)) 

Azt is kívánta még a fiu, hogy a hány 
embert csak kővé változtatott, mindnek adja 
vissza az életéi. 

Megy a tündér a palotába, összeszedi kicsiny 
súlyú, nagy értékű drágaságait, felszerszámoz két 
lovat, az aranycsészébe meg vizet merít és alig- 
hogy ráfrecscsenti a kövekre, valamennyi uj 
életre kel. 

Lóra ülnek és amint kiindulnak a tündér- 
földről, olyat rázkódik alattuk a föld, olyan 

szörnyet csattan az ég, hogy a hetedik menny 
első földnek, a hetedik föld első mennynek jött 
és ha a tündér ott nincs a fin mellett, odáig lett 
volna nagy ijedtében. Vissza se néztek, úgy jutot- 
tak el a testvérkéjük házáig. No volt is nagy 
öröm meg vigaság, alig lelik a tündérkirályné 
helyét. De a fiúnak se jött meg olyan hamar a 
vadászhatnék ja, hanem (cén a tiéd, te az enyém » 
szivet cseréltek a szép tündérrel. 

Tudta a tündér a gyerekek meg az anyjuk 
esetét, bántotta az ártatlan anya sorsa és azt 
mondja egy reggel a fiúnak: (cMenj az erdőre 
vadászni, ha majd találkozol a pádisával, első 
dolga lesz, hogy meghiv a palotájába. Valahogy 
azt ne tedd, hogy el ne fogadd a meghivást.)) 
Ugy is lett; alighogy egyet fordul az erdőn, 
előtte a pádisá és szóra szó, meghívja a fiút a 
palotájába. 

Másnapra kelve költi a tündér a gyerekeket, 
összecsapja a két tenyerét, és hívja a lalá]áx. 
Olyan egy arab pattant erre elő, hogy az egyik 
ajka az eget, a másik ajka a földet sepri és (cMit 
parancsolsz szultánom?)), azt kérdi legott. 

(cHozd elő az apám paripáját)), parancsolja a 
tündér. 

Eltűnik az arab akár a szél, és egy pillanat 
alatt előttük egy paripa, párját még nem látta a 

világ. Rápattan a fiu a lóra, hát már várja az 
úton a pádisáék fényes kísérete. 

— De nini, Uram bocsa, majd kifelejtettem 
a javát. Azt is meghagyta volt a tündér a fiúnak, 
hogyha majd a palotában lesznek, vigyázza meg 
mikor nyerít a lova. Első nyeritésére siessen 
vissza, és harmadnapra ő hivja meg a pádisát. 

Megy a fiu gyémántköves paripáján, utána 
a nagy díszes sereg, csak úgy köszönget jobbra, 
balra és ammt megérkeznek a palotába, minden- 
felöl a nagy pompa, hogy soha olyat. Esznek 
isznak, mulatoznak, odáig a pádisá a nagy öröm- 
től, de amint egyet nyerít a ló, kapja magát a 
fiu és akárhogy kérik, hogy maradjon még, nem 
hajt a szóra. Lovára kap, meghívja ő is a pádisát 
és indul vissza a tündérhez meg a testvéréhez. 

Ezalatt kiásatta a tündér a gyerekek anyját, 
és tündér szereivel úgy helyreállítja, hogy olyan 
lett akár lány korában. De se az anya előtt a 
gyerekeit, se a gyerekek előtt az anyjukat, szóval 
sem említi. 

Jókor kelnek a vendégfogadás napján, ki- 
néznek, hát olyan fényes palota áll a házikó helyén, 
hogy szem nem látta párját, fül sem hallotta 
mását, a mi drágaköve csak van az országnak, 
mind ott az egy rakáson. 

Hát még a palota kertje, az a sok szebbnél 

szebb virág, minden virágnak más-más dalló 
madara, minden madárnak más-más ragyogó tolla, 
az a sok lúgos, hogy jaj-jaj. Az a palotabeli sok 
cselédség, a hárem fekete szolgái, a férfiak fehér 
rablányai, a játszó személyek, a zenélők és éne- 
kesek, de csak te számítsd elő mind, ha tudod. 
Hát még azt a tündérkisérletet, mely a pádisát 
fogadni ment, ki győzné mind elbeszélni. 

Nem is ember szülöttje ez a gyerek, kezdik 
a pádisáék, láttára ennek a rengeteg csodának; 
vagy ha ember szülöttje is, tündérsereg van 
mellette. 

A palota legszebb szobájába vezetik a pádisát, 
hozzák a kávét, serbetet, aztán a zene szólal meg, 
meg az a sok madárszó, akár örökké elhallgat- 
hatod. Jön a sok szép étel, a drága édesség, 
aztán ismét a játszók, szemfényvesztők, no csak- 
hogy estig ki nem fogytak semmiből. 

Este felé jönnek a pádisáért, várnak rá a 
háremben. Benyit, hát elől az aranyhajú fiu, fél- 
hold ragyog szép homlokán, utána mátkája a 
tündérkirályné, aztán felesége a földbe ásott 
szultán-asszony, mellette aranyhajú leánykája, 
csillag ragyog szép homlokán. Oda futnak a kővé 
meredt pádisához, megcsókolják a ruhája szélét 
és kezdi a tündér beszélni elejétől végéig, min- 
dent ügy a hogy megtörtént. 

Bizony nem sok híja volt, hogy oda nem 
lett a pádisá a nagy örömtől. Alig hisz a szemé- 
nek, szívére szorítja megannyiját, feleségét, két 
szép gyermekét meg a tündér lányát. A szultán- 
asszony két testvérének megbocsátották a bűnét, 
de a boszorkányt irgalmatlanul elpusztították. O 
meg a felesége, fia meg a tündérkirályné, a lánya 
is egy hozzávaló legénynyel, egyszerre csaptak 
lakodalmat. Negyven nap meg negyven éjjel, 
Allahnak megengedtével. 




Digitized by 



Google 



A ló-dev és a boszorkány. 



Három lánya volt az egyszeri pádisának. Útra 
készül egy nap az öreg, hivatja a lányait 
és erősen a leikökre köti, hogy kedvencz lovát 
ok etessék-itassák, valahogy másra ne bizzák a 
gondját. Annyira szerette a lovát, hogy idegent 
még csak a közelébe se engedett. 

A pádisá útjára kél és amint a nagyobbik 
lány vinné az abrakot az istállóba, közelébe se 
engedi a ló. Megy a középső lány, avval is úgy 
tesz. Viszi az abrakot a kisebbik, hát meg se 
moczczan a ló, megeteti megitatja, úgy tér vissza 
a testvéreihez. Belenyugszik a két nagyobbik, 
hadd viselje húgok a ló gondját, legalább nekik 
nem kell vele bajlódni. 

Megjön a pádisá és legelébb is azt kérdi, 
hogy ellátták-e mindennel a lovát. ((Minket még 
a közelébe se bocsátott — mondja a két nagyob- 
bik — húgonk volt a gondozója.)) 

Erre fogja a pádisá, férjhez adja a lányát a 
lóhoz, a másik kettőt a fásejh meg a ve^iír fiának 
adja oda és az első napon kezdik, a negyvenedi- 
ken végzik a nagy lakodalmazást. A kisebbik az 
istállóba került, a két nagyobbik fényes palotában 
lakott. De csak nappal volt a kisebbiknek ló-ura 
meg istálló-lakása. Éjfélnek idejében rózsa-kert 
az istállója, szép dalia a ló-ura, úgy élik a vilá- 
gukat. Senki se tudta, csak ők ketten, a nappalt 
úgy a hogy eltöltötték, est idejét alig várták. 

Dárdajátékot rendez a pádisá a palotájában, 
megjelenik rá a sok vitéz, de senki se viaskodik 
úgy, mint a két szultán-lány két ura. 

(cNézd csak — kiált le a két lány az istálló- 
ban lakó húgokhoz — hogy dobálóznak a dárdá- 
val; akár két oroszlán, olyan a mi két urunk. 
Hát a te ló-urad hová marad?)) 

Egyet rázkódik a lány ló-férje, emberré vál- 
tozik, paripára ül, megmondja a feleségének, hogy 
valahogy el ne árulja valakinek és egy pillanat 
alatt ott terem a játéktéren. Mindenkin túltesz a 
dárdájával, leteríti lovairól a két sógorát és mintha 
ott se lett volna, ismét ott terem az istállóban. 

Másnap megint játszanak, ismét csúfolkodik 
a két nagyobbik lány, de ott az ismeretlen vitéz 
megint, megjelenik meg eltűnik. Harmadik nap 
azt mondja a ló- ember a feleségének: (cHa vagy 

Török népmesék. $ 

én találok bajba jutni, vagy te szorulsz segedelemre, 
vedd ezt a három szőr-szálat, égesd el, és meg- 
kereslek akárhol is.» Ezzel siet a játéktérre és 
viaskodik a sógoraival. Mindenki megbámulja á 
játékát, még a két nagyobbik lány is, és ismét 
szólnak le a húgukhoz: (cLám, hogy értik ezek 
a játékot, nem úgy mint az a ronda ló- urad.)) 

Nem állhatta meg a lány válasz nélkül, és 
mondja a testvéreinek, hogy az a szép vitéz senki 
más, mint az ő ló-ura. És ahogy mutatná az 
urát, eltűnik előle, mintha ott se lett volna. Eszébe 
jut az ura tilalma, hogy el ne árulja a titkát, és 
alig várja, hogy megjöjjön az istállóba. De hiába, 
nem jön se ló, sem ember; itt az éjfél, se rózsa, 
se rózsás kert. 

ccOh jaj — siránkozik a lány — elárultam 
az uramat, megszegtem a szót, íme a büntetésem.)) 
Be se hunyja a szemét, sírva leli ott a reggel. 
A hogy megvirradt, elmegy pádisá apjához, el- 
panaszolja neki, hogy elveszítette a ló-urát, fel- 
keresi, ha a világ végire ment is. Hiába tartaná 
vissza az apja, hiába mondja neki, hogy devtk 
közül való az ura, hogy sose találhatja meg, 
nem tudja lebeszélni a szándékáról. Mit csináljon, 
útnak engedi. 

Nagy bújával útra kel a lány, addig megy, 
addig mendegél, míg gyenge teste elfárad, hegy 

aljánál összeroskad. De íme eszébe jut a három 
szőr-szál, veszi az egyikét és meggyújtja. Ott az 
ura a karja közt, alig tudnak örömükben megszólalni 

ccNem megmondtam — szólt a legény nagy 
szomorún — hogy el ne árulj senkinek, ha most 
meglát itt boszorkány anyám, azonnal széttép. 
Ez a hegy itt a mi lakásunk, mindjárt itt lesz 
anyám, és jaj nekünk, ha észrevesz.)) 

Megijed a szegény szultán-lány, sir-rí nagy 
keservesen, hogy most találta meg az urát és 
már is el kell hogy veszítse. Megesik rajta a dev- 
íiu szive, egyet csap rá, almára változtatja és fel- 
teszi a polczra. Nagy visongva repül le a boszor- 
kány a hegyről és sikítja, hogy emberszagot érez, 
emberhúst áhítoz. Hiába tagadná a fiu, nem hiszi 
az anya semmikép. 

(cHa megesküszöl a tojásra — mondja a fiu 
— hogy nem lesz bántódása, megmutatom, a 
mit rejtegetek.)) 

Megesküszik a boszorkány, és erre egyet 
csap a fiu az almára, ott előttük a szép lány. 
<cTme a feleségem)), mondja az anyjának. Nem 
szól rá az öreg semmit, dolga után lát, a menyé- 
nek is ad dolgot. 

Eltelik egy pár nap békeséggel, de a boszor- 
kány csak azt várta, hogy elkerüljön a fiu hazul- 
ról. Dolga akadt egyszer a devnek és alighogy 

5" 

kitette a lábát, mondja a boszorkány a lánynak: 
((Seperj, ne seperj)), és ezzel megy ö is, hogy 
este ismét visszajön. Csak gondolkozik a lány, 
hogy mit csináljon ő már most, mit seperjen, 
mit ne seperjen. Eszébe jut a szőrszál, veszi és 
meggyújtja a másodikat is. Ehol az ura előtte, 
kérdi tőle, hogy mi a baj ; mondja a lány az anya 
parancsát, hogy seperjen és ne seperjen. Meg- 
magyarázza neki az ura, hogy a szobát seperje 
ki, az előszobát ne seperje ki. 

A lány úgy tesz és amint este jön haza a 
boszorkány, kérdi a lánytól, hogy elvégezte-é a 
dolgát. ((Sepertem, nem sepertem, anyácskám )> 
feleli a menye. ((Ebatta rusnyája — mocskolja az 
öreg — nem a magad eszéből tudtad ezt meg, 
bizonyosan a fiam tanított rá.» 

Másnap, amint megint felkel az asszony, oda 
ad a lánynak három edényt és ráparancsol, hogy 
töltse tele a könnyével. A mint elmegy a boszor- 
kány, maga elé veszi a három edényt, sír-sír, de 
alighogy egy pár cseppet tudott belé hullajtani. 
Fogja, elégeti a harmadik szőrszálat is. 

Megint ott terem az ura és magyarázza neki, 
hogy töltse tele az edényeket vizzel, aztán hintsen 
bele egy kis sót. A lány ügy tesz, és a mint jön 
este az asszony, számon kéri a munkát. Mutatja 
a lány a három edényt, tele a könnyekkel. ((Ebatta 

rusnyája — szidja az öreg asszony — nem a te 
műved ez, no de végére járok neked is, a fiamnak is.» 

Másnapra megint talár ki valami dolgot, de 
a fia is megsejtette, hogy rosszban töri az anyja 
az eszét és megy haza a feleségéhez. Ott búsla- 
kodik szegény feje egymagában, mert a három 
szőrszál is kifogyott, a rábizott munkát se tudta 
volna elvégezni. «Most csak szökjünk innen —- 
mondja az ura — mert addig nem nyugszik, 
míg kárt nem ejt benned. » Ezzel veszi a felesé- 
gét és indulnak világgá. 

Jön estére a boszorkány, látja, hogy se menye 
se fia. ((Megszöktetek rusnyák)) — fenyegetőd- 
zik a gonosz, és szólítja elé boszorkány testvérét, 
hogy menjen a fia meg a menye után, hozza 
őket vissza. Beszáll a boszorkány egy edénybe, 
ostort fon a kigyóból és úgy ered utánok. 

Észrevette a dev-üu a nagynénjét, egyet 
csap sebtiben a lányra, fürdővé változtatja, magá- 
ból meg fürdőmestert csinált és leüh a kapujába. 
Kiszáll a boszorkány az edényből, odamegy a 
fürdőmesterhez és kérdi tőle, hogy nem látott-e 
erre egy fiút meg egy lányt. 

((Még csak most melegítettem meg a fürdőt 
— mondja a fiu — nincs benne senki; ha nem 
hiszed, megnézheted.)) 

Látja az asszony, hogy nem lehet evvel 

okos szót váltani, beszáll az edénybe, visszarepül és 
mondja a testvérének, hogy nem tudott rajok akadni. 

Kérdi a boszorkány, hogy nem kérdezős- 
ködött-e az úton valakitől 

((De igen — mondja az ifjabbik — egy 
fürdő volt az útszélen, annak a gazdájától kér- 
deztem, de vagy bolond vagy nagyot hall, nem 
mentem vele semmire. » 

((Te voltál a bolondabb — förmed rá a 
nénje — hogy nem ismertél rá benne a fiamra, 
a fürdőben meg a lányra. » Hívja aztán a másik 
testvérét, és azt küldi a két szökevény után. 

Meglátja a dev-űu a másik nagynénjét is, a 
mint repül az edényben. Egyet csap a lányra, 
forrásra változik, ő pedig ott áll mellette és merít 
belőle a korsójával. Odamegy a boszorkány és 
kérdi a fiútól, hogy nem látott-e erre egy fiút 
meg egy lányt. 

((Iható vize van ennek a forrásnak — feleli 
nagy bambán — én mindig innen merítek.» Azt 
hiszi az asszony, hogy bolonddal van dolga, vissza 
fordul ő is és mondja a nénjének, hogy nem 
találta meg őket. Kérdi a boszorkány, hogy nem 
találkozott-e valakivel az utón, 

((De igen — mondja a másik — vizet merí- 
tett egy féleszű egy forrásból, de nem tudtam 
belőle okos szót kivájni. » 

«A fiam volt az a féleszű, te okos — pattan 
rá a néne — a forrás meg a felesége. Már 
magamnak kell utána látni)), és azzal beszáll ő is 
az edénybe, ostort fon a kigyóból és indul utánok. 

Megint hátranéz e közben a fiu, látja, hogy 
maga az anyja jön ezúttal. Egyet csap a lányra, 
fára változtatja, ő pedig kigyóvá válik és rá- 
tekergözik a fára. Rájuk ismer a boszorkány, 
ragadja a fát, hogy apróra tördeli, de amint látja a 
rátekergőzött kigyót, fél, hogy a fiát is megöli vele. 

Azt mondja a kígyónak: ccFiam, legalább 
a kis ujját mutasd annak a lánynak, akkor aztán 
békén hagylak benneteket. » 

Látja a fiu, hogy máskép nem szabadulhat 
meg tőle, egy falatkát legalább is kell, hogy 
harapjon a lányból. Oda mutatja az anyjának a 
lány egyik ujját, az asszony bekapja és aztán 
visszatér a birodalmába. A fiu egyet csap megint 
a lányra is, magára is, emberi alakot öltenek és 
mennek a lány apjához, a pádisához. A fiu, 
minthogy megromlott a talizmánja, halandó 
embernek maradt, oda a devségt^ oda a boszor- 
kány anyjával való rokonsága. A pádisá nagyon 
megörült a gyermekeinek, újból lakodalmat 
csapott nekik és holta után nekik jutott az országa. 

A hamupipőke-fiu. 



T Tol volt, hol nem volt, még abban az időben 
Xj. volt, mikor ÁUáh szolgája sok volt, az em- 
berek baja nagy volt, volt egyszer egy szegény 
asszonynak három fia meg egy lánya. A leg- 
kisebbik fiu amolyan fél kegyelmű volt, egész nap 
a hamuban hengergődzött 

Szántani megy egy nap a két nagyobbik, és 
mondják az anyjuknak, hogy főzzön nekik valamit, 
majd kihozza a húgok a mezőre. Közel ahhoz a 
mezőhöz a három arczü dev ütötte volt fel a 
tanyáját, és hogy a lány valahogy közelükbe ne 
jusson, ugyancsak magyarázgatják neki, hogy 
merre menjen, merre kerüljön. 

Megfőzi az asszony az ebédet, megy vele a 
lány a mezőre, és hogy, hogy nem, a dev útjára 
talál tévedni. Alig kerül szegény feje egyet, előtte 
a dev felesége és kérdi a holtra ijedt lánytól, hogy 
hogyan vetődött erre a vidékre. Addig beszéli 

rá, addig hitegeti, míg bemegy vele a házába, hogy 
ott majd elrejti a úfw-asszony az ura elől. 

Pedig ott leste már őket a három arczú dev 
és a mint megérkeznek, mondja az asszony a 
lánynak, hogy hamarjába valami enni valót akar 
készíteni. « Gyúrom a tésztát, te meg lányom 
éleszd a tüzet.)) De alighogy hozzálát az élesztéshez, 
elősorfipolyog a dev^ megkerüli és egyet tát a 
száján, lenyeli a lányt ruhástul, mindenestül 

Ezalatt csak várják a fiúk az ebédet, csak várják, 
de se lány, se étel. Itt a délután, itt az est, megy 
a két fiu haza és a mint hallják az anyjuktól, hog}^ 
még reggel elment a lány, sejtették, hogy mi lett 
vele. Nincs máskép, a devtVhtz került a húgocs- 
kájuk ; kettőt se gondol a nagyobbik, fogja, indul 
a devt\^tz a húga után. 

Jártában-keltében, csibukot szíttában, virig- 
illatot szagolva, kávéját iszogatva, elér egy útszéli 
kemenczéhez. A kemenczénél egy öreg és kérdi a 
fiútól, hogy mi járatban van. Elmondja a fiu a 
húga esetét, hogy a három arczú devtx megy 
keresni, nem nyugszik addig míg meg nem öli. 

ccNem ölöd meg addig a devtt — mondja 
az ember — míg meg nem eszed itt ezt a 
kemenczében sült kenyeret)). Gondolja a fiu, ez 
ugyan nem nagy dolog, veszi a kemenczéből a 
czipókat és alig hogy egy et[ harap belőlük, hagyja 

Ott a kemenczét emberestűi, kenyerestűi, majdhogy 
szét nem pattant tőle. 

Alig halad egy-kettőt, meglát az úton egy 
nagy kazánt, a kazán tele borral és a mint itt is 
kérdi tőle egy ember az útját, megint elbeszéli 
a baját a devvd. c^Nem mész a devvd semmire 
— mondja ez is — ha ki nem iszod ezt a bort.» 
Inná a fiu, de (cjaj a gyomrom, jaj a belem)), 
úgy elszaladt, hogy meg sem állana, ha két híd 
nem volna előtte. 

Az egyik híd fából, a másik vasból, a két 
hid túlsó részén két almafa, az egyik éretlen, 
savanyu, a másik megért, édes. 

A három arczú dev már várta az úton, hogy 
vájjon melyik hidat választja, a fát-e avagy a 
vasat; melyik almából eszik, az édesből-e avagy! 
a savanyúból. A fahíd még eltörhetik, a vason 
kél át, a savanyu alma még éretlen, az édesből szakít 
a fiu. A devnek se keUett egyéb, küldi az asz- 
szonyt a fiu elé, azonmód a házába ámítja, mint 
a húgát és nem sok idő telt el, bekerült ő is a 
dev gyomrába. 

Hogy ne nyújtsuk hosszúra a mondani valónkat, 
a középső fiu se akart utolsó lenni, indul ő is ^ 
két testvére után. O se bír a kenyérből enni, neki 
is rágja a bor a gyomrát, a vashidon kél át, az 
édes almából eszik; harmadiknak ő jutott be a 

dev gyomrába. No de lássuk a legkisebbiket, a 
hamupipőke-fiút 

Látja az anyja, hogy kászolódik a bamba a 
hamuból, kéri, hogy ne hagyja öreg napjaira 
egyedül; ha a többi már elment, legalább ő 
maradjon mellette. Hallani se akarja a fiu. ccNem 
addig — mondja a hamupipőke — mig mind a 
három testvéremet elő nem kerítem és a deveket 
meg nem ölöm.» 

Ezzel felkel a kuczkójából és a mint egyet 
rázkódik a hamuban, olyan nagy szélvész kerekedik, 
hogy a hány szántóvető csak van, mind hagyja 
a mezőn az ekéjét, fut ki-ki a merre a szeme lát. 

Szedi össze a fiu az ekevasakat, viszi egy 
kovácshoz, hogy csináljon neki belőle egy lánd- 
zsát, de olyat ám, hogyha a levegőbe röpíti és 
onnan visza esik az ujjára, szét ne törjék a vasa. 
Megcsinálja a kovács a lándzsát, veszi a fiu. Fel- 
repíti a levegőbe, és amint visszaestében alátartja 
a kis ujját, apró darabokra törik a lándzsa. Még 
egy nagyobbat rázkódik a fiu a hamuban, a 
szélvész elől megint futnak a mezei gazdák, ezektől 
is összeszedi a fiu az ekéket és viszi a kovácshoz. 
Elkészül a másik lándzsa, felröpíti, ime ez is össze- 
törik. Olyan fergeteget támaszt a fiu harmadszorra, 
hogy nem maradt a környéken ekevas. Megcsinálja 
nagy nehezen a kovács a harmadik lándzsát is 

és a mint alátartja az ujját, nem törik többé szét 
a fegyvere. « Valamennyire megjárja)), mondja a 
fiu és azzal veszi a lándzsát, kél vele világgá. 

Addig megy, addig mendegél, míg ő is a 
kemencze elé kerül Fogadja az ember, kérdi az 
ügyét, baját és a mint értésére jut, hogy ez is dev 
ölni megy, mondja a fiúnak, hogy csak úgy, ha 
a czipókat megeszi, amoda meg a kazán bort, ha 
ki tudja inni. Neki gyürkőzik a hamu-fiu, megeszi 
a kemencze sütötte czipókat mind, kiissza a bort 
és a mint ismét tovább megy, meglátja a fa- meg 
a vashidat, a híd túlsó felén a két almafát. 

A dev már lesi a fiút messziről és ugyancsak 
kezd inába szállani a bátorsága, láttára a harau- 
pipő-fiu tetteinek. A vashídon mindenki fia átível- 
het, gondolja a fiu, megy át a fahídon; az édes 
almából se nagy mesterség ám enni, eszik a 
savanyúból. (cNo itt — mondja a megrémült dev — 
nem megyünk a fujtatással semmire, készítsd csak 
elő a lándzsámat, azzal hadd mérkőzzünk raeg». 

A hamupipőke már messziről megpillantotta 
a devtx, egyenesen felé tart és tisztesség tudással 
kftszön neki. (cHa nem köszöntél volna — mondja 
a dev'^^. — menten elnyeltelek volna. » 

ccÉn meg — feleli vissza a fiu — ha a 
köszönésemet nem fogadtad volna, egy lándzsa 
dobásra kivégeztelek volna)). . ^ 

(cNo ha olyan nagy a bátorságod — mondja 
a háromarczü — elő avval a lándzsával)). 

Veszi a dev a lándzsáját, neki gyürkőzik és 
a mint teljes erejéből neki dobja, csak a kis ujját 
tartja alá a fiu, és íme dirib-darabokra törik a 
dev lándzsája. 

(cMost meg én rajtam a sor)), mondja a 
hamu-fiu, egyet suhint a lándzsája és az orrán 
repül ki a dev lelke. (cMég egyszer, ha legény 
vagy)), nyögi az ördög nagy erőlködve, de a mint 
feleli a fiu, hogy ccnem én, anyám is csak egyszer 
szült engem a világra)), ott kiadja a dev az utolsó 
lelkét is. Megy aztán a fiu a dev-2LSSzonyt keresni, 
azt is útnak indítja az ura után és amint ketté 
hasítja őket, előtte mind a három testvére. Veszi 
őket, indul velők vissza. 

Megszomjazott a három testvér a dev gyom- 
rában és a mint a fele úton meglátnak egy avatag 
kutat, kérik a hamu-fiu testvérüket, hogy merít- 
senek egy kis vizet Vetik le a fiúk az övüket, 
egymáshoz kötik és leeresztik rajta a nagyobbik 
testvérüket. De alighogy leér a felényire, olyan 
kegyetlen kiabálást kezd csapni, ajaj húzzatok fel, 
mert elégek)), hogy azonnal fel kellett húzni és 
a középső testvérükkel megpróbálni. Ezzel is ép 
úgy jártak. 

«Most én rajtam a sor — mondja a hamu- 

fiu — de vissza ne húzzatok ám, akárhogy 
kiabálnék is.)) Leeresztik a legkisebbiket, ő is kezdi 
a kiáltozást, de rá se hederitenek és addig száll, 
mig leér a kút fenekére. Egy kapu van előtte, 
benyit, hát olyan szépséges három lány ül egy 
teremben, hogy mindegyike akár a hold tizen- 
négyedé. Csak elképed a három lány a fiu láttára, 
hogy hogyan merészelt ebbe a dev barlangjába 
jönni és akárhogy kérik, akárhogy rimánkodnak 
előtte, hogy meneküljön, ha kedves az élete, nem 
a fiu, semmi áron, míg nem végez evvel ^devvel is. 

Ha akár meddig nyújtjuk is a beszédet, csak 
egy lesz a vége. Megöli a devct, kiszabadítja a 
három szultán kisasszonyt, a kiket már hét esztendeje, 
hogy elrabolt volt apjuktól. A két nagyobbikat 
a két testvérének szánja, a legkisebbibet meg, ez 
volt a legszebbik, magának jegyzi el; megtölti a 
korsaját vizzel és viszi a lányokat a kút feneké- 
hez, a nyílás alá. 

Először a legnagyobbikat húzatja fel, adja a 
legnagyobbik testvérének, aztán a középsőt, adja 
a középső testvérének, kerül a sor az övére. A 
legkisebbik minden áron azt akarja, hogy elébb 
a fiu kerüljön fel, aztán ő. ((Testvéreid — magya- 
rázza a fiúnak — megtalálnak rád haragudni, 
hogy a legszebb lányt tartottad magadnak és csupa 
irigységből nem húznak majd fel a kútból )). 

ccMegtalálom én akkor is az utat »,. feleli a 
fiu, és akárhogy kéri a mátkája, nincs annyi lelke, 
hogy rábeszélje. Elővesz a lány a gelebéből egy 
szekrénykét és mondja a fiúnak : (cHa bajba találsz 
jutni, nyisd fel ezt a szekrényt. Egy darab kovakő 
van benne és ha egyet versz rá, egy arab ugrik 
eléd, a ki minden kivánságod teljesiti. Ha a test- 
véreid csakugyan itt hagynának a kútban, menj 
a dev palotája elé és állj meg a forrásánál. Két juh 
jön oda mindennap, egy fehér meg egy fekete; 
ha a fehérbe fogózkodol, a föld szinére kerülsz, 
ha pedig a feketébe, a hetedik föld fenekére dob le». 

Felhúzatja aztán a legkisebbik lányt, és íme 
alighogy meglátják a testvérei ezt a legszebbiket, 
az öcscsük jegyesét, megszállja őket az irigység- 
Megharagusznak rá, ott hagyják a kútban, ők 
meg mennek a lányokkal haza. 

Mit tegyen a fiu, visszatér a palota elé, megáll 
a forrásnál és várja a két juhot. Nem telik bele 
sok idő, elé ugrándozik egy fehér, meg egy fekete 
juh és a fiu, a helyett hogy a fehérbe fogózkodnék, 
a feketét ragadja meg és egyszerre csak azon veszi 
magát észre, hogy a hetedik föld fenekén van. 
Ezt a vidéket is hadd járom be, gondolja magában, 
fogja és nyakába veszi ezt a földdarabot is. 

Keveset megy, sokat megy, éjjel megy, nappal 
megy, hegyen megy, völgyön megy, addig, hogy 

nem birja tovább és megáll egy nagy fánál, hogy 
egyet pihenjen alatta. De ímé, mit lát maga előtt. 
Egy nagy kigyó csúszik felfelé a fa derekán és 
már-már benyelné a fán visongó fiók madarakat, 
ha engedné a hamupipőke. Veszi gyorsan á 
lándzsáját és egy csapásra ketté szabja a kigyót. 
Aztán meg, mint a ki jól végezte a dolgát, ledől 
a fa alá és mert fáradt is volt, melege is volt, 
azon nyomban elaludt. 

Jön ezalatt a madárkák anyja, a pen]í padi- 
sája, a smaragd Anka és a mint meglátja az alvó 
fiút, azt hiszi, hogy ez az ö ellensége, a ki évről 
évre elpusztítja gyermekeit. Már-már szét akarná 
darabolni, de sipogják a madárkák, hogy ne bántsa 
ezt a fiút, ez ölté meg ellenségüket a kigyót. 
Csak most látta vntgzzAnka a ketté vágott állatot. 

Dehogy bántotta volna az alvó fiút, kerülgeti, 
legyezgeti, két szárnyával fedegeti, hogy ne süsse 
szegényt a nap és a mint felébred az álmából, hát 
akár egy sátor, olyan fölötte a madár szárnya. 
Odamegy hozzá az Anha és mondja neki, hogy 
jótettéért meg akarja jutalmazni,kivánjon tőle valamit. 
«A föld szinére szeretnék feljutni)), mondja a fiu. 

((Fel viszlek — mondja a smaragd madár — 
ha van negyven mázsa juh húsod, negyven hordó 
vized. Ráülsz vele a hátamra, ha gik-tl mondok 
etetsz, ha gak-ol mondok itatsz)). 



Digitized by 



Google 



Eszébe jut a fiúnak a szekrényke, kiveszi 
belőle a kovakőt, egyet ver rajta és <cmit paran- 
csolsz szultánom)), előtte a világnagy szájú arak 
Negyven mázsa juh húst, negyven hordó vizet kér 
a fiú. Nem sokára hozza a húst meg a vizet, teszi 
«gy általvetőbe, felül vele a madár szárnyára és 
litközben ha gik-et mond az Anka, húst ad neki, 
"ha gak'Ot mond, megitatja. Repülnek egyik rét 
földről a másikra, és a mint rövid idő multán fel- 
futnak a föld szinére, leszáll a madár hátáról és 
mondja neki, hogy várja be, nemsokára vissza lesz. 

Veszi a fiu a szekrénykét és mondja az elő- 
pattanó arabnak, hogy hozzon hírt neki a három 
lánytestvérről. Kis vártatva ehol az arab a három 
lánnyal, ép készültek a testvérei lakodalomra. 
Káűlnek valamennyien a madár hátára, hússal, 
vízzel megrakodnak és úgy mennek a három 
lányék országába. Gik mondja az Anka, hússal 
^etetik, gak mondja, vizzel itatják ; de hogy negyed 
magával volt a fiu, ismét gik, elfogyott a hús. 
Veszi a fiu a handzsárját, kivág a czombjából egy 
darabot és dugja a madár szájába. Megérzi az 
j4nka, hogy emberhús, nem eszi meg, a szájában 
tartogatja és a mint megérkeznek a három lányék 
országába, mondja neki a madár, hogy most már 
mehet Isten hírével. 

Nem tehetett a fiu egy lépést sem, úgy fájt 

Török népmesék. 6 

a lába. «Te csak menj — mondja a madárnak — 
én még pihenek elébb egyet». 

(cHej ravasz kópé hej», feddi a smaragd madár^ 
és azzal kiveszi a szájában tartogatott húst, vissza 
illeszti a helyére, mintha csak ki sem vágta volna. 

Bezzeg nagyot ámult a város, láttára a meg- 
került szultán-kisasszonyoknak. Alig akart az öreg 
pádisá a szemének hinni. Nézi, öleli az egyiket, 
nézi, csókolja a másikat, és a mint elbeszélik neki 
a történteket, királyságával együtt mind a három 
lánya a hamu-fiúé. 

Elhozatja a fiu az anyját meg a húgát és 
úgy fognak hozzá a lakodalomhoz. A húgának 
is találnak férjet, a veT^ir fiát, és negyven napig, 
negyven éjjig, boldogság éltök végéig. 

Az egyszeri máj. 



Májra éhezett az egyszeri öreg asszony. Oda ad 
a lányának egy-két garast, hogy vegyen rajta 
májat, mossa tisztára a tóban, és úgy hozza haza. 
Megy a lány a csárstb^i (vásárba), megveszi a májat 
és viszi a tóhoz, hogy majd megöblögeti. Amint 
javában mosogatja, egyszerre csak egy gólya száll 
le, kapja a lány kezéből a májat és elrepül vele. 

Kéri a lány : « Add vissza a májat gólya, hadd 
vigyem az anyácskámnak, anyám engem meg ne 
verjen.)) 

((Ha árpát hozol helyébe, visszaadom a 
májat)), mondja a gólya. 

Megyén a lány a tarlóhoz: ((Tarló, nekem 
árpát adj, árpát adom gólyának, gólya májat 
visszaadja, májat viszem anyácskámnak,)) 

((Ha imádkozol ÁUához esőért, kapsz egy 
kis árpát)), mondja a tarló. 

De amint hozzá fog az imádsághoz, hogy : 
(cAdj egy esőt óh én ÁUáhm, esőt adom tarló- 
nak, tarló nekem árpát adjon, árpát adom gólyá- 
nak, gólya májat visszaadja, májat viszem anyám- 
nak)), jön egy ember és mondja neki, hogy 
füstölő nélkül semmit sem ér az imádsága, menjen 
a boltoshoz füstölőért 

Oda megy a boltoshoz: « Boltos nekem 
füstölőt adj, Allahnak hadd égessem, Allah esőt 
ad majd érte, esőt viszem tarlónak, a tarlótól 
árpát kapok, árpát adom gólyának, gólya májam 
visszaadja, májat viszem anyámnak.)) 

(cAdok — mondja a boltos — ha csizmát 
hozol a csizmadiától.)) 

Odamegy a lány a csizmadiához és azt 
mondja neki: cc Csizmadia, nekem csizmát adj, 
csizmát adom boltosnak, boltos füstölőt ad érte, 
Allahnak elégetem, Allah esőt ad majd érte, esőt 
viszem tarlónak, a tarlótól árpát kapok, árpát 
adom gólyának, gólya májam visszaadja, májat 
viszem anyámnak.)) 

Azt mondja a csizmadia: (cHa bőrt hozol, 
csizmát kapsz érette.)) 

Odamegy a lány a vargához és azt mondja 
neki: « Varga, nekem bőrt adj, hadd adom a 
csizmásnak, a csizmás csizmát ad érte, azt meg 
adom a boltosnak, boltos füstölőt ad érte, azt 

Allahnak égetem, Allah esőt ad majd érte, esőt 
viszem tarlónak, a tarlótól árpát kapok, árpát 
adom gólyának, gólya májam visszaadja, haza 
viszem anyámnak.)) 

(cHa nyers bőrt hozol az ökörtől, csizmának 
való bőrt kapsz érte)), mondja a varga. 

Odamegy a lány az ökörhöz és azt mondja 
neki: (cÓkör, nekem nyers bőrt adj, hadd adom 
a vargának, varga nekem csizmabőrt ad, adom 
csizmadiának, a csizmástól csizmát kapok, azt 
meg adom boltosnak, boltos füstölőt ad érte, 
Allahnak elégetem, Allah esőt ad majd érte, esőt 
viszem tarlónak, a tarlótól árpát kapok, árpát 
adom gólyának, gólya májam visszaadja, haza 
viszem anyámnak.)) 

Azt mondja az ökör: ccHa szalmát hozol, 
adok érette nyers bőrt.)) 

Oda megy a lány a gazdához és azt mondja 
neki: ccGazda nekem szalmát adj, hadd vigyem 
az ökörnek, ökör nyers bőrt ad majd érte, azt 
meg viszem vargának, varga ad majd czizmabőrt, 
viszem el a csizmáshoz, csizmadia csizmát ad 
majd, azt meg viszem boltosnak, boltos füstölőt 
ad érte, Allahnak elégetem, Allah esőt ad majd 
érte, esőt viszem tarlónak, a tarlótól árpát kapok, 
árpát adom gólyának, gólya májam visszaadja, 
haza viszem anyámnak.)) 

Azt mondja a lánynak a gazda: ccAdok 
szalmát, ha megcsókolsz,)) 

Meggondolja a lány, hogy ő bizony meg- 
csókolja, legalább megszabadul ettől a bajától. 
Odamegy a gazdához, megcsókolja, a csókjáért 
szalmát kap. A szalmát ökörhöz viszi, ökör érte 
nyers bőrt ad. Nyersbőr megyén a vargához, 
vargától kap csizmabőrt. Megy vele csizmadiához, 
a meg csizmát ad érte. Csizmát viszen a boltos- 
hoz, boltostól füstölőt kap. A füstölőt elégeti, 
és (cAdj egy esőt óh én ÁUáhm, esőt adom 
tarlónak, tarló nekem árpát adjon, árpát adom 
gólyának, gólya visszaadja májam, viszem haza 
anyámnak)), Allah neki esőt ad. Esőt viszi a 
tarlóhoz, tarló neki árpát ad. Árpát adja a gólyá- 
nak, gólya májat visszaadja, májat viszen az 
anyjának, megfőzik és megeszik. 

Varázsa-turbán, varázsa-korbács, 
varázs-'Szönyeg. 

Hol volt, hol nem volt, volt egyszer két 
testvér. Apjok, anyjok meghalt és összes 
vagyonukat két részre osztották. A nagyobbik 
fiu boltot nyitott, a kisebbik meg, tarfejű is volt, 
eszelősködött is egy kissé, a renyheség után 
látott. Addig járta az evés-ivás meg a sétálás, 
hogy elfogyott egy nap a pénze. Odamegy a 
testvéréhez, kér egy-két garast tőle, és amint 
ennek is a végére járt, megint csak a testvérét 
vette elő. 

Addig-addig, mig ráunt a nagyobbik ; de 
látta, hogy nincs szabadulás tőle, fogja, mindenét 
pénzzé teszi és hajóra száll, hogy más országba 
vándorol. Neszét vette az öcscse, és mielőtt még 
elindult volna a hajó, rálopózkodik és elbúvik, hogy 
észre ne vegyék valahogy. A nagyobbik is élt a 
gyanúperrel, hogy ha meghallja az öcscse, idáig 

is Utána jön, és ő se mutatkozott a fedélzeten. 
De alighogy kifeszítik a vitorlát, előkerül mind a 
kettő, megint a bátyja nyakán az öcscse. 

Eleget bosszankodik a nagyobbik, de hiába, 
viszi őket a hajó, Egyptomig meg sem állanak. 
Ott azt mondja a nagyobbik az öcscsének: <cTe 
csak maradj itt, én keresek két öszvért, hogy 
tovább utazzunk.)) A fiu leül a parton, várja a 
bátyját várja, de hiába várja. Majd felkeresem, 
gondolja magában, és útra kel a bátyja után. 

Megy megy mendegél, nagyot jár, kicsit jár, 
hat hónapig réten jár, de egyszer csak hátra néz, 
látja, hogy csak annyit járt, egy árpányi helyet 
járt. Még többet lép, sokat lép, félévet egy foly- 
tán lép, violákat tépeget, és amint lép lépeget, 
egy hegy lábához vetődik. Három legényke 
ugyancsak veszekedik valamin egymással. Negye- 
diknek odanéz és kérdi tőlük, hogy mi az, a min 
hajba kaptak. 

(cEgy apának a gyermekei vagyunk — kezdi 
el az idösebbik — minapában meghalt és örök- 
ségkép turbánt, korbácsot meg szőnyeget hagyott 
ránk. Ki a turbánt fejre rántja, senki szeme meg 
nem látja. A ki a szőnyegre terül, kézben korbács 
egyet cserdül, madár módra messze repül. Kié 
legyen a turbán, kié az ostor, kié a szőnyeg, ez 
a mi örök bajunk.)) 

«Egyé legyen mind a három)), kiáltozza 
valamennyi. — (cAz enyém a legnagyobbé.)) — 
c( Engem illet mint középsőt.)) — ccHát én meg 
a legkisebbik,)) Szóra szóval, botra bottal, alig- 
hogy hogy el tudja a tarfiu őket egymástól választani. 

((Nem úgy lesz a — veszi Ítélőre a dolgot 
— nyilat készítek egy kis darab fából és kilövöm. 
Ti utána szaladtok és a ki a leghamarébb itt 
lesz vele, azé lesz majd mind a három.)) Repül 
a nyil, fut a három testvér, a tarfiu is egyet 
gondol, felteszi a turbánt, ráül a szőnyegre, egyet 
csap rá ostorával és (chipp-hopp, ott legyek, a 
hol a bátyám)), arra ébred, hogy egy nagy város 
van előtte. 

Alig jár egy-kettőt a városban, íme jön a 
pádisá embere, és adja a városbelieknek tudtára, 
hogy a szultán-kisasszony eltűnik éjjelenként a 
palotából. A ki megtudja, hogy hová lesz, azé a 
lány meg a fele királyság. «Ehol én — kiáltja a 
tarfiu — vigyetek a pádisá elé, ha meg nem 
tudom, itt a fejem.)) 

Ott a bolond a palotában, este meg a 
szultán-kisasszony szobájában, lefekszik és úgy 
lesi fél szemmel a történendőket. A lány csak 
azt várta, hogy elaludjék, tűt szúr a talpába, és 
hogy nem ébredt fel rá a tarfiu, veszi a gyertyát 
és megy ki egy oldalajtón. 

Fején a turbánnal utána a fiu és amint kilép 
ö is azon az ajtón, hát egy arab, fején egy arany- 
tál, a tálon a szultán-kisasszony, úgy vannak 
indulóban. A tarfiu se bolond hogy gyalogoljon 
mellettök, ráugrik ő is a tálra, de majdhogy le 
nem billent mind a kettővel. Megijed az arab és 
kérdi a lánytól, hogy az Istenért mit csinál, csepp 
híjjá, hogy le nem ejtette. ((Meg se moczczantam 
— mondja a lány — a hogy a tálra tettél, úgy 
ülök.» 

Alig tesz velők az arab egy pár lépést, érzi, 
hogy szokatlanul nehéz ma az a tál. A fiút persze 
a turbánja tette láthatatlanná, megint a lányhoz 
fordul : ((Mi tőrtént veled szultánom, olyan nehéz 
vagy ma, hogy majd leroskadok alattad.)) 

((Lelkem Ma — feleli a lány — be különös 
vagy ma, nem lettem én se több se kevesebb.)) 

Fejcsóválva folytatja az arab az útját és amint 
mennek mendegélnek, elérnek egy csodaszép 
kertbe, csupa ezüst meg gyémánt a fája. Letör a 
fiu egy ágat, zsebre dugja, hát úgy elsóhajtoznak 
a fák, úgy elsiránkoznak: ((Ember fia be meg- 
kínzott, ember fia be megkínzott)), hogy csak 
összenéz a lány meg az arab. 

((Egy tarfiut küldtek iiia be hozzám — 
mondja a lány — mintha annak a szele üldözne.)) 

Lsmét tovább indulnak, eljutnak egy másik 

kertbe, minden fája csillogó arany, ragyogó 
drágakő. Innen is letör a fiu egy ágat, zsebre 
dugja, hát olyat csattan az ég-föld, olyat visong- 
nak a fák: ((Ember fia be megkínzott, ember fia 
be megkínzott)), hogy ijedtükben majd lehulltak 
a tálról. Sehogy se tudta az arab, hogy mire 
vélje a dolgot. 

Eljutnak aztán egy hídhoz, a hidon át egy 
tündérpalotához, hát ott várja a lányt egy sereg 
rabszolga. Két kezük a mellükön, úgy hajolnak 
előtte földig. Leszáll a szultán-kisasszony az arab 
fejéről, a tarfiu is leugrik és amint hozzák a 
gyémánttal, drágakövekkel kirakott papucsokat, 
veszi a fiu az egyiket, zsebre dugja. Felhúzza a 
lány a felét, keresi a párját, hoznak egy másik 
párt, abból is eltűnik egy. 

Megunja a lány a dolgot, besiet papucs 
nélkül, de mindenütt nyomában a fiu, fején a 
turbán, kezében a korbács meg a szőnyeg. Benyit 
a lány egy szobába, hát ott az arab peri, egyik 
ajkával az eget, másik ajkával a földet sepri. 
Kérdi a lánytól nagy bosszúsan, hogy minek 
várakoztatta meg, hova maradt ily későre. El- 
mondja neki a lány a tegnap esti tarfiut, az úton 
történteket, de vigasztalja a peri, hogy ne törőd- 
jék vele, képzelődés az egész. 

Leülnek aztán a lánynyal és parancsolja egy 

szolgájának, hogy hozzák a serbetet. Szép gyé- 
mántos kupában hozza egy fekete az édes italt, 
de amint nyújtja oda a szultán-kisasszonynak, 
olyat csap a láthatatlan fiu a szolgáló kezére, 
hogy leejti és apróra töri a kupát Egy darabot 
ebből is zsebébe dugott a tarfiu. 

(cNem megmondtam — kiáltja a szultán- 
kisasszony — hogy nincs ma rendjén a dolog. 
Nem kell nekem se serbet, se semmi, jobb ha 
mentül elébb visszatérek.)) Csitítja az arab, és 
hozatja egy másodikkal az ennivalót. Hozzák a 
kis asztalt, rajta a sok tál étel és amint egyen- 
ként esznek belőle, a mi megéhezett tarfiunk is 
hozzálát és csak elhűl a másik kettő, hogy egy 
harmadik helyről is fogy az étel. 

De már erre az arab is kezd kissé nyug- 
talankodni, hát még mikor az édességek mellől 
is tűnnek a kanalak meg a tálczák. Maga az arab 
peri mondja a szultán-kisasszony szeretőjének, 
hogy bizony nem bánja, ha ma jókorább tér 
haza a rendesnél. Meg akarja a lányt az arab 
csókolni, de közzéjük csúszik a fiu, egyet ránt 
rajtuk, és az egyik jobbra esik, a másik balra. 

Sáppadoz mind a kettő, hivják a lalát a 
tállal, beleül a lánv és indulnak kifelé. A tarfiu 
meg vesz egy kardot a falról, neki gyürkőzik és 
egy csapásra lenyisszantja vele az arab fejét. De 

alighogy legurult válláról a feje, olyan rémítőt 
rengett az ég, olyat dörgött a föld, olyan üvöl- 
tés, olyan riadalom: ccjaj minékünk, ember fia 
megölte a királyunkat)), hogy a megrémült larfiu 
azt se tudta, hányadán van. 

Kapja a szőnyeget, ráül, egyet csap a korbá- 
csával és mikorára a szultán-kisasszony visszatért 
a palotába, ott hortyogott már a tarfiu a szobá- 
jában. (cEbatta kopasz varangya — mondja nagy 
mérgesen a lány — sokat nyugtalanítottál az 
éjszaka.)) Ytsz ismét egy tűt, beleszúrja a fiu 
talpába, és hogy meg se moczczan rá, azt hiszi, 
hogy alszik, s lefekszik ő is. 

Verik fel másnap az álmából, hogy végire 
járt-e a dolognak, mert különben a halálé. (cDe 
végire ám — feleli vissza — csakhogy nektek 
nem mondom meg, a pádisá elé vigyetek.)) 

Viszik a lány apjához, ott meg azt mondja, 
hogy csak úgy beszéli el a történteket, ha a 
város közepére gyűjtik a népet, cdgy tán csak a 
testvérem is megtalálom)), gondolja magában. 
Hívják a sok népet a város közepére, a tarfiu 
egy emelvényen, mellette a pádisá meg a szultán- 
kisasszony és kezdi beszélni a dolgot, úgy a hogy 
történt, a táltól a pen királyig. (cNe hidd pádisá 
apám, hazugság pádisá apám)), egyre azt hajto- 
gatja a lány. 

Előszedi erre a zsebéből a gyémántágat, a 
drágaköves ágat, az aranyos papucsokat, a drága 
kanalakat és már-már beszéli a peri halálát is, a 
midőn meglátja a nép közt a testvérét, rég kere- 
sett bátyját. Se kérd, se ball, leugrik az emel- 
vényről, szalad a bátyjához, az is szalad, ez is 
szalad, míg utói nem érik egymást 

Előkerülnek aztán mind a ketten, a nagyob- 
bik is elbeszéli az esetét, a kisebbik is és kéri a 
tarfiu a pádisát, hogy a lány is meg a fele király- 
ság is legyen a bátyjáé. Neki elég az ő bűvös 
turbánja, bűvös korbácsa és szőnyege, elél ő azok- 
kal holta napjáig, csak a bátyja közelében marad- 
hasson. 

De legjobban a szultán-kisasszony örült, a 
mint a peri király halálát meghallotta. Erővel 
rabolta volt el egy nap a szobájából, és úgy 
elvarázsolta a hatalmával, hogy nem szabadulha- 
tott tőle. Örömében arra is ráállott, hogy a tarfiu 
testvére legyen az ura és nagy lakodalmat csaptak, 
negyven napig, negyven éjig egyre mulatoztak. 

Én is arra jártam és amint piláfot kértem 
a szakácstól, olyat talált a kezemre csapni, hogy 
még most is attól sántítok. 

A szél-dev. 



Mese mese, meskete, egyet ugrott két macska, 
varangybéka szárnyra kelt, bolha néne 
lebukott, szúnyogok rátámadtak. A kakas még 
imám (pap) volt, a tehénből borbély telt, libácskák 
imádkoztak, sirt az anyám bölcsőben, amint apám 
ringattam, mindez pedig akkor volt, egy pádisá 
öreg volt. 

Volt ennek az öreg pádisának három fia 
meg három lánya. Megbetegedik egy nap az öreg 
és akárhány hodsát, akárhány orvost is hivatnak, 
csak nem fordul állapota jóra. ccMár én a halálé 
vagyok)), gondolja magában, hivatja a fiait és 
így szól hozzájuk: ccHa majd meghaltam, az 
legyen közületek a pádisá, a ki három éjen át 
vigyáz a síromnál; lányaimat pedig annak adjá- 
tok, aki először kéri őket.)) Ezzel meghal és mint 
illik, eltemetik. 

Hogy pádisá nélkül ne legyen az ország, 
kimegy a nagyobbik fiu az apja sírjához, éjfélig 
elül, a szőnyegén elimádkozik és úgy várná a 
reggelt. De egyszerre csak nagy zaj támad a sö- 
tétben, a fiu megijed, kapja a papucsát és hazáig 
meg sem álL A második éjjelre a középső fiu 
megy ki a sírhoz, az is ott ül éjfélig, hanem 
amint meghallja a nagy zajt, ő is veszi a papu- 
csát és iramodik vele haza. Harmadiknak a leg- 
kisebbikre került a sor. 

Veszi a handzsárját, övébe dugja és úgy 
indul a temetőbe. A mint éjféltájig üldögél, meg- 
hallja a zajt, de olyat ám, hogy a föld is meg- 
remegett belé. Kapja a fiu, megy egyenesen arra, 
a honnan a lárma hangzik és amint, odaér, ott 
előtte egy nagy sárkány. Veszi a handzsárját és 
úgy beledöfi, hogy alig maradt annyi ereje, hogy 
mondhassa: ccHa ember vagy a talpadon, döfj 
belém még egyszer. » 

((Nem én — mondja a királyfi — anyám 
is csak egyszer szült engem a világra,)) Ott 
kiadta lelkét a sárkány. A királyfi le akarja vágni 
az állat fülét meg az orrát, de a sötétben nem 
lát és amint ide-oda tapogat, meglát messziről 
valami kis világosságfélét. Egyenesen oda tart, 
elér a fényesség közelébe, hát egy öreg embert 
pillant meg. Két gombolyag van a kezében, az 

egyik fehér, a másik fekete; a fekete gombolya- 
got felcsavarja, a fehéret meg világgá ereszti. 

((Mit csinálsz öreg apó?» kérdi tőle a királyfi. 
((Jaj fiam — felel neki az öreg — ez az én 
ügyem, bajom. Az éjszakát összegyűjtöm, a nap- 
palt meg kieresztem.)) 

Azt mondja erre a királyfi: ((Jaj apó, az én 
dolgom még több mint a tied.)) Erre összeköti 
az öreg karjait, hogy ne ereszthesse még ki a 
nappalt és megy tovább világosságot keresni. 
A mint ismét megy mendegél, egy vár aljához 
jut el, negyven ember tanakodik alatta. 

((Mi járatban vagytok ?)) kérdi tőlük a királyfi. 
((A várba szeretnénk bejutni, hogy kiraboljuk a 
kincsét — feleli a negyven ember — de nem 
találjuk a módját.)) 

((Besegítlek én benneteket — mondja a 
királyfi — ha adtok egy kis világosságot.)) Kész- 
séggel Ígérik meg neki a rablók. Elővesz aztán 
egy csomó szeget, beleüti a várfalba, egész a 
tetejéig, felmászik rajta és leszól nekik: ((No most 
jöjjetek fel egyenként, úgy a hogy én jöttem.)) 

Belekapaszkodnak a szegekbe, úgy mászik 
fel a negyven rabló. A fiu se rest, veszi a hand- 
zsárját és mindegyiknek, alighogy felér, lecsapja 
a fejét, bedobja a testjöket a várba és ezen mó- 
don végire jár mind a negyvennek. 

Török népmesék. 7 

Leszáll aztán a várba, hát ott az udvarában 
egy szép palota és amint kinyitja a kapuját, tgy 
kígyó oson be mellette és fel az oszlopra a 
lépcső meUett. Veszi a királyfi a handzsárját, a 
kígyóba döfi, de a handzsárja is ott marad a 
kőben, elfelejti kihúzni. Felmegy aztán a lépcsőn, 
benyit egy szobába, hát ott alszik egy szép lány. 
Szép lassan megint behúzza az ajtót, felmegy a 
második emeletre, ott is benyit egy szobába, még 
egy szebb lányt lát meg az ágyban. Ezt az ajtót 
is behúzza, felmegy a legfelső emeletre, benyit, 
hát az egész szoba csupa érczczel van kirakva 
és olyan gyönyörű lány alszik benne, hogy a 
királyfi ezer lélekkel szeretett bele. 

Ezt az ajtót is behúzza, megint felmegy a 
várfalra, kiszedegeti a szegeket és ismét leszáll a 
földre. Megy egyenesen ahhoz az öreg emberhez, 
a kinek a karját megkötözte volt. ccÓh fiam 
— kiáltja már messziről — be soká oda maradtál. 
Mindenkinek megfájult már az oldala a sok fek- 
véstől)). A fiú feloldja a karjait, az öreg kifejti a 
fehér gombolyagot és megy a királyfi a sárkány- 
hoz, fülét, orrát levágja, beteszi a tarisznyájába. 
Onnan megy vissza a palotába, a hol e közben 
a legidősebbiket meg is tették már pádisának. 
Hagyja a dolgot, nem szól semmit. 

Nem sok idő telve, jön egy oroszlán a 

palotába, megy egyenesen a pádisá elé. «Mit 
akarsz?)) kérdi tőle a pádisá. ccA legidősebbik lány- 
testvéred akarom elvenni)), mondja az oroszlán. 
<(Allatnak nem adom oda)), mondja a pádisá, és 
már-már kergetnék az oroszlánt, de ime előáll 
a királyfi cs azt mondja: ((Apánk nem így hagyta 
meg, azt mondta volt, hogy annak adjuk, a ki 
kéri)). Ezzel veszi a lányt, oda adja az oroszlánnak, 
az meg fogja és elviszi. 

Másnap jön egy tigris, az meg a középső 
lányt kéri a pádisától. A két nagyobbik megint 
nem akarná odaadni, de ismét előáll a kisebbik, 
hogy úgy cselekedjenek, a hogy az apjok kivánta 
volt. Veszi és oda adja a lányt a tigrisnek. 

Hamarmad napra egy madár száll le a palotába, 
a legkisebb szultán-kisasszony kellene neki. A 
pádisá meg az öcscse megint nem akarnak ráállani, 
de addig erőlködik a legkisebbik, hogy a madár 
is lánynyal tér vissza, A perik pádisája volt ez a 
madár, a smaragd Anka. De lássuk, hogy mi 
történt a várban. 

Ebben a várban szintén egy pádisá lakott, 
azé volt a palota, meg a három lány is. Reggelre 
kelve a mint kilép, látja, hogy ember járt a palo- 
tájában ; kimegy az udvarra, megpillantja a lépcső- 
főnél a ketté vágott kigyót s a handzsárt, és a 
mint járkál, keresgél, ott a vár tövében a negyven 

halott is. ccNem ellenség, hanem jóbarát tehette 
— gondolja magában — az mentett meg a 
rablóktól meg a kígyótól » A handzsára jóbaráté,. 
de hol a gazdája? gondolkozik egyre a /a/ájával, 

a Azon úgy segítünk — mondja a ve:^ir — 
hogy egy nagy fördőt készíttetünk és mindenkit 
meghívunk bele, hogy ingyen megforödhetik. Jói 
megvigyázunk minden egyes embert és a kinél 
a handzsár tokja, az a mi megmentőnk. » Úgy 
tesz a pádisá, a fürdő elkészül és ország-világ 
fürödni jár belé. 

Azt mondja egy nap a lala: ccMíndenki itt 
volt már fürödni, csak három királyfi maradt még 
hátra. » Hirt ad a pádisá a három királyfinak^ 
jönnek ők is a fürdőbe, és amint nézegetik a 
a ruhájokat, megtalálják a kisebbiknél a handzsár 
tokját. 

Azonnal hivatja a pádisá a királyfit és azt 
mondja neki: ((Nagy jó tettet tettél velem, kivánj 
érte a mit csak akarsz. ((Nem kivánok én tőled 
egyebet — mondja a királyfi — mint a leg- 
kisebbik lányodat.)) 

((Jaj fiam, csak azt ne kérted volna — sóhajt 
egyet a pádisá — koronámat, országomat oda 
adom, csak a lányt ne akard.)) 

((Ha a lányod adod, elveszem — mondja 
ismét a királyfi — egyebed nem kell.)) 

ccFiam — könyörög a pádisá — adom a 
nagyobbik lányt, adom a középsőt, akár mind a 
kettőt. Ellensége a kisebbik lányomnak a szél- 
ördög, mert nem adtam oda neki és érczczel 
borított szobában kell őriznem, hogy közelébe ne 
juthasson a rfwfajzatja. Mert olyan szörnyeteg a 
szél-ördög, hogy se ágyú nem járja, se szem 
nem látja; szél módjára repül és szél a' megjele- 
nése is.)) 

De akárhogy kéri a pádisá, hogy mondjon 
le a lányról, hogy ő is veszedelembe jut általa, 
nem fog a királyfin a szó. Addig kéri, addig nem 
hajt rá, hogy megunja a sok szót a pádisá, oda 
Ígéri a lányt és meg is tartják a lakodalmat A 
két bátyja a másik két lányt kapja és visszatérnek a 
saját országukba, a legifjabbik ott marad, hogy 
őrizze a dev elől a feleségét. 

Idő telik, idő múlik, éli világát a királyfi a 
szép szultánrlány feleségével. Azt mondja egy 
nap a királyfi az asszonynak : cdjgyan szultánom, 
eddig még el se mozdultam mellőled, hátha 
elmennék kissé vadászni, legalább egy órácskára.)) 

ccjaj királyom — mondja erre a felesége — 
ha elmész mellőlem, tudom, hogy nem látsz 
többé.)) De addig kéri és úgy igéri, hogy mindjárt 
visszajön, míg beleegyezett a felesége. Ezzel 
veszi a fegyverét és indul az erdőre. 

A szél-ördög is csak ezt az alkalmat leste. 
Félt a hires királyfitól, nem merte mellőle elragadni, 
de mihelyt kitette lábát a palotából, jön akár a 
szél és eltűnik az asszonynyal. 

Nem telik bele sok idő, visszatér a királyfi, 
hát sehol a felesége. Szalad a pádisához, onnan 
meg vissza, de biz azt a dev vitte el, többé 
ugyan elő nem kerül. Sir-ri keservesen, üti-verí 
magát a földhöz, majd meg felugrik, lovára kap 
és vagy a felesége, vagy a halál, nyargal a nagy 
világba. 

Napokat jár, heteket jár, pihenőre nincs 
ideje, úgy kergeti a bánatja. Egy palota tűnik 
egyszerre a szeme elé, de mintha káprázat volna 
előtte, nem is tudja jól szemügyre venni. A 
nagyobbik lánytestvérének volt ez a palotája. A 
lány éppen kinézett az ablakon és feltűnik neki 
az ember, hogy még ide is elvetődhetett valaki, 
a hol madár se repül, karaván se vonul. Hát még 
a mint felismerte benne a testvérét. Olyan nagy 
volt az öröme mind a kettőnek, hogy öleléstől, 
csókolástól beszédhez sem jutottak. 

Este felé azt mondja a lány a királyfinak: 
(cNem sokára jön az oroszlán, akár milyen jó 
hozzám, még is csak állat ő, hátha valami kárt 
tesz benned.)) Ezzel veszi a testvérét és elrejti. 

Jön estére az oroszlán és a mint ott üldö- 

gélnek, beszélgetnek, arra fordítja a lány a szót, 
hogy mit csinálna, ha valamelyik testvére el találna 
jönni. ((Ha a nagyobbik jönne — mondja az 
oroszlán — egy ütésre agyon verném, ha a 
középső testvéred jönne azt is megölném, de ha 
a kisebbik jönne, két kezemen altatnám el.» 

((No hát az jött el,)) mondja a felesége. 

((Hol van, hol van, hozd csak hamar, hadd 
látom,)) kiáltja az oroszlán és amint előjön a 
királyfi, azt se tudja mit csináljon vele örömében. 
Beszédbe erednek, kérdi az oroszlán, hogy honnan 
jön, hová igyekszik. A fiu elbeszéli, hogy mi 
történt vele és hogy a szél-ördögöt megy keresni. 

((Én csak a nevéről ismerem — mondja az 
oroszlán — de jobb avval ki nem kötni, mert 
úgy se mész vele semmire,)) De a királyfinak 
nincs nyugta, az éjjel ott marad és másnapra kelve 
ismét lovára száll. Az oroszlán elkíséri, mutatja 
az igaz utat és azzal az egyik jobbra, a másik 
balra. 

Megint megy mendegél, meglát egy másik 
palotát, az meg a középső testvéréé volt. Észre- 
veszi a lány az ablakból, hogy ember van az 
úton és alighogy felismeri benne a testvérét, 
szalad elébe és viszi fel a palotájába. Örömmel, 
beszélgetéssel telik el idejök és estefelé azt 
mondja a lány a királyfinak: ((Nem sokára itt 

lesz a tigris-uram, elrejtelek előle, hogy bajod ne 
essék.)) Ezzel veszi a testvérét és elrejti. 

Jön estére a tigris, és beszélgetés közben kérdi 
tőle a felesége, hogy mit csinálna, ha valamelyik 
testvére be találna hirtelen toppanni. 

((A két nagyobbikat — mondja a tigris — 
agyon verném, de ha a kisebbik jönne, a térdemen 
altatnám eb) Erre előhívja a lány a királyfit, íme 
a kisebbik. Megörül neki a tigris, fogadja akár a 
testvérét, és kérdi tőle honnan jön, mi járatban 
van? Ennek is elbeszéli a fiú a baját és kérdi tőle, 
hogy nem ismeri-e a szél-ördögöt. ccCsak hírből )) 
— mondja neki a tigris. — Igyekszik ő is le- 
beszélni a fiút, hogy ne menjen neki a nagy 
veszedelemnek, de alighogy rávirradt a hajnal, 
útra kész a királyfi. Megmutatja a tigris az utat,- 
és az egyik vissza, a másik előre. 

Úton halad rengetegen, és ez az enyém, az 
a tied, mese idő hamar telik, feketéllik valami 
előtte. Ugyan mi lehet az, gondolja magában, és 
a mint közelebb ér, hát az is egy palota. Az meg 
a legkisebb testvéréé volt. A lány éppen kinézett 
az ablakon és r^jaj testvérkém)), olyat kiált örömé- 
ben, hogy majd leboruk az ablakból. Majd fel- 
veri a két testvér öröme a házat. Örült a fiú, 
hogy mind a három testvérét ép egészségben 
látta, de a felesége miatt csak nem volt neki nyugta. 

Ne nagyon húzzuk a dolgot, úgy is csak egy 
a vége. Mielőtt még beesteledett volna, azt mondja 
a lány a testvérének: ((Mindjárt megjön a madár- 
uram, elrejtelek előle, hadd látom, milyen szívvel 
fogadna.)) Ezzel veszi a fiút és elbujtatja. 

Jön nagy szárnycsattogva az Anka és alig- 
hogy egyet pihen, már kérdi a felesége, hogy mit 
csinálna, ha megjelennék valamelyik testvére. 

((A két nagyobbikat — mondja a madár — 
a számba venném, az égig repülnék velők és 
onnan dobnám le őket; de ha a legkisebbik jönne, 
a szárnyaimra ühetném és azon altatnám el.)) 
Szólítja erre a lány a királyfit 

((Jaj gyermekecském — kiáltja a madár — 
hogy tudtál idáig eljönni, nem féltél az utón?)) 

Elmondja a fiu, hogy mi történt vele, és kéri 
az Ankát, hogy juttassa el a szél-ördöghöz. 

((Nem találni azt meg egykönnyen — 
mondja a madár — de ha meg is látod, se mész 
vele sokra, jobb ha abba hagyod és itt maradsz 
köztünk.)) 

((Nem én — mondja az elszánt királyfi — 
vagy a feleségem szabadítom ki, vagy én is oda 
veszek.)) Látja az Anka, hogy nem másíthatja 
meg a szándékát és kezdi neki magyarázni a 
szél-ördög palotáját. ((Most éppen alszik — mondja 
az Anka — elhozhatod a feleséged, de ha majd 

felébred, és meglát, okvetetlenül izzé-porrá tör. 
Észre se veheted, mert szem nem látja, tűz nem 
járja, jól vigyázz hát magadra.)) 

Útra kél másnap a fiú és amint megy 
mendegél, meglát egy rengeteg nagy palotát, se 
vége, se hossza, se ajtaja, se kéménye. Ez volt 
a szél-ördög palotája. A felesége ép az ablaknál 
ült és a mint meglátja az urát: ccjaj szultánom)), 
leugrik hozzá az ablakból. Megkapja a királyfi a 
feleségét, határa nincs annak a nagy örömnek, 
annak a sirásnak; alighogy eszébe jut a lánynak 
a szörnyű dev. 

ccMég csak három napja, hogy elaludt 
— eszmél fel a lány — siessünk innen, míg le 
nem telik a negyven napja.)) Lóra ülnek, elvág- 
tatnak és még mindig tart az útjok, a mint a 
negyvenedik napra ébredez a szél-ördög. Oda 
megy a lány ajtajához, kéri, hogy nyissa ki, hadd 
lássa az arczát legalább egy rövid perezre. Rimán- 
kodásra veszi a dolgot, nem kap rá feleletet. 
Rosszat sejtve betöri az ajtót, hát hűlt helye a 
lánynak. 

c(Ugy, Mehmed királyfi, eljöttél egész idáig 
és elraboltad a szultán-lányt, no megállj, csak 
menjetek, vágtassatok,majdutól érlek én benneteket.)) 
Ezzel nyugodtan leül, megiszsza a kávéját, kiszívja 
a csibukját, aztán felkel és utánok ered. 



Digitized by 



Google 



— 107 ~ 

A királyfi egyre vágtat a lánynyal, de egy- 
szerre csak mintha a űfw szelét érezné a szultán-lány, 
elkiáltja magát: ajaj királyom, itt a szél-ördög». 
Mint a fergeteg csap rajok a láthatatlan szörnyeteg, 
megragadja a fiút, karját, czombját összetöri, fejét, 
csontját szétveri, egy porczikája se maradt épen. 

Elkezd a lány keservesen könyörögni: ccHa 
már megölted, engedd legalább, hogy csontjait 
összeszedjem és berakjam az általvetőbe. Hát ha 
akad, a ki eltemeti.)) Nern bánta a dev, akármit 
is csinál már most vele. 

Veszi a lány a királyfi csontjait, belerakja az 
általvetőbe, szemen csókolja a lovat, ráteszi az 
általvetőt és oda súgja a fülébe: aVidd el lovam 
e csontokat, vidd el a kellő helyére.)) Veszi aztán 
a dev a lányt, viszi a palotájába, de a szépségének 
olyan nagy volt a hatalma, hogy szintén fogva 
tartotta vele az ördögöt. A közelébe se engedte 
a szörnyeteget, csak a szobája ajtajánál, ha mutat- 
kozott néha előtte. 

Ezalatt viszi a ló a fiú csontjait, megáll vele 
a legkisebbik húga palotája előtt és akkorát nyerít, 
hogy meghallotta a lány. Lesiet a lóhoz, és a 
mint megpillantja az általvetőt, az általvetőben a 
testvére csontjait, oly keserves síráshoz kezd, úgy 
üti veri magát a földhöz, mintha az ő testét törték 
volna szét. Alig győzi haza várni az Anka urát. 

Jön nagy szárny csattogva a madarak pádi- 
sája, a gyémánt Anka és a mint látja a királyfi 
összetördelt csontjait, rendeli össze alattvalóit, a 
világ összts madarait. ccKi járt közületek a para- 
dicsom kertjében?)) kérdi a madaraktól. 

(cEgy vén bagoly van csak, a ki ott járt 
— mondják a madarak — az is úgy megöregedett, 
hogy jártányi ereje sem maradt.)) 

Elküld az Anka egy madarat, hogy hozza elő 
a bagolyt a hátán. Elrepül a madár, és nem 
sokára vissza is tér, hátán az agg bagolylyal. 

(cEj apó — kérdi tőle a pádisája - jártál-é 
valaha a paradicsom kertjében?)) 

ccjaj fiacskám — köhécsel az agg madár — 
réges-régen, még csak tizenkét éves se voltam, 
akkor jártam volt ott, azóta sem.)) 

((No ha voltál — mondja az Anka — menj 
el még egyszer, és hozz onnan nekem egy kis 
üveg vizet.)) Váltig mondogatja a bagoly, hogy 
messze az ő neki, hogy nem birja ki ezt a nagy 
utat, hallani se akarja a pádisája. Ráülteti egy 
madár hátára, repülnek a paradicsom kertjébe, 
elhozza az üveg vizet és azzal visszatér az odvába. 

Az Anka veszi a fiú csontjait és kezdi össze- 
rakosgatni. Karját, lábát, fejét, czombját, mind- 
egyiket a kellő helyére és a . mint megkeni a 
vizzel, egyet ásít a fiú, mintha csak aludt volna, úgy 

ébredez tudatra. Szétnéz a fiú és kérdi az Ankától, 
hogy hol is járt ő voltaképpen, és hol a felesége. 

(cNem megmondtam, — feddi az Anka — 
hogy kézre kerít a szél-ördög. Csontjait ízzé-porrá 
törve, úgy találtunk rád az általvetőben. De most 
már hagyd abba a dolgot, mert ha még egyszer 
a keze közé kerülsz annak a devntk, tudom, 
hogy nem rak másodszor is általvetőbe.)) 

De biz a fiu nem hagyja abba, elmegy ő a 
felesége után másodikszor is. 

(cHa már minden áron meg akarod tenni, 
— tanácsolja az Anka — akkor menj elébb a 
feleségedhez, és mondd neki, hogy tudja ki a 
devhől a talizmánját. Ha azt kézre keríted, hatal- 
madba esik a szél- ördög is.)) 

Megint lóra ül a királyfi, meg se áll az ördög 
palotájáig és ép álmát aludta a úfw, találkozhatott 
a feleségével. A nagy öröm után megbeszélik, 
hogy utána jár az asszony a dev talizmánja titká- 
nak, ha máskép nem, szép szóval, hizelgő beszéddel. 
A királyfi addig elrejtőzködik a szomszéd hegyen, 
és ott várja be a jó hírt. 

A mint felébred a szél-ördög negyven napi 
álmából, megint oda megy a lány ajtajához. 
((Pusztulj szemem elől — kiált rá a lány — 
negyven napig egyre csak alszol, én meg azalatt 
az életem is megunom.)) 

Örült a dev, hogy szóba állt vele a lány és 
kéri nagy boldogan, hogy mit adjon hát neki, a 
mivel idejét töltse. 

ccUgyan mit adhatnál — mondja a lány — 
mikor magad is csupa szélből vagy. Talán bizony 
még talizmánod sincs, hogy legalább avval el- 
mulathatnék.)) 

(cjaj szultánom — mondja a dev — messze 
földön van az én talizmánom, és nem is egyhamar 
lehet oda eljutni. Ha akadna még egy olyan bátor 
ember, mint a te Mehmed királyod volt, az tán 
elmehetett volna érte.)) 

Kíváncsi a lány a talizmánra és addig kéri, 
addig hitegeti a devet, míg rábizza a titkát. Csak 
azt kérte még a lánytól, hogy legalább azt engedje 
meg, hogy közelebb ülhessen hozzá. 

Hagyja a lány a dev boldogságát, közelebb 
húzódik hozzá és úgy hallgatja a szél-ördög taliz- 
mánját. 

(cA hetedik rét tenger felszínén — kezdi 
beszédét a dev — van egy nagy sziget, azon a 
szigeten egy ökör legelész, annak az ökörnek a 
hasában egy arany kaliczka, abban a kaliczkában 
egy fehér galamb. Ez a kis galamb az én taliz- 
mánom.)) 

((De hogyan juthatni oda arra a szigetre?)) 
kérdi a szultán-kisasszonv. 

((Annak meg ez a módja — mondja a dev, 
A smaragd Anka palotájával szemben ott egy nagy 
hegy, a hegy tetején egy forrás. Ahhoz a forrás- 
hoz jár fel minden reggel a negyven tengeri ló. 
Ha akad valaki, a ki az egyik lónak a lábát, de 
csak mi alatt vizet iszik, megpántolja, aztán meg- 
nyergeli, féket tesz rá és rá is pattan, akkor oda 
mehet, a hová akar. ((Mit parancsolsz édes gazdám ?» 
azt kérdi tőle a tengeri táltos, és oda viszi, a hová 
parancsolja.)) 

((Mit érek én evvel a talizmánnal, — mondja 
a lány — ha még a közelébe se juthatni.)) Ki- 
kergeti aztán a devtt 2l szobájából, és mihelyt 
megjött az ideje az alvásának, siet a hírrel az 
urához. A királyfi meg nagy sietve lovára ugrik, 
siet a kisebbik húga palotájába és elmondja a 
dolgot az Ankánzk, 

Reggelre kelve előszólít az Anka vagy öt 
madarat és azt mondja nekik: ((Vigyétek a királyfit 
ezen a túlsó hegyen levő forráshoz és várjátok 
meg, míg előjönnek a tengeri táltosok. Negyven 
darab jelenik majd meg a víznél és amint inni 
kezdenek, fogjatok meg egyet, pántoljátok, nyer- 
geljétek meg és ühessétek fel rá a királyfit.)) 

Fogják a madarak a királyfit, viszik a hegyre 
a forráshoz és alighogy előjönnek a lovak, el- 
végezik az egyikkel a mit az Anka mondott. 

Rajta a királyfi és (cmit parancsolsz édes gazdám?)) 
az a legelső szavuk. 

((A hetedik rét tenger szinén van egy sziget, 
oda szeretnék eljutni,)) mondja a királyfi. 

(c Hunyd be szemed,)) repül a királyfi, és 
« nyisd ki szemed)), ott a királyfi a sziget partján. 

Leszáll a lóról, leveszi róla a féket, zsebre 
dugja és indul, hogy felkeresse az ökröt. A mint 
jár-kel a szigeten, egy zsidó akad elibe és kérdi 
a királyfitól, hogy honnan vetődött ide. 

((Hajótörést szenvedtem — mondja a fiú — 
összetört a hajóm, mindenem, csak nagy nehezen, 
hogy ide tudtam úszni.)) 

((Én meg — mondja a zsidó — a szél-ördög 
szolgálatában állok, egy ökre van itt a szigeten, 
éjjel-nappal arra vigyázok. Nem csapnál fel szol- 
gának? Egyéb dolgod se lesz, csak ezt a válut 
kell minden nap megtöltened.)) 

Kap a királyfi a jó alkalmon, és alig várja, 
hogy láthassa az ökröt. Itatáskor oda vezeti a 
zsidó és alighogy magára van az állattal, felvágja 
a hasát, kiveszi belőle az arany-kaliczkát és siet 
vele a tengerparthoz. Kiveszi a zsebéből a féket, 
és a mint a tengerbe csapja, ott terem a táltos 
és ((mit parancsolsz édes gazdám?)) a szél-ördög 
palotája elé kivánkozik a fiú. 

((Hunyd be szemed, nyisd ki szemed», ott 
vannak a palota előtt. Kapja a feleségét, maga 
tnellé ülteti és megint, ((mit parancsolsz édes gaz- 
<iám?», egyenesen a smaragd Ankához. 

Repül velők a táltos, fel az ég közeléig és 
a mint közelednek az Anka palotájához, felébred 
a dev az álmából Látja, hogy megint eltűnt a 
lány, kapja, utánok iramodik. Megérzi a szultán- 
lány a dev szelét, és már-már utóiéri őket, de 
tiáltja hirtelen a táltos, hogy tekerjék ki a kalicz- 
Icában levő galamb nyakát. Épen csak annyi idejök 
maradt, hogy megtették. Megszűnt a szél, elpusztult 
az ördög. 

Nagy örömmel érkeznek az Anka palotájához, 
a táltost útnak eresztik, ők még ott maradnak 
egyet pihenni. Másnap a másik testvérükhöz, 
harmadnap a harmadikhoz mennek és csak akkor 
tudja meg a királyfi, hogy oroszlán sógora az 
oroszlánok királya, tigris sógora meg a tigriseké. 

Eljutnak végre az ő hazájukba, a lányék 
l)irodaImába. Újra nagy lagzit csapnak, negyven napig, 
negyven éjig mulatoznak, aztán kapják magukat, 
mennek a királyfi országába. Előmutatja ott a 
•sárkány nyelvét meg az orrát és minthogy ő 
teljesítette az apja kívánságát, őt válasszák pádi- 
•sának. Holtuk napjáig öröm az életük, boldogság 
a kimúlásuk. 

Török népmesék. 8 

A varju-peri. 



Hol volt, hol nem volt, volt egyszer egy 
ember, ennek meg egy fia. Egész nap az 
erdőkön járt, madarakat fogott és eladta, ha volt 
kinek. Egyszer csak meghal az apja, és magára 
maradt a fiu. Nem tudta, hogy mi volt az apja 
mestersége, és amint keresgél össze-vissza a 
padláson, megtalálja a madárfogó tőrt. 

Veszi, kimegy vele az erdőre, és ráteszi a 
tőrt egy fára. Ehol egy varjú szállana a fára, de 
ott a tőr és beleakadt a szegény madár, A fiu 
mászik utána és amint fogná a madarat, rimán- 
kodik a varjú, hogy ereszsze szabadon, ad ő maga 
helyett szebbet, drágábbat is. Addig könyörög 
neki a varjú, mig szabadon eresztette. Ismét fel-^ 
teszi a tőrt a fára és amint ott üldögél a fa 
tövében, megint jön egy madár és az is egyenesen 
a tőrbe. Leveszi onnan a fiu, de csak elámul a 
szépségén, soha olyat, a mióta az erdőt járja. 

Nézi nézi, beczézgeti, de íme itt a varjú és 
azt mondja a fiúnak: (cVidd azt a madarat a 
pádisához, megveszi az tőled.)) A fiu veszi a 
madarat, kaliczkába teszi és viszi a palotába. A 
hogy meglátta a pádisá a szép kis állatot, roppant 
megörült neki; annyi pénzt ad érte a fiúnak, 
hogy azt se tudta, mit csináljon vele. A madarat 
arany-kaliczkába teszik és éjjel-nappal abban telik 
a pádisá öröme* 

Volt a pádisának egy lalá]x, a ki roppantul 
megirigyelte a madarász fiu szerencséjét és egyre 
azon törte a fejét, hogy hogyan tehetné el láb alól. 
Oda megy egy nap a pádisához és azt mondja 
neki : ((Milyen szép volna ez a madár, ha elefánt- 
csont palotában lakhatnék.)) 

((Ugyan lala — mondja a pádisá — honnan 
vegyek én elő annyi elefántcsontot ? 

((A ki a madarat hozta — feleli a vezér — 
az az elefántcsontot is elő tudja keríteni.)) 

Hivatja a pádisá a kis madarászt és meg- 
parancsolja neki, hogy nem bánja akár honnan, 
de egy kis palotának való elefántcsontot teremt- 
sen elő neki. 

((Ugyan pádisá uram — könyörög a fiu — 
honnan vegyek én ennyi elefántcsontot? 

((Az a te dolgod — feleli a király — négy- 



Digitized by 



Google 



- ii6 — 

ven napig keresheted, ha akkorára itt nem lesz, 
a fejed bánja meg.» • 

Megy nagy busán a fiu és amint gondol- 
kozik az úton, ehol a varjú és kérdi a madarász- 
tól, hogy min aggódik olyan nagyon. Elmondja 
a fiu, hogy milyen nagy bajt hozott az a kis 
madár a fejére. 

(cSose búsulj ezen — mondja neki a varjú 
— hanem menj a pádisához és kérj tőle negyven 
szekérrel bort.» Oda megy a fiu a palotába, meg- 
kapja a sok bort és amint jön a szekerekkel, oda 
repül a varjú és azt mondja neki : (cKözel az erdő 
széléhez negyven nagy itató van felállítva. A hány 
elefánt csak van, mind odamegy vizet inni, menj 
és víz helyett borral töltsd meg az itatókat Ha 
majd mind összerogyik nagy részegen, kiverheted 
a fogukat és viheted a királynak.)) 

A fiu úgy tesz, a hogy a varjú mondta volt 
és a bor helyett elefántcsonttal megrakodva, úgy 
állit be szekerével a palotába. Megörült a király 
a sok elefántcsontnak, felépítteti a palotát, a kis 
madarászt megajándékozza és úgy küldi haza. 

Ott a csillogó madár a palotában, vígan 
ugrándozik a csontokon, de csak nem fog az 
énekléshez. (cHa itt volna a gazdája — mondja a 
Ma — megjönne a kedve az éneklésre is.)) 

c(Ki tudja, hogy ki a gazdája, és hogy hol 
volna található)), mondja búsan a király. 

(cAz, a ki az elefántcsontot elhozta, elhozná 
a gazdáját is)), mondja a Ida. 

Hivatja megint a madarászt, és ráparancsol, 
hogy ennek a madárnak a gazdáját teremtse 
elő neki. 

(cHonnan tudhatom én, hogy ki a gazdája 
— mondja a madarász — mikor én is az erdőn 
fogtam.)) 

«Az a te dolgod, ha meg nem találod, meg- 
öletlek. Negyven nap elég idő, az alatt keresheted.)) 

Haza megy a fiu és amint ott búvában ridogál, 
ehol ismét a varjú és kérdi tőle, hogy miért sír-ri. 

(cHogy ne sírnék)), mondja a szegény fiu, 
és azzal kezdi az uj baját beszélni. « Ilyen kicsi- 
ségért érdemes is annyit sírni. Menj gyorsan a 
királyhoz, kérj tőle egy nagy hajót; de olyan 
nagy és olyan szép legyen, hogy negyven lány- 
cseléd férjen el benne, szép kertje is legyen, für- 
dője is.)) A fiu elmegy a királyhoz, és mondja, 
hogy mi kell neki az útra. 

Elkészül a hajó, a hogy kívánta, rászáll a 
fiu és amint éppen gondolkozik, hogy jobbra 
menjen-e avagy balra, repül a varjú és azt mondja 
a fiúnak: ccMindig csak jobbra tarts a hajóddal, 
és addig meg se állj, míg egy nagy hegyhez nem 

érsz. Ott a hegy tövében lakik a negyven peri, 
ha meglátják a hajódat, mind meg akarja majd 
nézni. Te csak a királynéjokat engedd be, mert 
az a kis madárnak a gazdája, és amint majd 
mutogatod neki a hajót, indulj vele útnak és meg 
se állj hazáig.)) 

Elindul a fiu a hajóval, egyre csak jobbnak 
tart, és addig meg se pihen, mig el nem jutott 
a hegyhez. Ott sétálgatott a negyven tündér a 
tengerparton és amint meglátják a hajót, mind 
odagyűl, hogy megnézzék a szép hajót. Kéri a 
királyné a kis madarászt, hogy nem látott még 
hajót, mutassa meg neki belülről is. Beleülteti a 
királynét egy kis csónakba és úgy viszi oda a 
hajóhoz. 

Roppant megörült a tündér a szép hajónak, 
sétál a kertben a hajóbeli lányokkal és amint meg- 
pillantja a fürdőt, mondja a szolgálattevő lányok- 
nak: (cHa már idáig jöttem, meg is fürdők egy- 
úttal.)) Ezzel bemegy a fürdőbe, és mialatt fürdik, 
elindul a hajó. 

Jó messzire jártak már a tengeren, a mikor 
elkészült a peri a fürdőzéssel. Siet a tündér, hogy 
későre maradt és amint körülnéz a fedélzeten, 
hát akkor látja csak, hogy útban van a hajó. 
Nagy sírásra fakad, hogy mi fog most már ő vele 

történni, hová kerül, milyen emberek kezébe. 
Vigasztalja a fiu, hogy királyi palotába viszik, jó 
emberek közé. 

Nem sokára megérkeznek a városba és jó 
előre hirt adnak a királynak, hogy visszatérőben 
a hajó. Viszik a tündért a palotába és amint el- 
halad a madár palotája mellett, hát olyan szépen 
líezd szólani, hogy a ki meghallotta, oda lett tőle- 
Megvigasztalódott egy kissé a tündér, de még 
jobban megvigasztalta a király, a ki úgy meg- 
szerette a szép perit, hogy egy perczig se marad- 
hatott nélküle. Meg is volt a lakodalom nem 
sokára, és hol a csillogó madár, hol a szép tündér, 
nem volt boldogabb ember a királynál. Csak a 
Mát bántotta egyre a méreg. 

Egyszer csak baja támad a királynénak, össze- 
dől és ágyba esik. Meg volt a perinek ez a beteg- 
sége, orvossága ott volt a tündérpalotában, csak 
az segített rajta. A Ma tanácsára megint a 
madarász fiút veszik elé, küldik a palotába az or- 
vosságért. 

A fiu megint hajóra száll és amint kész az 
indulóra, jön a varjú és kérdi tőle, hová megint. 
Mondja a fiu, hogy beteg a királyné, tündér- 
palotájában az orvossága, azt kell neki elhozni. 
c(No csak menj — mondja a varjú — ott találod 
a hegy mögött a palotát. Két oroszlán áll a kapu- 

jában, vedd ezt a tollat, ha megverdesed vele a 
szájokat, ujjal se nyúlnak hozzád? 

Veszi a fiu a tollat, oda érkezik a hegy elé, 
kiköt és meglátja a palotát. Oda megy a kapuja 
elé, hát ott a két oroszlán. Előveszi a tollat, és 
amint megverdesi vele a szájokat, félre húzódnak, 
úgy engedik be a palotába. A tündérek is meg- 
pillantották a fiút, és azonnal megsejtették, hogy 
beteg a királynéjok. Oda adják az orvosságot^ 
hajóra száll vele és megy egyenesen a királyi 
palotába. A mint belép az orvossággal a peri 
szobájába, rászáll a varjú a vállára, és úgy men- 
nek a beteg ágyához. 

Már-már halófélben volt a királyné, de alig- 
hogy egyet iszik az orvosságból, mintha frissen 
szállt volna belé az élet. Felnyitja a szemeit, ránéz 
a kis madarászra, és amint ott látja a vállán a 
varjut, elkezdi hozzá: « Óh te rusnya, nem sajnál- 
tad ezt a szegény fiút, hogy annyit szenvedett 
miattad ?» 

Elmondja a királyné az urának, hogy ez a 
varjú az ő tündérszolgálója volt, de mert valami 
mulasztást követett el, büntetésből varjúvá változ- 
tatta. ((Megbocsátok ezúttal neki — folytatja 
tovább — mert látom, hogy jó szándékkal volt 
irányomban.)) 

Egyet rázkódik erre a varjú, és ime olyan 

szép egy lány áll a kis madarász fiu előtt, hogy 
bizony a tündérkirályné se sokkal külömb. A 
királyné kértére összeházasitja a király a kis fiút 
a varju-/)mvel, a rosszlelkű Mát elkergeti és a 
madarász lett helyette a ve^ir. Holtig tartott a 
boldogságuk. 

A negjnv^en királyfi és a hétfejű 
sárkány. 

Volt egyszer egy pádisá, ennek a pádisának 
negyven fia. Egész nap az erdőt bújták, 
vadásztak, madarásztak, és minthogy a legkisebbikje 
is meg volt már vagy tizennégy éves, meg akarja 
őket az apjuk házasítani. 

Maga elé hivja őket és elmondja nekik a 
szándékát. ((Megházasodunk — mondja a negyven 
testvér, — de csak úgy, ha egy apától, egy anyától 
való negyven lány testvérre találunk. » Kerestet a 
pádisá ily negyven lányt, bejárják az egész országot, de 
harminczkilenczre akadnak, negyven testvérre nem. 

((Vegyen a negyvenedik egy másikat,» mondja 
a fiainak a pádisá. Nem egyezik bele a negyven 
testvér és kérik az apjukat, engedje el őket, majd 
találnak ők maguknak ha itt nem, idegen országban. 
Mit csináljon a pádisá. Lebeszélni nem tudja őket, 
megadja nekik az engedélyt. Mielőtt elindultak 
volna, így szól hozzájuk pádisá apjuk: 

(c Három szóm van hozzátok, jól eszetekbe 
vegyétek. Ha innen elindultok és egy nagy forrás- 
hoz fogtok jutni, valahogy meg ne háljatok a 
közelében. A forráson túl egy fogadó, ott se hál- 
jatok meg. Azon túl meg egy nagy sikság, ott 
se legyen pillanatnyi maradásotok.)) Megígérik a 
fiuk, és kicsiny súlyú, nagy értékű holmival lóra 
ülnek, útra kelnek. 

Mennek mennek, csibukoznak, negyven- 
negyven kávét isznak és a mint rajok esteledik, 
előttük a nagy forrás. (cMi bizony — kezdik a 
nagyobbak — nem megyünk innen egy tapodtat 
sem. Fáradtak vagyunk, az este is a nyakunkon, 
de meg negyven ember kitől ijedne meg.)) Ezzel 
leszállnak a lovukról, megvacsorálnak és pihenőre 
dőlnek. Csak a legkisebbik, az a tizennégy esz- 
tendős maradt ébren. 

Éjfél tájban lehetett, valami zajt vesz észre 
a fiú. Veszi lassan a fegyverét és a mint indul 
a zaj irányában, ime egy hétfejű sárkány van 
előtte. Neki rontanak egymásnak és háromszor 
támad a sárkány a királyfira, de nem tesz benne 
semmi kárt. (cNo most én rajtam a sor,)) mondja 
a királyfi, « megtérsz az igaz hitre?)) és ezzel 
olyat vág rajta, hogy hat feje egyszerre repült le. 

((Vágj ide még egyszer)), nyögi a sárkány. 

((Nem én — mondja a fiu — én is csak 

egyszer jöttem, a világra.)) Összerogy ik erre a 
sárkány, de íme az egyik feje gurulni kezd, gurul, 
gurul és megáll egy kut főnél. «A ki a lelket 
kivette belőlem, vegye ki innen a kincsem is,)> 
és e szókkal bele a fő a kútba. 

Elővesz a fiu egy kötelet, az egyik végét 
egy sziklához köti, a másik végét meg megkapja 
és leereszkedik rajta a kútba. Egy vasajtó van a 
kút fenekén. Felnyitja, belép rajta, hát olyan egy 
palota van előtte, hogy az apjáé se külömb. Be- 
megy a palotába, a palotának negyven szobájába, 
hát mindegyikben egy-egy lány, himző asztal 
előttük, tömérdek kincs megettük. ((Ember vagy-é, 
szellem vagy-é?)) kérdik a megijedt lányok. 

((Emberfia, ember vagyok — mondja a királyfi 
— egy hétfejű sárkányt öltem meg, és annak 
a guruló feje után jöttem ide.)) 

Aj megörült a negyven lány erre a beszédre. 
Ráborulnak s kérve kérik, hogy ne hagyja itt 
őket, egy apának, egy anyának leánykáit. A sár- 
kány rabolta volt el őket, szüleiket meggyilkolta, 
senkijök a nagy világon. 

((Mi is negyvenen vagyunk — mondja a 
királyfi — negyven lányt keresni járunk.)) Mondja 
nekik, hogy elébb felmegy a testvéreihez, majd 
eljön aztán értök. Azzal felszáll a kútból, oda 
megy a forrás mellé, lefekszik és elalszik. 

Reggelre kelve felébred a negyven testvér 
és nevetgetik apjukat, hogy hogyan akart a for- 
rással rajok ijeszteni. Megint útra kelnek és addig 
mennek, mendegélnek, mig csak rajok nem este- 
ledik, íme ott a fogadó előttük, cdnnen ugyan 
egy lépést se tovább)), mondják a nagyobbak. 
Kezdi ugyan a legkisebbik, hogy jó lenne tán apjuk 
szavát megfogadni, nem hiába lesz a beszédje. 
Rá se hederitenek a kis fiúra, esznek-isznak, imád- 
koznak, lefeküsznek. Csak a legkisebbik maradt 
ismét ébren. 

Éjfél tájban megint csak az a zaj. Veszi a 
fiu a fegyverét, hát megint egy hétfejű sárkány, 
de sokkalta nagyobb mint a minapi. Elébb a 
sárkány támad rá, nem bir a fiúval; aztán a fiú 
megy neki és egy csapásra le a sárkány hat 
fejével. Az is akarna még egy csapást, de nem 
teszi meg a fiu. Gurul aztán a fej tgy kútba, a 
fiu utána, hát még egy nagyobb palota, még 
több kincs meg drágaság benne. Megjegyzi magá- 
nak a kutat, visszamegy a testvéreihez és el- 
fáradva a nagy küzdelemtől úgy elalszik, hogy a 
testvérei verik fel másnap reggel. 

Ismét kelnek, lóra ülnek, fel a hegynek, le 
a völgynek, a nap éppen leszállóban, hát előttük 
a nagy sikság. Evéshez látnak, iváshoz fognak, 
■és amint le akarnak feküdni, egyszerre csak olyan 

Üvöltés, olyan dörgés támadt, hogy a hegyek is 
kikelnek a helyükből. Bezzeg megijedt most a 
sok királyfi. 

Hát még amint meglátják az óriási nagy 
hétfejű sárkányt. Csak úgy hányja a tüzet veszett 
haragjában és üvölti nagy dühösen : «Ki ölte meg 
a két testvéremet? Ide vele, mérkőzzék meg 
velem is.» 

Látja a legkisebbik, hogy egész odáig vannak 
a testvérei a nagy félelemtől. Odaadja nekik a 
két kút kulcsát, az egyikben tömérdek kincs, a 
másikban negyven lány, vigyék haza valamennyit, 
ő csak ezt a sárkányt öli meg, és utánok megy* 
Lóra pattan nagy hamarosan a harminczkilencz, 
az egyik kútból a kincset, a másikból a negyven 
lányt, úgy térnek vissza az apjukhoz. Mi is tér- 
jünk a kicsihez. 

Viaskodnak a sárkánynyal viaskodnak, de 
egyik se tud a másikán tul tenni. Látja a sárkány 
hogy hiába vesződik a fiúval, és igy szól hozzá: 
((Ha elmész Csinimácsin országába, és elhozod 
onnan a pádisá lányát, nem oltom ki belőled az 
életed.)) Szívesen ráállott a királyfi, mert sokáig 
úgy se birta volna ki a küzdelmet. 

Csámpaiak, úgy hittak a sárkányt, egy zabo- 
lát ad a királyfinak, és azt mondja neki: ((Egy 
táltos száll ide mindennap legelni, fogod, ráteszed 

ezt a zabolát és mondod neki, hogy vigyen el 
Csinimácsin országába.)) 

Veszi a íiu a zabolát, és várja a táltos lovat. 
Száll a levegőben az aranyszőrű paripa, és mihelyt 
rajta a zabola meg a királyfi, megszólal hogy: 
((parancsolj kis szultánom)). Hunyd be szemed, 
nyisd ki szemed, előtte Csinimácsin országa. Le- 
száll a lóról, a zabolát elteszi és bemegy a városba. 
Betér egy öreg asszony kunyhójába, és mondja 
neki, fogadja el vendégének. ((Szivesen)) feleli az 
öreg asszony, helyet mutat neki, és miközben 
szürcsölik a kávét, kérdi az öregtől az ország 
állapotát. ((Egy hétfejű sárkány — beszél az 
öreg — roppantul beleszeretett a mi szultán- 
kisasszonyunkba. Évek óta folyik miatta a háború, 
és úgy nyakunkon az a szörnyeteg, hogy még 
madár se repülhet be az országunkba.)) 

((Hát a szultán-kisasszony?)) kérdi a királyfi. 
((A pádisá kertjében a kis palotája, ki se mer 
onnan szegény mozdulni.)) 

Másnap megy a királyfi a pádisá kertje elé 
és kéri a kertészt, fogadja meg inasának. Addig 
könyörög neki a fiu, hogy megszánakozik rajta 
a kertész. ((Egyéb dolgod se lesz — mondja 
neki — csak a virágokat fogod megöntözgetni.)) 

Meglátja a szultán-kisasszony a fiút, ablaká- 
hoz hivja és kérdi tőle, hogyan tudott eljutni 

ebbe az országba. Elmondja a fiu, hogy neki is 
pádisá az apja, hogy Csampalakkú viaskodott az 
utón, és megigérte, hogy elviszi neki a szultán- 
kisasszonyt. ((De sose ijedj meg — mondja neki 
a királyfi — nagyobb az én szerelmem, mint 
azé a sárkányé, és ha eljössz velem, tudom én a 
módját, hogy hogy pusztítsam el.)) 

Megszerette a lány a szép királyfit, örökös 
fogságából is szeretett volna szabadulni, fogja, 
rábízza magát a királyfira, és egy éjszaka kiszök- 
nek a palotából, egyenesen Csámpaiak síkságára. 
Útközben megbeszélik, hogy megtudja a lány, 
mi a sárkány talizmánja és ha máskép nem, ezen 
módon pusztítják el. 

Képzelhetni Csámpaiak örömét a szultán- 
kisasszony láttára. ((Mily üdv, hogy jöttél, mily 
szerencse, hogy jöttéb), fogadja a dev, de bárhogy 
dédelgeti, bárhogy kedveskedik előtte, egyre sirán- 
kozik a lány. Napok múlnak, hetek múlnak, nem 
szűnnek meg a lány könyei. ((Mondanád meg 
legalább a talizmánod — mondja egy nap a sár- 
kánynak — hátha jobban telnének vele a napjaim.)) 

((Jaj lelkem — mondja a sárkány — olyan 
helyen őrzik azt, hogy lehetetlen eljutni odáig. 
Egy nagy palota van a szomszéd országban, a ki 
oda merészkednék érte, nem jöhetne többé 
vissza.)) 

A királyfinak se kellett egyéb, csak ennyit 
tudjon meg. Veszi a zabolát, a tengerbe veti, hát 
ehol előtte az aranyszőrű paripa. «Mit parancsolsz 
kis szultánom?)) A szomszéd országba, a taliz- 
mán palotájába, kívánkozik a fiu. ((Hunyd be 
szemed, nyisd ki szemed)), előtte a palota. 

Azt mondja neki a táltosa: ((Ha majd fel- 
érünk a palotához, oda kötözöl a zabolával a 
kapu vasához. Egyet nyeritek, a két vasat egy- 
máshoz verem és erre megnyílik a kapu. Ez a 
kinyiló kapu egy oroszlán torka, és ha egy 
csapásra ketté tudod vágni, megmenekülsz; ha 
nem, vége az életednek.)) Ezzel mennek a palo- 
tához, a táltost oda köti a két vashoz, és amint 
egyet nyerít, megnyílik a kapu. Odavág a királyfi 
az oroszlán tátongó torkához, hát egy csapásra 
ketté volt szelve. Felvágja aztán az oroszlán 
gyomrát, egy arany-kaliczkát vesz ki belőle, olyan 
három szép galamb van benne, hogy nem látta 
párját, mióta a világ. Fogja az egyiket, simogatja, 
czirogatja, de egyszerre csak prrr .... kirepül a 
kezéből. Gyorsan utána a táltos, és ha meg nem 
fogja s ki nem csavarja a nyakát, még meggyült 
volna a királyfi baja. 

Megint ráül a táltosra és hunyd be a sze- 
med, nyisd ki a szemed, ott vannak Csámpaiak 
palotája előtt. A palota kapujánál megölik még 

Török népmesék. 9 

a második galambot is, és amint bemegy a fiu 
a sárkányhoz, hát ott fekszik a szörnyeteg nagy 
tehetetlenül, jártányi erő sincs már benne. Látja 
a királyfi kezében a galambot, rimánkodik neki, 
hadd simogathassa meg utoljára, mielőtt meg- 
halna. Megesik rajta a fiu szive, és amint nyújtaná 
oda neki, oda szalad a szultán-kisasszony, kikapja 
kezéből a galambot és megöli. Ott kimúlt a 
sárkány előttük. ((Szerencséd — mondja a táltos 
— hogy nem adtad oda a galambot, uj élet szállt 
volna belé, ha megfogja.)) Ezzel eltűnik a zabola 
is, a táltos is. 

Összeszedik aztán a sárkány kincseit és 
mennek vele Csinimácsin országába. A pádisá 
tgész betegje volt már a lányának, kerestette 
országszerte, és azt hitte, hogy a sárkány keze 
közé került. Egyszerre csak ott a lánya a király- 
fival. Olyan lakodalmat csapott az országban, 
hogy vége-hossza se akart lenni. A házasság után 
megint útra kelnek és nagy katona kisérettel 
jutnak a királyfi apjához. Ott már rég holtnak 
tartották a királyfit és még el se hiszik neki, ha 
el nem beszéli a három hétfejű sárkányt, meg a 
negyven lány történetét. 

Várt rá hűségesen a negyvenedik lány, és 
mondja a királyfi a feleségének, hogy ime itt a 
másik jegyese is: ((Te mentetted meg életem a 

sárkánytól — mondja a csinimácsini szultán-lány 
— én meg neked ajándékoztam, tégy vele a 
mit akarsz.)) Megtartja a lakodalmát a második 
feleségével is, és hol az apja birodalmában, hol 
Csinimácsinh2iV\ töltve idejüket, boldogsággal folyik 
életűk. 

Világ-szépe. 



Volt egyszer egy pádisá, ennek meg egyetlen 
egy fia. Ugy vigyázott rá az apja, mint a 
szeme fényére, nem volt az a kivánsága, a mit 
ne teljesített volna. 

Egy álmában megjelenik a királyfi előtt egy 
dervis, megmutatja neki Világ-szépét és ott ki- 
ürítteti vele a szerelem poharát. Mintha csak 
kicserélték volna azóta a királyfit. Se étele, se 
itala, álmában nincs nyugodalma, és egyre sáppad^ 
egyre hervad. Orvos orvos után, hodsa hodsa 
után, de nem ismerik a baját, nem tudják az 
orvosságát. 

Azt mondja a beteg királyfi az apjának: 
(cPádisá apám, orvos hodsa nem segít én rajtam^ 
ne is fáraszd őket hiába. Világ-szépe az én bajom^ 
vagy életem vagy halálom.)) 

Megijed a pádisá a fia beszédén és az a 

legnagyobb gondja, hogy kiverje azt a lányt a 
iia fejéből, cc Veszedelem arra még csak gondolni 
is, kész halál az ő szerelme.)) De a íiu egyre 
sorvad, nincs öröm az életében. Egyre kérdi 
pádisá apja, hogy mi a szive kivánsága, miben 
telnék fia kedve. « Világ-szépét felkeresni)), ez a 
fiu örök szava. Gondolja a pádisá, ha nem engedi, 
elpusztul, és ő lesz oka halálának. Menjen hát a 
szerelme után, hátha azigazÁUáh megkönyörül rajta. 

Útra kel másnap a királyfi, és hegy oldalon, 
völgy tövében, nagy síkságon, meredeken, egyre 
hajtja a szerelme, világhires Világ-szépe. Megy 
az úton, mendegél, és amint egy tengerparthoz 
ér az útja, ott vergődik egy szegény halacska a 
homokban és rimánkodik a fiúnak, hogy dobja 
vissza a tengerbe. Megszánja a fiu a halacskát és 
amint bedobja a vízbe, három pikkelyt nyújt oda 
neki a kis hal: «Hogy ha bajba találsz jutni, 
égesd el e pikkelyeket.)) 

Ismét megy az útja nyomán, és amint egy 
nagy síksághoz vetődik, előtte egy sánta hangya. 
Kéri a kis állat, hogy lakodalmat ülnek és nem 
tudja társait utóiérni, segítené siettében. Veszi a 
királyfi a hangyát és oda viszi a társaihoz. Oda 
ad neki a sánta egy kis darabot a szárnyából : 
<c Hogyha bajba találsz jutni, égesd el e szárny- 
darabot.)) 

Foh^tja megint az útját tele búval búbánat- 
tal, és amint elér egy nagy erdőségbe, hát ott 
viaskodik egy kis madár egy nagy kígyóval Kéri 
a kis madárka a fiu segítségét és egy csapással 
ketté szelve a kigyó. Három tollat ad oda a 
madár: ccHogyha bajba találsz jutni, égesd el e 
tollacskákat» 

Ismét fogja vándorbotját és túl hegyeken^ 
túl tengeren, eljut egy nagy városba. Ez volt a 
Világ-szépe apjának az országa. Megy egyenesen 
a palotába, a pádisá elé, és Allah parancsából 
megkéri a lánya kezét ccHárom munkát kell elébb 
elvégezned — mondja a pádisá — és akkor 
elmondhatod a kívánságod a lányomnak. » 

Ezzel vesz egy gyűrűt, beledobja a tengerbe 
és azt mondja a királyfinak, hogy ha három nap 
alatt elő nem keríti, vége az életének. Gondol- 
kozóba esik a királyfi, eszébe jut a három hal- 
pikkely, és amint elégeti őket: amit parancsolsz 
szultánom?)) előtte a halacska, « Világ-szépe 
gyűrűje esett a tengerbe, azt keresnéd meg.)> 
Keresi a hal a gyűrűt, de nem találja, másod- 
szorra is lemerül, ismét nem találja ; harmadszorra 
egész a hetedik tengerig száll le, felhoz egy halat^ 
felvágják, hát benne a gyűrű. Odaadja a pádisá-- 
nak, a pádisá meg a lányának. 

Egy barlang volt közel a palotához, tele 

homokkal meg kásával. «Ez a második munka 

— mondja a pádisá — hogy a kását kiszedege- 
ted a homokból.)) Bemegy a királyfi a barlangba, 
veszi a hangya szárnyát, elégeti, hát a mennyi 
hangya csak van a földön, mind a barlangban 
és fognak nagy szaporán a munkához. Végére 
járnak még az nap és hivja este a pádisát, hogy 
kész a második munka is. 

((Még egy harmadikat — mondja a pádisá 

— és elvezetlek a lányom elé.)) Hivat egy szol- 
gáló lányt, ketté vágja a fejét és azt mondja a 
fiúnak : (dgy válik ketté a te fejed is, ha fel nem 
elevenited ezt a lányt.)) Kimegy a fiu a palotá- 
ból és gondolkozik, hátha az a madártoll segít- 
hetne rajta. Veszi őket, elégeti, íme előtte a madár 
és csak ugy lesi a fiu szájából a parancsot. El- 
panaszolja a királyfi, hogy micsoda munkát bíz- 
tak rá, 

Perik közül való volt a madár, felrepül a 
levegőbe és nem sokára egy kis edény vízzel 
tér vissza, (dtt a vize mennyországnak, uj életre 
támad a holt.)) .Megy a királyfi a palotába, és 
alighogy bekenik vízzel a lány fejét, úgy feltámad, 
mintha meg se halt volna. 

Világ-szépe elé kerül a nagy hír, vezetik elibe 
a királyfit. Ott lakott a lány egy kis márvány- 
palotában, a palota előtt arany-medencze, négy 

felől folyik bele a viz. Nagy kert a palota udvara, 
az a sok fa, az a sok szagos virág, az éneklő 
madársereg, mintha a mennyország kapuja nyíl- 
nék meg a fiu előtt. 

Egyszerre csak nyilik a palota ajtaja és úgy 
elözönli a kertet a világosság, hogy szinte meg- 
kápráztatta a fiu szemét. Világ-szépe jelent meg 
az ajtóban és az a nagy fényesség, két arczának 
pirossága. Odamegy a királyfihoz, szólna hozzá, 
de alighogy meglátja a fiu, elájulva összerogy. 
Magához térítik, beviszik a lány palotájába, és 
úgy gyönyörködhetik Világ-szépe húrt arczán, 
álma tündér jelenségén. 

(cÓh királyfi — kezdi el a lány — Sáh 
Síulejman fia vagy, te segíthetsz a bajomon. Ott 
az Ösi-dev nagy kertjében, gránátalma fürtje dalol, 
ha azt nekem elhozhatnád, örökre a tied leszek. » 

Add a kezed, barát keze, megy a fiu messze- 
messze. Egyre halad, egyre megyén, hónapokat 
völgyön-hegyen, síkságon láb nyoma nincsen, a 
hegyeken útja nincsen. (cÓh Teremtőm, te mutass 
hát igaz utat)), sóhajt egyet a fiu, és hol elesve, 
hol felkelve, egy napnak a nappalában, a hegy 
aljához vezet útja. Mintha csak Ítélet napja volna, 
olyan zsivaj, olyan lárma, olyan különös zaj 
támad, hogy a hegyek, kövek szinte rengnek 
belé. Nem tudja a fiu, ellenség-e, barát-e, em~ 

ber-e, szellem-e, és amint félve tovább halad, 
egyre nagyobbodik a lárma, füstnek verődik fel 
a por. Nem tudja, hogy merre menjen, azt meg 
honnan tudta volna, hogy hat hónapi távolság- 
ban ott az Ósi-dev kisebb kertje, és ez a sok 
zsivaj, lárma, kert kapuja talizmánja. 

Még közelebb merészkedik, és amint meg- 
látja a kisebb kert kapuját, a kapuban sikongó 
talizmánokat, megpillantja a kapuőrt is. Odamegy 
hozzá és elbeszéli neki a baját. ((Hogy nem ijed- 
tél meg e nagy zajtól — mondja a kapuőr — 
ez a sok talizmán mind te miattad nyugtalan- 
kodik, engem is megijesztettél vele.» 

A gránátfürt után tudakozódik egyre a 
királyfi. 

((Nehéz dolog azt elérni — mondja az őr 
— de ha meg nem ijedsz, tán megkaphatod. 
Három havi út után megint ilyen talizmános 
helyre jutsz el, ott is egy kert van, annak az őre 
az én anyám. Valahogy közel ne menj hozzá, 
várd be, mig ő jön tehozzád. Add át neki tisz- 
teletem, de a bajod csak ügy beszéld el neki, ha 
kérdi tőled.)) 

Indul a fiu a másik kert felé, és három havi 
járás után olyan rengeteg lármára akad, hogy 
az előbbi semmi se mellette. Ez volt az ŐsT^-dev 
nagyobbik kertje, a nagy lárma meg a kapuja 



Digitized by 



Google 



- i;8 — 



talizmánjai. Meghúzódik a fiu egy sziklánál és 
kis vártatva embert lát meg, de amint hozzá 
közeledik, hát elaggott vén anyóka, háromszoros 
harminczacska. Haja fehér akár a hó, szeme veres 
köröskörül, szemöldöke két hegyes nyil, szemei- 
ben pokol tüze, a körmei két röfnyiek, az emlői 
két nagy tömlő, a fogai mint az ásók, két ajka 
akár egy teknő, a botjára támaszkodik, szipákolgat 
az orrával, lépten-nyomon prüsszent köhög, óh-jaj, 
óh-jaj a nyögése, csoszogtatja papucsait, nem 
érteni nyafogását. Ez volt a kisebb kertbéli őr 
anyja, a nagyobb kertnek az őre. 

Odamegy a fiúhoz és kérdi tőle, hogy mi 
hajtotta erre a vidékre. Mondja a királyfi a fia 
tiszteletét. (cEj semmihází — nyögécseli az öreg 
— hát avval is találkoztál? Tudta az a gonosz 
fiam, hogy megszánakozom rajtad és azért kül- 
dött el hozzám. No hadd végezzek hát veled. » 
Ezzel fogja a fiút és ((Nesze Fületlen)) egyet 
ránt rajta. 

Nem tudja a királyfi, hogy mi történt vele, 
csak azt látja, hogy rajta van valakinek a hátán. 
Ránéz, hát se szeme, se füle, összetöpörödött, 
mint a varangybéka, siet vele a Fületlen. Ha 
ránéz, kicsiny mint egy féreg, de amint viszi a 
hátán, olyanokat lépeget, hogy tengernyi helyeket 
három lépésre ugrik át. Egyszerre csak leteszi a 

Fületlen és azt mondja: ccBármit hallasz, bármit 
látsz, vigyázz, hogy meg ne szólalj, mert véged 
van», és azzal eltűnik előle. 

A királyfi, mintha álmot látna, hol a cserge- 
dező vizekre, hol az előtte elterülő nagy kertre 
néz. A kertnek se eleje, se vége, és olyan benne 
a fa, a virág, meg a sok gyümölcs, hogy párját 
még nem látta egyiknek sem. Mindenfelől, a 
merre csak fordul, madárfütty meg fülemüle 
éneke, mintha dalból állana a levegője. Néz a fiu 
köröskörül, akár az esze felejtett, belép a nagy 
kertbe, hát olyan fájdalmas, olyan siránkozó han- 
gok veszik közül, hogy szivrepesztő a ki ráhallgat. 

Gránátfürt az eszében, azt keresik a szemei. 
A nagy kertnek kellő közepében, közel a viz- 
medenczéhez, ott egy virágpalotácska, ráaggatva 
a sok gránát, mintha lámpa világitna. Letép egyet 
belőle, hát olyan riadalom, oly borzasztó sikon- 
gatás : (cember fia éltünkre tört, ember fia minket 
megölt)), hogy alig talált ki a királyfi a kertből. 

<c Siess, szaladj!)) kiált rá a kapunál várakozó 
Fületlen, a hátára kapja és pár ugrással tengeren 
túl vannak. Csak akkor nézte meg a fiu a gránát- 
fürtöt. Ótven gránátalma van rajta, mindegyiknek 
más-más hangon más éneke, mintha a világ 
zenéje gyülekezett volna egy helyre. Eljutnak az 
anyókához, háromszor harminczacskához. 

ajól vigyázz e gránátíürtre — mondja az 
anyó — soha se hagyd egymagára. Menyegződ 
első éjjelén, ha a menyasszonyoddal egész éjszaka 
hallgatni tudod és nem alszol el, beléd szeretnek 
ez almák. Akkor aztán nincs mitől félned, minden 
bajtól megvédenek.)) Az anyókától a fiához megy, 
az még egyszer lelkére köti az anyja szavait és 
úgy indul ismét útjára, az ő egyetlenegy szerel- 
méhez, világhires Világ-szépéhez. 

Várta a lány nagynehezen, mert megszerette 
ő is a bátor királyfit és aggodalommal teltek el 
napjai, hogy valami baj éri miatta a fiút. 

Egyszerre csak zene hallik, ötven gránát 
más-más hangja, mindegyike más énekkel, szivet 
nyitó szép zenével. Szalad a lány a királyfi elé 
és a két szív egyesültén a gránátfürt úgy elcsilin- 
gel, mintha nem is a földön volnának, hanem 
Allah túlvilágán. Negyven nap és negyven éjjel 
folyvást tart a lakodalmuk, a negyvenedikén be- 
megy a királyfi Világ-szépéhez és amint lefeküsz- 
nek, ott hallgatják a gránátot. Reggel a nap meg- 
szülemlik, és a gránátfürt szerelmével ismét 
mennek, útra kelnek, a királyfi országába. Ott az 
ünnep ismétlődik, és örömében a pádisá trónját 
királyfinak adja, gránátfürtös pádisának. 

A hold-paripa. 



Egyszer volt, egyszer nem volt, hazugság a 
földön sok volt, volt abban az időben egy 
pádisá. Hogy-hogy nem, elég abból annyi, hogy 
keresett és talált is egy — bolhát. Akkori időben 
még nem tudták, hogy mi az a bolha. 

Hívja a pádisá a lalá]it, nézik nézegetik, hogy 
miféle állat és hogy vájjon mivel táplálkozik. Talán 
bizony ember vérrel. Leölnek mindennap egy-egy 
állatot, annak a vérével kezdik táplálgatni és 
addig nő a bolha, míg macskányivá nem nőtte 
ki magát. Fogják aztán, megnyúzzák, a bőrét 
kiakasztják a palota kapujára és kihirdetik, hogy 
a ki meg tudja mondani, hogy miféle állatnak a 
bőre, a pádisá lányát kapja feleségül. Egyetlen 
gyereke volt a szultán-lány az apjának. 

Összegyűl a sok nép, nézik a bőrt, nézik, 
egy se akadt, a ki tudta volna. Addig jár a híre a 
bőrnek, hogy egy dev is megtalálta hallani, ezek 

pedig már ismerték a bolhát, (c Éppen kapóra 
jön — gondolja magában ~ három napja, hogy 
nem ettem, legalább jóllakom a lánynyal.)) Oda 
megy a pádisához, megmondja a bőr nevét és 
kéri mindjárt a lányt. 

ccÓh jaj — sopánkodik a pádisá — hogy 
adjam én ennek a ^^t^nek egyetlen egy lányomat.)) 
ígér a lánya helyett rabszolgát a mennyit csak 
kivan, de mind hiába, szultán-lányra vásik a det' 
foga. Hivatja erre a pádisá a lányát, mondja neki, 
hogy készüljön az útra, egy devhez juttatta a 
ktsimete (sorsa). Hiába a sok sírás-rívás, felöltöztetik 
a lányt, a dev meg előre megy, hogy az úton majd 
bevárja és átveszi. 

Volt a pádisának egy lova, víz helyett rózsa- 
olajjal itatták, és abrak gyanánt mazsolával etették. 
Hold-paripa (Kámer-íáj) volt a neve. Ezen a 
paripán akart a szultán-kisasszony a devhez menni, 
ráültetik, lovasokat adnak melléje és úgy viszik 
a dev tanyájához. A mint közel érnek a devhez, 
a lovasok visszatérnek, a lányt meg ott hagyják 
a paripán. Elkezd a lány fohászkodni, AUához 
könyörögni, hogy mentse meg az ördög fajzatjától. 

Egyszerre csak megszólal a hold-paripa: 
(cOh szultánom, ne ijedj meg, a két szemed 
hunyd be szépen, fogózkodj meg sörény emben.» 
Alighogy behunyja a szemeit, felszáll a ló, repül 

vele és a mint megint kinyitja a szemeit, ott van 
tenger közepében, szép palota szép kertjében. 
Boszankodik a dev a lány eltűntén, de (cmajd 
kézre kerítelek én)) mormogja magában, és kullog 
hazafelé. 

Közel a szigethez egy királyfi csónakázott 
a lalá]ival Meglátja a tenger tükrén, a mint 
visszaverődöttt rajta a paripa aranyszőre, és 
mondja a lalájának, hogy talán valaki ment a 
palotájába, megy ő, megnézi. Kiszáll a csónakból 
és belép a palota kertjébe. Megpillantja ott a 
hold szépségű szultán-lányt és bármennyire takar- 
gatta is arczát a fátyollal, nem rejthette el a 
szépségét. 

((Ej peri — mondja a királyfi — ne ijedj 
meg én tőlem, nem vagyok én ellenséged.)) 

((Szegény szultán-leány vagyok, emberszűlött 
és nem perí,y> mondja a lány és elmondja a 
királyfinak, hogy mi történt vele, hogyan szaba- 
dult meg a devtől. 

Mondja aztán a királyfi, hogy jobb helyre 
nem is kerülhetett volna. Neki is pádisá az apja, 
országuk itt a szomszédban, ha akarja, oda viszi 
és Allah parancsából feleségül veszi. Mennek 
valamennyien a pádisához, elmondja a királyfi a 
lány esetét és a vége lakodalom, negyven napi 
vigadalom. 

Egyre tart a boldogságuk, senki a ki hábo- 
ritná. Egyszer azonban háborúba keveredik a pádisá 
a szomszéd országgal, és mert az akkori pádisák 
magok is hadakoztak a csatában, készülődni kezdett 
ö is az -Útra. Neszét veszi ennek a királyfi és 
oda megy az apjához, hogy ő akar a csatába 
menni. Nem áll rá a pádisá és mondja a fiának: 
cc Fiatal vagy, feleséged is van, nem hagyhatod 
oda.» De addig beszél, addig rimánkodik a fiu, 
mig otthon marad a pádisá és a királyfi indul 
hadviselni. 

Legelébb is a dev tudta meg, hogy háborúban 
a királyfi, és azt is megtudta, hogy mi alatt oda 
volt, két gyereke, egy fia meg egy lánya lett a 
királyfi feleségének. Tatárok jöttek mentek a 
levelekkel, a pádisától a királyfihoz, a királyfitól 
a pádisához. 

Ép akkor költözködött arra a vidékre a dev, 
a mikor irja a pádisá a fiának, hogy két gyereke 
lett a feleségének. Látja a dev a levélhordó tatá- 
rokat, és egy-egy kávéra behívja őket a házába. 
Nem mertek neki nem-et mondani, és addig 
tartja őket a dev hol szóval, hol kávéval, míg 
rajok esteledett. Sietnének a tatárok a levéllel, de 
nem engedi a dev, hogy éjnek idejében útnak 
induljanak, jobb lesz ha a reggelt bevárják. Mit 
tegyenek a tatárok, lefeküsznek. 

Éjfél tájban veszi a dev a tarisznyájukat, 
kotorász benne és megtalálja a pádisá levelét. 
Veszi, hamarosan eltépi és azt irja helyette : «Két 
kutyakölyke lett a feleségednek, eldobjuk-e avagy 
megtartsuk, a mig visszakerülsz?)) Reggel fel- 
kelnek a tatárok, veszik a tarisznyát és mennek 
egyenesen a királyfi táborába. Átadják a levelet, 
a mint olvassa, azt felel vissza: (cSáh apám, a 
feleségem két kutyakölykét ne pusztítsd el, tápláld 
őket, míg visszatérek.)) Azzal indulnak ismét 
vissza a tatárok. 

Útközben megint behívja őket a dev egy 
kávéra, és ott marasztja őket másnap reggelig. 
Felbontja a királyfi levelét, eltépi és ilyet ír helyette: 
(cSáh apám, vedd a feleségemet meg a két 
gyerekét, dobd ki a hegyek közzé, ott hadd 
pusztuljanak el. A hold-paripát pedig egy ezer 
mázsás lánczczal kössétek meg.)) 

Veszi másnap a két tatár a levelet és átadják 
a pádisának. Meglátta a királyfi felesége a tatárokat 
és nagy örömmel szalad a pádisához, hogy mutassa 
meg neki az ura levelét. Nem merte a pádisá 
megmutatni, eltagadta, hogy nem hoztak a tatárok 
semmit. (cHogy ne hoztak volna — mondja az 
asszony — a saját szememmel láttam a levelet. 
Talán baja van a királyfinak, és azt titkolod 
előttem?)) 

Török népmesék, 10 

E közben megpillantotta a pádisá térde alatt 
a levél csücskét, kirántja onnan, és elolvassa, hogy 
mi van benne. Keserves sírásra fakad a szegény 
asszony, és hiába vigasztalja, hiába tartja vissza a 
pádisá, nem marad ő egy pilanatig se a házban. 
Veszi két kis gyermekét, és adsza kezed, város 
keze, neki a nagy világnak. 

Megy a szegény asszony egy nap, két nap, 
egy hét, két hét, se étele éhségének, se ágya 
fáradt testének. Kifogy a teje, nem szoptathatja 
gyerekeit, és úgy elfárad a járástól, hogy egy 
lépést se tehetett tovább. ccOh Uram teremtőm 
— könyörög a szegény asszony — tartsd meg 
a gyerekeim, azok ne halljanak éhen.)) És a mint 
ott ül a gyerekeivel, ime viz bugyog fel a föld- 
ből, liszt száll alá az egekből. Veszi a lisztet meg 
a vizet, tésztát gyúr belőle és úgy eteti a gyerekeit. 

Megtudta e közben a dev az asszony sorsát, 
indul, hogy felkeresse és gyerekeivel együtt el- 
pusztítsa. Meglátja a királyfi felesége a devtx és 
rémületes ijedtében, kezdi kiáltani: cc Siess Kámer- 
tájom, mert meghalok.)) Meghallja a messze földön 
levő táltos, egyet ráz az ezer mázsás lánczon, 
de nem tudja ketté szakítani. 

Még jobban közeledik a dev, nagyobbodik 
az asszony rémülete. Két gyereke két karjában, 
úgy kiáltozza a paripát nagy kétségbeesésében. 

Még nagyobbat rázkódik a lekötött hold-ló, nem 
szakíthatja ketté a rengeteg vasat. Már-már egész 
közelében a dev, és utolsót sikolt az asszony, a 
hogy csak tüdeje birta. Összeszedi Kámer-táj a 
meglevő erejét, ketté tépi az ezer mázsás vasat, 
ott terem az asszony mellett és (cOh szultánom 
ne ijedj meg, a két szemed hunyd be szépein 
fogózkodj meg sörényemben,» mesze föídön, tenge- 
ren túl vannak. Adev ismét éhesen kullogott vissza. 

A maga országába vitte a hold-paripa az 
asszonyt. Érzi a táltos, hogy ütött az utolsó órája 
és mondja a^ asszonynak, hogy nem sokára meg 
fog halni. Kéri a királyfi felesége, hogy ne hagyja 
itt egymagára két kicsinyke magzatjával, ki védi 
meg őket a dev elől. ccNe félj — vigasztalja a 
paripa — nem lesz itten bántódásod. Ha majd 
meghaltam, vágd le a fejem és dugd ide a földbe. 
A hasamat vágd fel és a belem egyik végét az 
egyik fülemhez kösd, a másik végével kerüld 
meg ezt a hegyet és úgy kösd a másik fülemhez. 
Ha mindezzel elkészültél, gyerekeiddel együtt 
feküdj bele a gyomromba.)) Ezzel összerogyott a 
táltos és meghalt. 

Veszi a lány, levágja a fejét és beássa a 
földbe. Aztán a hasát vágja fel, a bélé két végével 
egy nagy háznyi területet vesz körül és gyere- 
keivel belefekszik a ló gyomrába, elalszik. A mint 

felébred, olyan szép palotában látja magát, hogy 
se az apjánál olyat, se az uránál. Szép ágyban 
fekszik, és alighogy felkél belőle, hozza a sok 
szolga a vizet, az egyik füröszti, a másik töröl- 
geti, a harmadik öltözteti ; csupa arany, a merre 
néz, csupa arany, a mit megfog. Két gyereke 
arany-bölcsőben fekszik, dajkák állják körül, dallal 
altatják el, és dallal csitítgatják. Étel idejében hozzák 
a sok tálat, az egyik arany, a másik ezüst, tele a 
szebbnél szebb étellel. Alomnak hinné az egészet,, 
de ím napok múlnak, hetek múlnak, a hetekből 
hónap válik, hónapokból esztendő lesz. 

Befejezte ezalatt a királyfi a háborúját és 
a mint nagysietve haza indul, nem leli a fele- 
ségét. Kérdi az apjától, hogy hol az asszony meg^ 
a két állat-gyereke, a mit távollétében szült. Csak 
elbámul a pádisá ezen a különös beszéden. Szabjuk 
rövidebbre a dolgot, előveszik a leveleket, hivatják 
a tatárokat, hát biz ők megtudják a de^ gonosz- 
ságát. Nincs nyugta a királyfinak, és la\a]ivú 
egyetemben, felesége keresésére indul. 

Mennek, mennek, folyvást mennek, hat 
hónapja hogy haladnak, sehol sincsen pihenésök,. 
hegyen-völgyön megnyugvásuk. Elérkeznek egy 
nap egy hegy aljához, hát látszik onnan a hold- 
paripa palotája. Nem birja tovább a királyfi a 
járást és azt mondja a lalájának: ccMenj abba a 

palotába, egy darabka kenyeret meg vizet kérj, 
hogy folytathassuk az utunkat.)) 

Megy a Ma a palota felé, és a mint elér- 
kezik a kapuhoz, két kis gyerek fogadja, behívják 
a palotába, hogy pihenje ki magát nálok. Bemegy, 
de olyan szép a szoba pádimentoma, hogy alig 
mer rálépni. Nógatják a gyerekek, hogy sose 
tartózkodjék, oda ültetik a kerevet főre és hozzák 
neki a sok ételt, italt. 

Szabadkozik a Ma, hogy egy elfáradt fia van 
künn a palota előtt, előbb annak szeretne valami 
enni valót vinni. (cÓh dervis apó — kérik a 
gyerekek — elébb csak te lakjál jól, aztán majd 
vihetsz a fiadnak is.)) Nem nagyon kéreti magát 
a Ma, eszik, iszik, megkávézik, csibukozik és mi 
alatt visszakészül a királyfihoz, elbeszélik a 
gyerekek az anyjuknak. Kinéz az asszony az 
ablakból, hát megismeri a királyfi urát. Maga 
válogatja össze az ételt, szép arany edényekbe 
rakja, úgy küldi a lalával az urához. 

Csak elbámul a királyfi a sok arany, ezüst 
meg a szép étel láttára. Leemeli a tálakról a 
fedőt, a földre teszi, hát mintha csak lába kelne, 
visszagurul a palotába. Megeszi a tálból az ételt, 
a tál is visszagurul; és a mint sorba eszi a tál 
ételeket, megannyija visszagurul. Jön aztán a palo- 
tából egy cseléd és kávéra hívja az utasokat. 

Veszi e közben az asszony a két gyerekét, egy- 
egy falovat csinál nekik és kiállítja őket a kapu 
elibe, hogy fogadják a vendégeket. ccHa majd 
eljön a dervis a fiával — mondja nekik az anyjok 
— vezessétek be ebbe meg ebbe a szobába. » Jön a 
dervis a fiával, és a két falovas kis gyerek ST^elámmú 
(köszöntéssel) fogadja őket, bevezetik egy szobába. 

Az asszony megint elővesz néhány tál ételt 
és azt mondja a két gyerekének: ccMenjetek, 
vigyétek a vendégeknek és kínáljátok rrieg véle. 
Ha majd titeket is oda szólítanak, mondjátok, 
hogy ti már jóllaktatok, de a lovatok az talán 
éhes, és támaszszátok oda a két falovat az asztalhoz. 
Azok majd azt mondják, hogy egy fadarab hogy 
ehetik az ételből? Ti meg ezt feleljétek rá,)) és 
ezzel oda sug valamit a gyerekek fülébe. 

Úgy tesz a két gyerek, a hogy anyjok pa- 
rancsolta. Köszönnek a dervisnek meg a fiának, 
beviszik őket a palota egy szobájába, és kínálják 
az étellel. Olyan szép étel volt a tálban, hogy 
másodszorra is hozzá láttak. ((Egyetek gyerekek 
ti is,)) mondják a két gyereknek. 

((Mi már jóllaktunk — felelik a meghívásra — 
de a lovunk talán éhes,)) és azzal oda támasztják 
a két falovat az asztalhoz. 

((Ej gyerekek — mondja az utas királyfi — 
fából csinált ló tán csak nem eszik ételt.)) 

ccAzt tudod — mondja a két gyerek — 
hogy fa-ló nem szokott enni; azt azonban nem 
tudod, hogy emberi teremtés nem hozhat kutya- 
köly köket a világra.)) 

Felpattan erre a királyfi, öleli a két gyerekét, 
és a mint megpillantja belépő feleségét, oda borul 
hozzá és kéri a bocsánatát. Elmondják egymásnak, 
hogy mi történt velük ; úgy örül a királyfi, hogy 
azt se tudja, melyiket szeretgesse elébb. Veszi a 
feleségét meg a két gyerekét, és indulnak ki a 
palotából, vissza az ö országába. 

A mint mennek egy keveset, vissza-néznek, 
hát szél fú a palota helyén, mintha sose lett volna 
ott épület. Megfogja a királyfi az úton leskelődő 
devtt, megöli, és nagy örömmel, vigassággal térnek 
meg a palotába. Az öreg pádisá nem sokára 
meghalt, és fia lett az ország feje, igazságos jó 
pádisá. 

Három alma hull az égből. Az egyik a 
mesélőé, a másik a hallgatóé, a harmadik — hát 
az enyém. 

A negyven peri pádísája. 



Reges régi időben, a tündérek korában, a hogy 
. mentem mendegéltem, tilos kertet össze- 
jártam, mig csak egygyel meg nem jártam. A lova- 
mat befestettem, azt hittem, hogy igaz színe; 
egy szamarat vásároltam, azt hittem, hogy feleség 
lesz ; olyan nagyot rúgott rajtam, azt hittem, hogy 
megsimogat. Az utamon egyre jártam, bagoly 
lakta romon háltam, míg csak ismét meg nem 
jártam. Topháne nagy golyóbisa, mint a gabnát 
zsebre raktam ; Galatá-nak a nagy tornya, trom- 
bitának számba dugtam; Leány-tornya váracskája, 
mint a medvét ölbe vettem; a tenger kellő közepe, 
mint sziklára reá léptem; bejutottam utóvégűi, 
bolondnak a bolondokhoz. Az volt bűnöm, hogy 
elmondtam ezt a mesét, hazug mesét. 

Volt egyszer egy pádisának egy lánya. Szép 
akár a tele hold, karcsú akár a cziprusfa, szeme 
akár a szén, haja akár az éjszaka, szemöldöke 

akár az ív, szempillája akár a nyíl. Nagy kert volt 
a palotában, kert közepén vizmedencze, ott ült a 
lány nap hosszáig, himezgetve, varrogatva. 

Ráteszi egyszer a gyűrűjét a himzőasztalra, 
de alighogy letette, jön egy kis galamb, kapja a 
gyűrűt és elrepül vele. Olyan szép volt a kis 
galamb, hogy menten beleszeretett a lány. Más- 
nap a karkötőjét veszi le a lány, ehol a galamb, 
azt is elkapja. Ugy égette a lányt a szerelme, 
hogy se nem evett, se nem ivott, hanem alig 
várta a másnapot, hogy megint előrepüljön a 
galambja. Harmadnapra veszi a himzőasztalát, 
lefejti róla a csipkekendőt és maga mellé teszi. 
Várja a galambját, várja, egyszerre csak ím előtte, 
kapja a kendőt és elrepül vele. Alig volt annyi 
ereje a lánynak, hogy felkeljen; sírva megy a 
palotájába, és ott összerogyik. 

Jön szaladva a dadí-2íSszony : (cÓh szultánom, 
miért sírsz-risz, mi bántott meg?)) 

(c Beteg vagyok, sziv betegje)) feleli a szultán- 
kisasszony, és egyre sír-ri, egyre sóhajt. 

Egyetlen gyermeke volt a lány a pádisának, 
félt a dadi-asszony a híradástól. De látja, hogy 
egyre halványodik, egyre sóhajtoz a lány, fogja, 
elmegy a pádisához, és mondja neki a lánya baját. 
Megijed az apja, szalad a lányához, utána a sok 
hodsa, a sok orvos, egy se érti a betegségét. 

Azt mondja másnap a pádisá vezére: « Orvos, 
hodsa nem segít ezen a lányon, másutt lappang 
ennek az orvossága.» Tanácsolja a pádisának, 
hogy csináltasson egy nagy fürdőt, beteget gyó- 
gyítson a vize és mindenkivel, a ki csak meg- 
fürdik benne, mondassa el történetét. Csináltatja 
a pádisá a fürdőt és városszerte hirdetteti, hogy 
haja megnő a kopasznak, hallása jön a süketnek, 
a vak ismét szemvilágra, sánta kelhet a lábára. 
Csak úgy tódul a sok nép az ingyen fürdőbe, 
baját meg a történetét ott hagyja, úgy kerülnek 
el onnan. 

Volt egy kopaszfejűnek egy nyomorék anyja, 
meghallották ők is a fürdő hírét. «Menjünk mi 
is — mondja e fiu — hátha meggyógyulunk 
mind a ketten.)) (cHogy mehetnénk, mikor meg 
sem állhatok a lábamon,)) nyögi az öreg asszony. 
(cAzon még segíthetünk,)) mondja a kopasz, veszi 
anyját a vállára és úgy mennek a fürdőbe. 

Amint mennek, mendegélnek, sík mezőben 
folyó mellett, elfárad a fiu és leülteti az anyját 
a földre. Egyszerre csak egy kakas halad el 
mellette, nagy korsó víz a hátán, úgy siet vele 
valahová. Kíváncsi a fiu, hogy vájjon hová hordja 
ez a kakas a vizet, kapja, utána az állatnak. Egy 
nagy várhoz ér el a kakas, a vár tövében egy 
kis lyuk, azon csuszszan be a vízzel. A fiu is 



Digitized by 



Google 



— 155 - 



Utána, nagy nehezen átvergődik a lyukon és 
amint szétnéz, hát olyan e^y palota van elölte, 
hogy a szeme- szája is elállott rajta. Sehol semmi 
élő lélek, nem állják el az útját, megy ő a palo- 
tába. A lépcsőről az előszobába, és addig járja a 
sok szobát, addig bámulja a czifráját, míg bele- 
fáradt a munkába. (cMajd csak előkerül az elevenje 
is)), gondolja magában, és elbúvik egy nagy 
szekrénybe, hogy majd onnan les el valamit. 

Kis vártatva három galamb repül be az 
ablakon, és amint egyet rázkódnak, olyan szép 
három lány válik belőlük, hogy azt se tudta a 
fiu, melyikre nézzen elébb. 

Elkezdi a három lány: c(Jaj de későre ma- 
radtunk, mindjárt itt lesz a pádisánk, és még 
semmi se kész.)) Ezzel veszi az egyik a seprőt 
és tisztogat, a másik asztalt terít, és a harmadik 
hordja a sok ételt. Azzal ismét egyet rázkódnak, 
és három galamb repül ki az ablakon. 

Megéhezett ezalatt a kopasz, és gondolja 
magában, hogy úgy se látja meg senki, egy-két 
darabkát biz ő levesz az asztalról. Kinyújtja a 
szekrényből a kezét, és amint az étel után nyúlt 
vele, olyat koppantottak rá, hogy feldagadt a 
helye. Kinyújtja a másik kezét, még egy nagyob- 
bat csaptak rá. Megijed a fiu, és alighogy vissza- 
húzódik, egy fehér galamb repül be a szobába. 

Megrázkódik, hát egy szép ifjú legény támad 
belőle. 

Odameg}' egy szekrénykéhez, kinyitja, és 
gyűrűt karpereczet, csipkekendót vesz ki belőle, 
a Óh te gv^űrű, be boldog vagy, hogy szép ujja 
viselgetett; óh karperecz, szerencsés vagy, hogy 
a karján hordozgatott» Ezeket sóhajtja el a szép 
legény, és a csipkeken dó vei egyre törülgeti a 
könyeit Aztán berakja őket a szekrénykébe, 
egyet-egyet kóstol az ételekből és lefekszik 

Az éhes kopaszra nagy nehezen rávirradt a 
másnap reggel. A szép legény megint felkel, 
egyet rázkódik és kirepül a fehér galamb. A fiu 
is előkerül a szekrényből, lemegy az udvarba és 
a vártövénél megint kicsúszik a lyukon. 

Ott sir-rí a szegény anyja egymagában, de 
csitítgatja a fiu, hogy dolga akadt, ismét a hátára 
veszi és mennek a fürdőbe. Megfürödnek, hát im 
az asszony talpra kelhet, a kopasznak haja meg- 
nőtt. Beszélik aztán a történetüket, és amint meg- 
hallja a szultán-kisasszony, hogy miket látott, 
miket hallott a fiu az éjszaka, mintha friss egész- 
ség szállott volna belé. Felkel az ágyából és 
kincset, fürdőt odaigér a fiúnak, ha elvezeti ahhoz 
a várhoz. Elindul a fiu a lánynyal; megmutatja 
neki a várfalát, besegíti a lyukon, elvezeti a 
galamb szobájáig és mutatja neki a szekrényt, a 

hová elrejtőzködhetik. A fiu visszatér és sok kincs- 
csel meg egészséggel, úgy éldegélnek az anyjával. 

Est ideje lehetett már, amint berepült a három 
galamb. Tisztogatnak, hozzák az ételt és megint 
kirepülnek. Berepül aztán a fehér galamb, hát 
majd oda lett a lány, amint megpillantotta az ő 
szerelmes kis galambját. De még akkor fogta el 
igazán az ámulat, a mikor egy szép legény vált 
a galambból, szép akár a tele hold. Azt se tudja, 
hová legyen, egyre nézi fényes arczát. 

Odamegy aztán a legény a szekrénykéhez, 
kinyitja és kiveszi belőle a szultán-kisasszony 
gyűrűjét, karpereczét és csipkekendőjét. 

«Oh te gyűrű, be boldog vagy, hogy szép 
ujja viselgetett; óh karperecz, szerencsés vagy, 
hogy a karján hordozgatott.» 

Veszi aztán a kendőt és amint törülgette 
vele a könnyeit, majdhogy meg nem szakadt a 
lány szive. Egyet kopogtatott ujjával a szekrény 
ajtaján. Odamegy a legény, kinyitja a szekrényt, 
hát előtte a szive szerelme; karja közt a bol- 
dogsága. 

Kérdi tőle a legény, hogy hogyan került ide, 
ebbe a perik palotájába. Elmondja a lány, hogy 
milyen úton-módon, és hogy milyen nagy betegje 
volt a szerelmének. 

Beszéli aztán neki a legény, hogy ő is ha- 

landó anya gyermeke ; három napos korában azon- 
ban a perik ellopták, ide hozták a palotájukba 
és pádisájuknak tették meg. Egész nap velük van, 
csak két órája szabad naponként. Ma még itt 
maradhat a lány nála, egész napon járhat-kelhet, 
csak este felé rejtőzködjék el, mert ha megjön a 
harmincz peri]évéi, és ha meglátják vele, nem 
hagyják életben. Holnap majd megmutatja neki 
az anyja konak]it (palotáját), ott elélhet békesség- 
gel, és a két szabad óráját nála tölti mindennap. 

Veszi másnap a pertk pádisája a lányt, és 
megmutatja neki az anyja konakját ccHa oda 
mész — mondja neki a pádisá — mondd, hogy 
Báhtíjár bej emlékére könyörüljenek meg rajtad 
és fogadjanak be. Ha meghallja anyám a nevemet, 
nem tagadja meg a kérésed.)) 

Odamegy a lány a házhoz és bekopogtat 
az ajtón. Jön az öreg asszony és amint látja a lányt 
és hallja a fia nevét, sirva fakad és befogadja. 
Ott van a lány jó ideig, mindennap ellátogat 
hozzá a kis madár, addig-addig, hogy fia szüle- 
tik a szultán-kisasszonynak. Az öreg asszony 
nem tudta meg, sem azt, hogy a fia jár a házba, 
sem pedig, hogy lebetegedett a lány. 

Jön másnap a kis madár, oda repül az 
ablakba és bekiált, hogy: «0h szultánom, mit 
csinál a kis magzatom?)) Visszafelel a lány: 

<cSemmi baja magzatunknak, jöttét várja Báhitjár- 
nak.)) (cÓh ha anyám megtudhatná — sóhajt 
egyet a fiu — legszebb szobáját megnyitná.)) 
Azzal berepül a szobába, emberré változik és 
úgy szeretgeti a feleségét meg a kis gyerekét. 
A két óra elteltével ismét egyet rázkódik, és kis 
galamb repül ki az ablakon. 

Meghallotta az anya a fia beszédét, majd- 
hogy oda nem lett örömében. Siet a menyéhez, 
szeretgeti, ápolgatja, viszi legszebb szobájába és 
rendre kérdi fia dolgát. Megtudja, hogy a harmincz 
peri rabolta el tőle, és azon tanácskoznak, hogy 
hogyan lehetne visszarabolni tőlük. 

c(Ha eljön holnap a fiam — mondja az 
asszony — úgy igyekezzél, hogy elkésse az idejét, 
a többi az én gondom.)) 

Másnap repül a madár az ablakhoz, hát látja, 
hogy nincs a lány a szobájában. Oda repül a 
szebbik szobához, és bekiált, hogy: ccÓh szultá- 
nom, mit csinál a kis magzatom?)) Visszafelel a 
lány: «Nagy baja a magzatunknak, jöttét várja 
Báhtijárnzk.yy Berepül a szobába, emberré válto- 
zik és úgy eltartja szóval a felesége, úgy eljátszod- 
tatja a gyerekével, hogy észre se vette, hogy 
lejárt az ideje. De vájjon mit művelt ezalatt az anyja ? 

Egy nagy cziprusfa volt a ház előtt, arra 
szokott volt néha harmincz galamb rászállani. 

Veszi az asszony és mérges tűkkel aggatja tele a 
fát Este felé, alighog\" letelt a pádisá két órája, 
jönnek a galambok, a harmincz pert^ keresik a 
pádisájukat és rászállanak a czipmsfára. De alig- 
hogy a tűkbe lépnek, megmérgezve lehullanak. 

Eszébe jut ezalatt a fiúnak az idő és szörnyű 
nagy az ijedelme, hogy kikésett a palotából 
Kapkod jobbra, kapkod balra, és amint kinéz a 
cziprusfa felé, hát oda a harmincz galamb. A 
milyen nagy volt az ijedelme, olyan nagy lett 
most az öröme. Oda borul a felesége nyakába^ 
belép az anyja, azt öleli át és olyan nagy a bol- 
dogsága, hogy peri kézből kiszabadult 

Nagy a sirás, nagy az öröm mindenfelé, az 
anyja a fiát, a felesége az urát lelte meg. Csap- 
nak is rá olyan lakodalmat, hogy mé^ a negyve- 
nedik napon sem akart véget érni Ok elérték a 
a czéljukat, ettek-ittak, jót mulattak, mi is érjünk 
el czélunkhoz, jó ételhez, jó italhoz. 



C#í^ 

A ló'-fiu és a három dev. 



Volt egyszer egy pádisá, ennek a pádisának 
három fia s egy lánya. Magához hivatja egy- 
szer a fiait és igy szól hozzájok: (cHátra levő 
életem meg van szabva, nem sokára meghalok. 
Lány-testvéretekre jól vigyázzatok, és annak 
adjátok oda, a ki először kéri meg a kezét. » Egy 
pár nap múlva meg is halt, nagy pompával 
eltemették. 

Alig hogy pádisá lett a nagyobbik fiu, jön 
elibe egy dervis és megkéri tőle a szultán-kis- 
asszonyt. Hallani se akarja az uj pádisá, fogja és 
kiűzi a dervist az udvarából. Másnap a középső 
testvérhez megy, aa se akarta a dervisnek oda adni. 
Harmadnap a legkisebbiktől kéri, ez is azt feleli, 
a mit a két nagyobbik. 

Sétára kivánkozik egy nap a szultán-kisasszony 
és a hogy leszáll a kertbe, neki egy dev a 
levegőből, felkapja és elviszi. Utána az anyja, utána 

Török népmesék. II 

a testvérei, de repül a dev akár a madár, míg 
csak el nem tűnik a szemök elől. Csak ekkor 
jutott eszökbe az apjuk mondása. Kapja magát 
a pádisá, lehúz az ujjáról egy gyűrűt, átadja a 
középső testvérének és azt mondja neki: « Viseld 
ezt a gyűrűt az ujjadon, és ha majd szorítani 
kezd, tudd meg, hogy vagy meghakam, vagy nagy 
veszedelemben az életem. Megyek a testvérem 
után, vagy vele térek vissza, vagy sehogy se.)) 
Ezzel átadja az országát a középső testvérének 
és indul világgá. 

Jár a fiu sok nagy földet, de se falu, se 
város, sehol egy élő lélek. Egyre hegyet mutat 
útja, és amint megy mendegél, elér egy nagy 
palotához. Nem volt annyi ereje, hogy odáig 
elmenjen, ledőlt egy fa töviben, hogy pihenjen 
egy kissé. Pedig a testvére lakott abban a palotában. 
A mint megpillantotta a pádisá bátyját, leszalad 
érte és öröm-könyezve vezeti fel a dev palotájába. 
Beszélik egymásnak a bajukat, de egyszerre csak 
megrendül a ház, mintha össze akarna dőlni. «Jön 
a dev.y) mondja a lány, hirtelen egyet csap a 
testvérére, korsóra változtatja, és oda teszi a ház 
zugába. 

Megérezte a dev az emberszagot és hiába 
tagadja a lány. elő kell hogy mutassa a testvérét. 
Nem bántja, mert megesküdött rá a lánynak, de 



Digitized by 



Google 



105 



egy jó szava sincs hozzá. Vacsora idején mind 
eleszi a dev előlök az ételt, és a mint lefeküsznek, 
ott virraszt a lány a bátyja mellett, hogy baja 
ne essék valahogy. c(Mért nem fekszel le?)) kérdi 
tőle a dev. (cKendőt hímzek az anyámnak, — feleli 
a lány — hogy elküldjem holnap a testvéremmel.)) 

Reggel a hogy felkelnek, azt mondja a dev 
a fiúnak: ccRajta, viaskodjunk, elő a pajzsoddal.)) 
Nem mert a fiu ellene szólani, ráülnek egy-egy 
lóra, és kimennek a szabad térre. Előveszi a dev 
a pajzsát és úgy neki csapja a fiúnak, hogy ott 
ledőlt a lováról. Oda megy, hogy a fejét levágja, 
de szalad a lány, figyelmezteti a devct az esküjére, 
és bekötözi a bátyja sebeit. A dev hagyta őket, 
és ment ismét az útjára. 

A középső testvér ez alatt egyre pádisás- 
kodott az országban. Szorítja egy nap a gyűrű 
az ujját, és eszébe jut a bátyja, hogy vájjon mi 
történhetett vele. Fogja, átadja a gyűrűt az öcscsé- 
nek : ccha majd szorítja az ujjad, tudd meg, hogy 
vagy meghaltam, vagy nagy veszedelemben az 
életem)), és azzal indul a bátyja után. 

Addig megy, addig mendegél ő is, míg 
megtalálja a húga palotáját meg a beteg bátyját. 
A dev közeledtére seprőre változtatja a fiút, de 
megüti a dev orrát az emberszag és nincs addig 
nyugta, míg elő nem mutatják neki a fiút. Ismét 

megesküszik ugyan, hogy nem bántja a fiút, de 
csak úgy bánik ezzel is, mint az elsővel. Másnap 
reggel viaskodásra szólítja, megsebesíti és ha a 
húga nincs ott, neki is a feje bánja meg. Két 
betegje volt együtt a szegény lánynak. 

Szorítja egy nap a gyűrű a legkisebbik ujjáty 
fogja, indul ő is a két bátyja után. Átadja a 
gyűrűt meg az országot az anyjának és azt mondja 
neki: (cVagy visszajövünk mind, vagy ott maradunk 
valamennyien, a gyűrűről megtudod a sorsomat)> 
Hiába kéri az anyja, hogy maradjon meg ő leg- 
alább, hogy ne hagyja egymagára, nem használ 
a rimánkodása semmit. 

A legkisebbik is megtalálja a testvéreit, és 
pohárra változtatva, úgy rejtené a lány a dev elől. 
De megérzi a szagát, és addig-addig, hogy ezt 
is leejti a lábáról. Ott feküdt a három beteg 
egymás mellett, kis húgok a gondozójuk. 

Egy nap az anyjok ujját is kezdi a gyűrű 
szorítani. « Megyek én is a gyerekeim után 
— gondolja magában — vagy meghalok, vagy 
megtalálom őket.)) Egy öreg lova maradt volt 
meg a pádisá urának, arra ül rá és másra bízva 
az országot, megy a gyerekeit keresni. 

Megy az asszony hosszú úton, egyre hajtja 
fáradt lovát, egyre telnek a hónapok. De más 
útra került a lova, nem talált rá a gyerekeire. 

Bántotta a nagy éhsége, égette a szomjúsága, 
gyengítette a fáradsága. Mit tegyen a szegény 
asszony, lova vizét iszsza egy nap s mennek vissza 
városukba. Nem telik bele sok idő, hát veszi 
észre az asszony, hogy teherben van. Nagy ijed- 
ségében hívja a palotája fekete szolgálóját és 
elmondja neki a különös esetet. ccNem más, mint 
a lovad vize», mondja a fekete, és titkolják a dolgot 
a világ előtt. Tanakodnak, hogy hogyan tegyék 
és a mint a kilencz hónapra meglett egy fiu, 
veszi a fekete, bepólyázza és kiteszi egy éjszaka 
a kapu elé. Meglátja másnap a sok nép a gyereket, 
összegyülekeznek előtte, és hírt adnak a palotába 
is. A szultán-asszony, mintha nem is az övé 
volna, behozatja a gyereket és mondja a palota- 
bélieknek, hogy ő nevelteti fel. Három gyereke 
úgy is oda van, legyen ez az ÁUáh adta a negyedik. 
Nevelik a ló-fiut és mese idő gyorsan telik, 
szálnyi legény lett belőle. Játszik egy nap a 
pajtásaival és alighogy kezébe veszi a pajzsát, 
kiüti vele az egyik társa szemét «Menj el 
tőlünk kölyök-gyerek, — förmed rá a többi — 
apátlannak, anyátlannak semmi dolga mi közöt- 
tünk.)) Sírva megy haza a fiu és elpanaszolja az 
anyjának, hogy kölyöknek mondták a társai. 
Mért mondták őt apátlannak, mért gúnyolták 
anyátlannak, egyre kérdi az anyjától. Mondja neki 

a szultán-asszony: «Az anyád én vagyok, az 
apád rég meghalt » Nem éri be ennyivel a fiu, 
és mindenáron meg akarja tudni, hogy mért 
mondták őt kölyöknek. Addig kéri, addig sürgeti, 
hogy előrántja a kését és fenyegeti az anyját, 
hogy megöli, ha meg nem mondja neki az igazat. 
Mit csináljon a szegény asszony, elmondja a 
fiúnak a négy testvér és a dev történetét, meg 
azt is, hogy a lóvizétől jött a világra. 

Erre se kérd, se hall, kéri az anyjától a 
gyűrűt, az ujjára húzza és indul, hogy majd meg- 
találja ő a testvéreit. Hiába az anyja rimánkodása, 
veszi lovát, szülő apját és úgy kél egy nap világgá. 

Addig megy a ló-fiu, míg rábukkan a dev 
palotájára. Bemegy, hát három fiu nagy betegen, 
a húgok meg ápolgatja. Kérdi tőlük a bajukat 
és amint elmondják neki, hogy hogyan jártak a 
devwd, ráismer a testvéreire. ccÉn is a ti test- 
véretek vagyok)), mondja a ló-fiu. «Hazudsz 

— mondják a többiek — mi csak négyen 
vagyunk.)) Veszi a ló-fiu a gyűrűt, mutatja nekik, 
és elbeszéli, hogy hogyan hozta őt anyjuk a 
világra. Megörülnek az uj test vér jüknek, de csak 
addig tart az öröm, míg meg nem reng a dev 
jöttétől a palota. 

«No csak hadd jöjjön az az ördög fajzatja, 

— kiáltja a ló-fiu — majd megtanítom én, hogy 

kell viaskodni.)) Bejön a dev, hát csak elhül, a 
mint megpillantja a ló-fiut. «Oh ló-fiu, Allah 
adjon üdvösséget)), kezdi a dev nagy féltében, 
és úgy jár a kedvében, úgy lesi a mozdulatát, 
hogy csak elbámul rajta a négy testvér. Hozza 
a lány az ételt, hát mind eleszi a dev elől a 
ló-fiu, nem hagy neki egy falatot se. Lefekvéskor 
megint ébren akarna a lány maradni. ((Feküdjetek 
csak le mind — mondja a ló-fiu — majd vigyázok 
én a devrt,y) Lefekszik a négy testvér, de a ló-fiu 
be se hunyja a szemét egész éjszaka. 

Másnapra kelve azt mondja a ló-fiu a dev- 
nek: ((Na most meg mi mérkőzzünk meg, elő 
csak a pajzsoddal. >) Kénytelen-kelletlen fogja a 
dev a pajzsát, kimennek vele és úgy vág neki a 
devntk, hogy darabokra repült a lováról. Nagy 
az öröm a testvérek közt, és alighogy meggyó- 
gyult a három fiu, mennek vissza hazájukba. 
Nagy az öröm a palotában, ölelkeznek az anyjukkal 
és mind mondják a lófiunak, hogy ő legyen a 
pádisájuk. ((Nem elébb — mondja a ló-fiu — 
míg végére nem járok még két devntk^ a másik 
két testvérének.)) Ezzel ismét lovára kap és addsza 
kezed város keze, kivágtat a palotából. 

Megy, mendegél, hát ahol az egyik dev 
rántja ki a fákat gyökerestül és rakja egymásra. 
((Mit csinálsz ezzel a sok fával?)) kérdi tőle a 

ló-fiu. «Egy ló-fiu nevű királyfi jár a vidékünkön; 
— mondja a dev — egyik testvérünket már 
megölt, várat csinálok magamnak, hogy engem 
is meg ne öljön,)) 

ccismered azt a ló-fiut?)) kérdi a devtói a 
fiu. «Nem én,)) feleli vissza. (cA kinek az az orrát 
megfogja, — mondja a ló-fiu — ki is szakítja)), 
és azzal olyat ránt a dev orrán, hogy tőből ki- 
szakadt. Megijed a dev szörnyen és rimánkodik 
a ló-fiunak, hogy ne bántsa az életét, inkább 
holtig hiv marad hozzá. 

Nem bántja a királyfi, hanem magával viszi 
és úgy indulnak el kettesével. Addig mennek, 
addig mendegélnek, míg ráakad a ló-fiu a másik 
devre is. Gyűjtögeti a rengeteg nagy köveket és 
egymás fölibe rakja. Kérdi tőle a fiu, hogy mi 
lesz ezekből a kövekből. ccVár — mondja a 
dev — hogy a ló-fiu meg ne ölhessen.)) 

ccismered a ló-fiut?)) kérdi ettől is a fiu. 
ccNem én,)) feleli vissza. c(A kinek az a vállára 
teszi a kezét, — mondja a ló-fiu — be is hor- 
pasztja)), és azzal olyat üt a vállára, hogy féldereku 
maradt tőle. Rimánkodik a holttá ijedt dev, hogy 
szolgálatába szegődik, csak az életét hagyja meg. 

Hárman járnak hosszú úton és a mint oda- 
érnek egy hegy tövéhez, egy egész nyáj juhra 
bukkannak. De se juhász, a ki őrizze, se senki, a 

ki haza hajtsa őket. Este felé maguktól elindulnak 
a juhok, nyomukban a fiu a két devwel. 

Egy nagy barlangba térnek meg a juhok, 
minden van benne, csak emberi lélek nem. Ytsz 
a ló-fiu egy juhot, levágja, megsütik, megeszik 
és lefeküsznek. Reggelre kelve a mint ismét indu- 
lóban voltak a juhok, mondja a fiu a deveknek, 
hogy egyikőjük maradjon a barlangban, ő meg 
a másik megy a juh-nyáj után és ha estére 
visszatérnek, kész legyen egy sült juh. Azzal megy 
az egyik devwel 2l juhok után, a másik meg veszi 
az otthon hagyott juhot, levágja és teszi a tűzre. 

A mint foglalatoskodik a dev a tűznél, ime 
egy két rét hajlott vén anyóka tipeg be hozzá, 
és rimánkodik egy kis darab húsért. Kés után 
nyúl a dev, hogy levágjon neki egy darabot, de 
mialatt hátra fordul, kapja az öreg a juhot és 
eltűnik vele. Estére megjön a fiu a devwd meg 
a sok juhval, kéri a sültet, mert ugyancsak meg- 
éheztek. Ijedezve, akadozva elbeszéli a dev^ hogy 
mi tőrtént vele. Lepirongatja a fiu az ügyetlen- 
ségéért, vesznek hamarosan egy másik juhot, 
leölik és azt készítik el vacsorának. 

Másnapra kelve a másik devtt hagyja otthon 
és a lelkére köti, hogy jobban vigyázzon mint 
az orratlan testvére. Veszi a félvállú a juhot, 
levágja és a mint a tűzre teszi, ehol ismét az 

anyóka. Addig kér a devtől egy kis darab juh- 
húst, míg ráhajlik a szíve. Fordul a késért, de 
mikorára vágna a juhból egy darabot, se hús, se 
öreg asszony. Jön a ló-fiu a juhokkal, hát megint 
nincs vacsora. Mit csináljon, megint leölnek egy 
juhot, és másnapra kelve a ló-íiu marad otthon, 
hogy majd végére jár ő annak az öreg asszonynak. 

Oda a két dev a juhokkal, a ló-íiu is ké- 
szülődik az ételfőzéshez. A mint éppen tűzre 
teszi a húst, jön az agg anyóka és rimánkodik 
neki egy falatkáért. ccFogd csak meg a juh 
czombját)), mondja neki a íiu. Megfogja az asszony 
a czombot, a íiu meg veszi a kést és egyet csap 
rá, lenyekkenti vele az öreg fejét. Gurul a fej. 
gurul, a ló-fiu mindenütt nyomában és addig 
követi, míg csak egy kútba nem gurult a fej. 
Megjegyzi magának a helyet, visszatér, megfőzi 
a húst és a mint megjönnek a devtk, előttük a 
kész étel. Csak úgy hüledezett a két dev a ló-fiu 
dolgain. 

Másnap megy a fiu a devekkel a kúthoz, 
mondja nekik, hogy ide gurult a boszorkány feje 
és odaad nekik egy kötelet, hogy kössék a 
derekához és ereszszék le rajta. Leeresztik a devek 
a fiút, és a mint leér a kút fenekére, megnyílik 
előtte egy vasajtó. Bemegy, hát olyan egy kert, 
akár a paradicsom; a kertben egy szép lány, 

akár egy húri. Megpillantja a lány a fiút, és kérdi 
tőle, hogyan jutott a kertbe. Mondja neki a fiu, 
hogy egy boszorkányt ölt meg, annak a feje 
után került ide. Erre előveszi a lány egy szék alól a 
boszorkány fejét, odaszalad a fiúhoz és mondja 
neki, hogy egy boszorkány anyától szabadította 
őt meg, juttassa ki a kútból is. Viszi a fiu a kút 
tövébe, de kéri a lány, hogy még két testvére 
van a kertben, azokat is vigye magával. Veszi a 
fiu a három lányt, felkiált a deveknek és fel- 
húzatja őket a kútból. Egyet gondol a két dev 
a három szép lány láttára. Lányt is kapnak, a 
ló-fiutól is megszabadulnak; hagyják a fiút a 
kútban, a három lánynyal még odább állanak. 
Ott a fiu a kút tövében, azt se tudja, merre 
menjen. Nyakába veszi az alsó világot, és addig 
keres, addig kutat, míg egy nagyocska várost 
pillantott meg. Bemegy a városba, hát ott a 
boszorkány teste, előtte a sok nép meg a város 
pádisája. Megtudja a fiu, hogy a boszorkány nagy 
ellensége volt a városnak, hogy elállotta a vizét 
és már hosszú idő óta nem juthattak tőle italhoz. 
Oda megy a fiu a pádisához és mondja neki, 
hogy ő ölte meg a boszorkányt. Aj megörült a 
fiúnak a pádisá. Kérdi tőle, hogy mi a kívánsága, 
lány-é vagy koronája. ((Se a lányod, se koronád, 
— mondja a fiu — a föld színére szeretnék fel- 

jutni.)) Hivatják a smaragd Ankát és madár hátán, 
feljutott a föld szinére. 

Ez az enyém, az a tied, járja a sok vadon 
utat, mig ismét eljut egy városba. Leül egy 
forráshoz, hogy szomját oltsa, és hogy egyet 
pihenjen mellette. Egy öreg asszony vetődött oda 
á kúthoz, szóba áll vele a íiu és kéri, hogy 
fogadja be a házába vendégnek. (cSzivesen,)) 
mondja az öreg, és azzal mennek a városba az 
öreg asszony házába. Beszélgetés, falatozás 
közben egyszerre csak sírás-rívás, a városban 
nagy jajgatás. Kérdi a fiu az okát. 

((Egy nagy sárkány ül a nyakunkon, — mondja 
az asszony — attól nincs nyugta a városunknak. 
Minden évben előjön és egy-egy lányunkat elvisz. 
Ma a szultán-kisasszonyunkra került a sor, azon 
siránkozik a világ.)) 

Alighogy elhallgatnak a sírással, egyszerre 
csak nagy nevetés, város mögött vigadozás. ((Hát 
ez mit jelent?)) kérdi a ló-fiu. 

((Egy hónapja — beszéli az asszony — hogy 
egy félvállú meg egy fületlen került a városunkba. 
Három szép lányt hoztak magokkal és ma tartják 
a lakodalmukat.)) 

— El is felejtettük volt megmondani, hogy 
a ló-íiu egy gyűrűt kapott a boszorkány kútja- 
beli legkisebbik lánytól. — Veszi ezt a gyűrűt. 

odaadja az öreg asszonynak és egy csoinó 
aranyat igér neki, ha szerét teheti valahogy és 
elmegy a lakodalomba. Csak annyi lesz a dolga, 
hogy megmutatja a legkisebbiknek a gyűrűt. 

Megy az asszony a lakodalmas házba és 
leül a lányok mellé. A legkisebbik, a mint az 
illendőség hozza magával, odamegy, hogy kezet 
csókoljon az öregnek. ccNe bántsd lányom, ne 
bántsd)) és tartja oda a gyűrűs ujját. Alighogy 
megpillantja a lány a gyűrűt, öleli és rimánkodik 
neki, hogy honnan vette, ki adta neki. Alig tudja 
az asszony türtőztetni, és nincs tőle nyugta, míg 
meg nem igéri neki, hogy este felé elvezeti hozzá. 

A fiu ezalatt megy a városba és látja a sok 
népet, a mint kisérik a szultán-kisasszonyt Elér- 
keznek egy nagy sátorhoz, a lányt beviszik és 
ott hagyják, hogy eljöjjön érte a sárkány. Oda 
megy a fiu a sátor elé, és a mint megpillantja a 
lány, mondja neki, hogy Allah szerelmére siessen 
el innen, mert őt is elöli a sárkány. Nem felel rá 
a fiu, hanem oda áll az ajtó megé és ügy vára- 
kozik a szörnyetegre. 

Jön a hétfejű sárkány és a mint megpillantja 
a fiút, legelőször is annak rohan oda nagy 
dühében. De kapja a fiu a pajzsát és ugy bele 
döfi az állatba, hogy ott kiszállt az élet belőle. 
Aztán fogja a lányt, odaadja az embereknek, 

hogy vigyék haza az apja palotájába, ő meg siet 
az öreg asszony házába. 

Ott várakozott már a legkisebbik lány és 
ugy elteltek örömükkel, hogy a másik kettő 
eszökbe se jutott. Kapja magát, elmegy a lako- 
dalmas házba és se kérd, se szól, veszi a két 
devtt és küldi az egyiket a másik után, a pokol 
tüzébe. Veszi aztán a másik két lányt is, és viszi 
őket az öreg asszonyhoz. 

Ezalatt repült a hir a palotába, hogy meg- 
ölték a sárkányt, és életben van a szultán-kis- 
asszony. Megy a sok nép meg a pádisá a lány 
elibe, ott jő életelevenen, de hol a íiu, a sárkány 
ölő, senki se tudja megmondani. Addig keresik, 
addig nyomozzák, míg ráakadnak a ló-fiura. 
Viszik nagy pompával a palotába, odaadják neki 
a lányt, ha akarja az országot is. ((Nekem is van 
országom, koronám — mondja a fiu — csak 
feleségem nincs. » 

Ezzel veszi a lányt, az öreg asszony házából 
a másik hármat és viszi valamennyijét haza. A 
legnagyobbik lányt az idősebb testvérének, a leg- 
fiatalabbikat a legkisebbik fiúnak adja. O maga 
a szultán-kisasszonyt tartja meg, húgának meg 
a ve:(ér fia, ugy lakodalmaznak mind egyszerre, 
negyven nap és negyven éjjel. 

A kigyó-peri és a varázs-tükör. 



Volt egyszer egy szegény favágó meg egy 
legény fia. Megbetegedik egy nap a szegény 
ember és így szól a fiához : ccHa meg találok 
halni, folytasd a mesterségem és menj ki minden- 
nap az erdőre. Vághatod a melyik fát akarod, 
csak egy cziprusfa van az erdő szélén, azt az 
egyet kiméld meg.)) Egy pár nap múlva meghal, 
eltemetik. 

Megy a fiu mindennap az erdőre, vágja a 
fákat, eladja, csak az egy cziprusfát kimélte meg. 
Közelébe jut egy nap ennek a fának és gondol- 
kozik, hogy mi lehet ezzel a fával, hogy nem 
szabad hozzá nyúlnia. Addig nézi, addig vizsgálja, 
mig veszi a fejszéjét és neki vele a fának. De 
mintha csak lába kelne a cziprusnak, távolodik a 
fiu elől. Felül a favágó a szamarára, utána a 
fának, de nem tudja utóiérni, pedig az idő is 
ráesteledett e közben. Fogja, oda köti a szamarát 

egy fához, ő meg felmászik, és ott várja be a 
reggelt. 

Másnap amint felvirrad a fán, leszáll, hát 
csak a csontja maradt meg a szamarának. ccNem 
bánom, ha gyalog is,» mondja a favágó és azzal 
megint utána a cziprusnak; a fa előre, ő meg 
utána. Egész nap üzi, de nem birja utolérni 
Harmadnap is veszi a fejszéjét, és amint megy a 
fa után, előtte egy kigyó meg egy elefánt, úgy 
viaskodnak egymással. Igazat hogy szóljak nektek, 
úgy se igaz, igy se való, elefántot nyeli kigyó. 
Lenyelte az igaz, de ott rekedt a nagy foga a 
kígyó torkán és amint meglátja a két áUat a íiut, 
kérik, hogy segítsen rajtuk. 

Mi mindent nem igér neki az elefánt, ha a 
kigyót megöli. ccCsak a fogát törd le, — mondja 
a kigyó — a munka is könnyebb, a jutalom is 
nagyobb.)) Rááll a fiu erre a beszédre és lecsapja 
fejszéjével az elefánt fogát. Hálálkodik neki a 
kigyó és mondja, hogy tartson vele, hadd adja 
meg az igért jutalmat. 

Útközben megáll a kigyó egy forrásnál és 
azt mondja a fiúnak: (cVárj meg, mig egyet 
fürdők a vizben, és akármi történik is, meg ne 
ijedj.)) Erre, alighogy becsuszszan a kígyó a vizbe, 
olyan rémítő fergeteg, olyan orkán, olyan zivatar 
támad, hogy villám a villámra, menykő a menny- 

kőre, akár az utolsó Ítélet. Ismét elcsendesedik 
minden, és ime ember támad a kígyóból, úgy 
indulnak ismét útra. 

Keveset meg sokat járnak, kávéznak meg 
csibukoznak, vetnek földbe violákat és amint 
közel érnek a házukhoz, azt mondja a kígyó- 
peri a fiúnak : (cNemsokára haza érünk az anyám 
házába. Ha majd kinyilik a kapu, testvérnek szólí- 
talak és behívlak a házba. Kávét adnak, ne 
fogadd el, ételt adnak, ne fogadd el, egy kis 
tükördarab van a kapu zugában, azt kérd el 
anyámtól.)) 

Ezzel elérnek a házhoz és amint zörgeti a 
peri az ajtót, jön az anyja és az nyitja ki. cc Gyere 
testvér)), szólítja maga után a fiút. ccKí a te test- 
véred?)) kérdi tőle az anyja. ((Az, a ki az életem 
megmentette,)) mondja a fiu és azzal beszéli az 
anyjának a dolgot. Bemennek a házba, hoz az 
asszony a fiúnak kávét meg csibukot, de nem 
akarja elfogadni. ((Sietős az utam — mondja a 
fiu — nem maradhatok sokáig.)) 

((Pihenj meg legalább — mondja az asz- 
szony — vendéget nem bocsáthatunk ki semmi 
nélkül.)) 

((Nem kell nekem semmi, a kapu zugában 
ott egy tükördarab, ha azt adod, elfogadom,)) 
mondja a fiu. Nem adta volna az asszony, de 

Török népmesék. 12 

ráförmed a fia, hogy az ő élete tán csak felér 
egy tükördarabkával. Nem szívesen ugyan, de 
mégis odaadta aztán az asszony. 

Útra kél a fiu a kis tükördarabkával és néze- 
geti mindenfelől, hogy mi hasznát vehetné ennek 
Amint forgatja és vizsgálgatja, egyszerre csak 
előtte az arab szellem, egyik ajka az égen, másik 
ajka a földön. Ugy megijedt a szegény fiu, hogy 
ha azt nem mondja az arab: «Mit parancsolsz 
én szultánom?)) talán el is fut onnan örökre. 
Alighogy ki merte mondani, hogy ennivalót 
hozzon neki. Pedig azon nyomban, annyi előtte 
a drága szép étel, 'hogy soh'se látott olyat favágó 
apjánál. 

Kíváncsi lett a fiu a tükörre és amint megint 
belenéz, ismét előtte az arab. ccMit parancsolsz 
én szultánom?)) Eszébe se jutott hamarjában 
valami, palotát talált kimondani. Olyan egy szép 
palota állott előtte, hogy a pádisáé se lehetett 
különb. ((Vidd el innen,)) parancsolja a fiu, hát 
eltűnik előle a palota. 

Örül a fiu a tükörnek és egyéb gondja 
sincs, minthogy mit kivánjon magának. Eszébe 
jut a szép szultán-kisasszony, a pádisája lánya és 
a másik pillanatban már ott a szeme a tükrön. 
Egy szép palotát kivan a nagyajku arabtól, benne 
legyen a pádisá világszép lánya, ő pedig mellette. 

Egyet néz a fiu, hát ott ül a szép palotában, 
szultán-lány az oldalánál. Ölelkeznek, csókolóznak, 
úgy élik a világukat. 

Megtudja e közben a pádisá, hogy eltűnt a 
lánya a palotából. Tűvé teszik érte az egész 
országot, hírvivőket küld mindenfelé, de hiábavaló 
volt minden fáradságuk, nem került meg a lány. 
Jön egy öreg asszony a pádisához és mondja 
neki, hogy csináltasson egy nagy szekrényt, 
czinkeztesse ki belülről, tegyék bele és dobják a 
tengerbe. Megtalálja ő a szulán-kisasszonyt, ha 
itt nem, hát a tengeren túl. Elkészíttetik a nagy 
szekrényt, beleteszik a vén asszonyt, néhány napra 
való ételt is adnak mellé és bedobják a tengerbe. 
Hullámról hullámra addig vetődik a szekrény, 
mig elér ahhoz a városhoz, a hol a szultán- 
kisasszony élt a fiúval 

A halászok ép ott állottak a parton, meg- 
látták a szekrényt a tengerben. Horoggal meg 
kötéllel addig próbálgatják, mig kihúzzák a partra, 
és amint felnyitják, egy öreg anyó mászik ki 
belőle. Kérdik tőle, hogy hogyan keriilt belé. 

((Óh hogy a szemecskéje vakuljon meg az 
én ellenségemnek,)) kezdi az anyó a sopánkodást. 
((Nem ezt érdemeltem én meg tőle,)) és emellett 
úgy elsiránkozik, hogy minden szavát igaznak 
hitték az emberek. ((Hol a városotok heje, hátha 

megszánakozik rajtam, és befogad a házába)), 
kérdi az emberektől. Megmutatják neki a palotát, 
és biztatják, hogy menjen oda, talán bejuthatna 
valahogy. 

Megy az öreg a palotához, és amint kopog- 
tat a kapuján, leszól a szultán-lány, hogy mi 
járatban van itt náluk. Azonnal megismerte az 
öreg a lányt, de mintha nem is tudná, azon 
könyörög neki, hogy fogadja a szolgálatába, ((Este 
haza jön az uram, megkérdem tőle — mondja 
a lány — addig húzódj meg itt a sarokban.)) 
Megengedte neki az ura, hogy befogadja az asz- 
szonyt a házba, és másnap már ott cselédeskedett 
mellette. 

Ott az asszony egy nap, két nap, egy hét, 
két hét, hát se szakács, a ki főzne, se szolga, a 
ki tisztogatna, és mégis mindennap ott a szép 
étel, mindenütt csak a nagy tisztaság. Felmegy 
az öreg a lányhoz és kérdi tőle, hogy nem unat- 
kozik-e egész nap egyedül. ((Ha megengednéd, 
én is veled töltenem az időt, talán úgy jobb 
lenne.)) 

((Megkérdem elébb az uramtól,)) mondja a 
lány. Nem bánta a fiu, ha az öreg asszony is 
segit neki időt töheni, és igy feljutott a lány 
szobájába, hogy együtt töltsék a nappalokat. Kérdi 
tőle egy nap az öreg, hogy honnan veszik az 

ételt és ki szolgálja ki a házat. Nem ismerte a 
lány a tükördarabkát és nem tudott az asszony- 
nak mit mondani. aTudd ki az uradbób) beszéli 
rá az öreg, és alighogy otthon van a íiu, addig 
édeskedik, addig hizeleg az urának, hogy meg- 
mutatja neki a tükröt. 

Csak ez kellett az öreg asszonynak. Egy-két 
nap úgy telt el, de a harmadikon meg a negye- 
diken mondja a lánynak, hogy kérje el az urától 
a tükördarabot, mulat is vele, idejét is könnyebbén 
tölti. Az urától csak kérnie kellett, hamisságra ki 
gondolt volna, odaadta neki. 

Az öreg asszony se aludt e közben. Meg- 
tudja, hogy hol tartogatja a lány a tükröt, ellopja 
onnan és amint belenéz, előtte az arab. ccMi a 
parancsod?)) kérdi az öregtől. ((Engem a lánynyal 
az apja palotájába,)) ez az első parancsa. Máso- 
diknak hamuvá téteti a fiu palotáját, és amint 
hazakerül a favágó fiu, hát csak a macskája melen- 
geti magát a hamun. Egy kis étel is maradt 
mellette, a mit éppen a szultán-lány dobott a 
macskának. 

Veszi a fiu az étel-maradékot és indul, hogy 
felkeresi ő a feleségét, ha a világ végéig megy 
is. Addig megy, addig törődik, mig elér a hazá- 
jába, a felesége városába. Oda megy a palota 
elé és úgy könyörög a szakácsnak, hogy vegye 

mellé a konyhába, hogy csupa szánalomból is, 
szolgálatába fogadta. Egy-két nap és megtudta a 
palotabeliektől, hogy haza került a szultán- 
kisasszony. 

Beteges egy nap a szakács, nincs Ínyére az 
ételfőzés. Látja ezt a fiu és mondja neki, hogy 
pihenjen egyet, megfőzi ő az ételt helyette. Rá- 
állott a szakács és mondja neki, hogy miket főz- 
zön, hogyan készítse el. Hozzálát a fiu a főzéshez, 
és amint viszik fel az ételeket, veszi azt a maradé- 
kot, a mit a hamun lelt és odateszi a lány tányér- 
jába. Alighogy meglátta a lány ezt a kis maradékot, 
megsejtette, hogy közelében az ura. Hivatja a 
szakácsot és kérdi tőle, hogy ki van mellette a 
konyhában. Kezdetben tagadta, végre bevallotta, 
hogy egy szegény fiu kérezkedett be hozzá. 

Szalad a lány az apjához és mondja neki, 
hogy egy szegény fiu van a konyhában, olyan 
jól készíti a kávét, hogy azt szeretné a kávésának 
Felrendelik a fiút és az nap óta ő főzi a kávét, 
ő viszi be a szultán-kisasszonyhoz. Összekerültek 
megint és beszéli az urának, hogy ki művelte 
velők ezt a dolgot. Várják a sorát, hogy ismét 
kézrekeríthessék a tükröt, és egyre tanakodnak a 
dolgon. 

Addig jár be a fiu a lányhoz, hogy feltűnt 
az öreg asszonynak. Hogy hosszura ne nyújtsuk. 

felismerte az öreg a fiút, belenéz a tükörbe és 
visszaviteti szegényt a palotája hamujához. A 
macskája még mindig ott guggolt rajta. Ha meg- 
éhezett,> egereket fogott, és olyan pusztítást vitt 
végbe rajtuk, hogy alig maradt katonája az ege- 
rek pádisájának. 

Eleget búsul a szegény pádisá, de nem mer- 
nek kikötni a macskával. Megpillantja egy nap a 
fiút, odamegy hozzá és kéri, hogy mentse meg 
a nagy bajtól, mert maholnap tönkre megy az 
egész birodalma. 

(c Megmentenélek — mondja a fiu — de 
nekem is elég baj van a nyakamon.)) 

«Mi a te bajod?)) kérdi tőle az egerek pádi- 
sája. Elmondja neki a fiu a tükördarabkája törté- 
netét, hogy hogyan lopták el tőle és hogy kinek 
a keze közé került. 

(cEzen még segithetni,)) mondja a pádisá és 
ezzel hivja össze a világ összes egereit. Kérdi 
tőlük, hogy ki járatos ebbe meg ebbe a palotába, 
ki ösmeri ilyen meg ilyen öreg asszonynak a 
szobáját meg egy tükördarabkáját. Egy sánta 
egér biczeg erre elé, földet csókol a pádisá előtt, 
és mondja, hogy ő lopogatja a szekrényéből az 
ételt. Azt is látta a kulcslyukon, hogy egy tükör- 
darabkát vesz elő minden este és eldugja a pár- 
nája alá. 

Megparancsolja erre a pádisá, hogy menjen 
és lopja el azt a tükördarabkát Két társat kér 
még maga mellé az egér, az egyiknek ráül a 
hátára és úgy mennek az öreg asszonyékhoz* 
Este volt a mikor oda értek, az öreg asszony 
ép javában falatozott. ccÉppen jókor jöttünk — 
mondja a sánta egér'' — nekünk is jut valami 
az ételből.)) 

Ezzel belopózkodnak a szobába, jóllaknak 
és úgy várják be az éjszakát. Megbeszélik a teen- 
dőjüket és amint lefekszik az öreg asszony, ott 
lesi a három egér, hogy elaludjék. Alighogy el- 
aludt, felmászik a sánta egér az ágyba, oda húzó- 
dik az arczához és farkinczájával kezdi az öreg 
orrát piszkálgatni. 

ccHepsi, hepsi,)) olyanokat prüsszent az asz- 
szony, hogy a feje majd kiugrott a helyébőL 
(c Hepsi, hepsi)), lesi a másik két egér, kirántják 
a tükröt a párna alól, kapják a sántát a hátukra 
és hazáig meg se állanak. 

Nagyot örül a fiu a tükörnek, veszi a macs- 
kát, hogy kárt ne tegyen az egerekben, és indul 
onnan más vidékre. Veszi aztán a tükördarabot, 
belenéz és ime (cmit parancsolsz én szultánom ?)> 
előtte az arabja. 

Kér a fiu aranyos ruhát, egy egész sereg 
katonát. Körülnéz, előtte a szép ruha, felveszi. 

előtte egy szép ló, ráül; utána egy nagy sereg, 
úgy indul a városába. Amint megérkezik, megáll 
a palota előtt és körülvéteti a katonákkal. Aj 
megijedt a pádisá a nagy sereg láttára. 

Bemegy a fiu és megkéri a lányt az apjától. 
Ijedtében meg örömében nemcsak a lányt, de a 
birodalmát is odaadta ; az öreg asszonyt a nagy- 
ajku arabbal vitetik el, ők meg élnek boldogság- 
ban, ragyogó nagy szultánságban. Mellettök a 
varázstükör, minden bajnak oszlatója. 

Türelem-kő, türelem-kés. 



Volt egyszer egy szegény asszonynak egy 
lánya. Az asszony odajárt fehérruhát mosni, 
a lányka meg otthon foglalatoskodott a hímző 
asztalánál. 

Ül egy nap az ablakánál és a mint javában 
dolgozgat, ime egy kis madár repül a himzőasz- 
talára és azt mondja a lánynak: ccÓh leányka, 
szegény leányka, egy halottnál a kisimetedy>. Azzal 
ismét elrepül. Oda lett a lány nyugalma és beszéli 
este az anyjának, hogy miket mondott neki egy 
madár, (c Ajtót, ablakot jól zárj be — mondja 
neki az anyja — ügy ülj a munkához)). 

Másnap reggel ajtót, ablakot bezár, úgy fog 
a lány a munkához. De egyszerre csak prrr . . . 
és ott a kis madár a himzőasztalán. (cOh leányka, 
szegény lányka, egy halottnál a ktsimeted,y> és azzal 
ismét elrepül. Még jobban megijedt a lány ezen 
a beszéden és panaszolja ismét az anyjának. 

<c Másnap — tanítja az anyja — ajtót, ablakot 
megint zárj be és menj be a szekrénybe. Gyújts 
benne gyertyát és úgy dolgozz.)) 

Alighogy elmegy reggel az anyja, bezár a 
lány mindent, gyergyát gyújt és himzőasztalos- 
túl bezárkózik egy szekrénybe. De alig tesz egy- 
két öltést, ott a madár előtte és: (cÓh leán54a, 
szegény leányka, egy halottnál a ktsimetedy), prrr... 
kirepül. Azt se tudta a lány, hova legyen nagy 
nyugtalanságában. Félredobja a munkát, és egyre 
azon töri magát, hogy mit jelenthet az a mondás. 
Az anyja se különb, a mint megtudja este a 
dolgot; otthon marad másnap reggel, hadd lássa 
ő is a madarat. De biz a ki nem jött többet, az 
a madár volt. 

Örökös a nyugtalanságuk, vége van a nyu- 
galmuknak. Ki se mozdulnak a házból és egyre 
lesik, egyre várják, hátha megint bevetődik a 
madár. Jönnek egynap a szomszéd lányok és 
kérik az asszonyt, hogy engedje el velük a lányát. 
Mulatozni mennek a szabadba, hátha elfelejti 
közlük a buját. Nem meri az asszony elbocsátani, 
de úgy Ígérik, hogy vigyáznak rá, úgy fogadják, 
hogy nem tévesztik szem elől, hogy rábírják 
végre. 

Megy a sok lány a mezőre, tánczolgatnak. 
pajzánkodnak, míg csak le nem szállóban a nap. 

Hazajövet megállanak egy forrásnál és egyet- 
egyet isznak belőle. Oda megy a szegény asszony 
lánya is, és a mint iszsza a vizet, ime egy fal 
van közte meg a lányok közt De olyan egy 
fal, hogy szem olyat még nem látott. Hang át 
nem juthat olyan magas, ember belül nem kerül- 
het, olyan széles. Óh be megijedt a sok szegény 
lány. Olyan siránkozás, olyan futkározás, olyan 
kétségbeesés, hogy mi lesz már a szegény lánynyal, 
mi lesz a szegény anyjával. 

«Nem megmondtam, — mondja az egyik — 
hogy ne hívjuk magunkkal.)) «Mit mondjunk most 
az anyjának — sopánkodik egy másik — hogy 
kerüljünk színe elé.)) — (cEz az oka, az az oka; 
te hívtad őt; nem, te hívtad)), egyre folyik köztük 
a szó, egyre nézik a nagy falat. 

Az anyja várja ezalatt a lányát, kiáll a kapu 
ajtóba és úgy lesi a jöttüket. Jönnek a lányok 
nagy siránkozva és alig merik az asszonynak 
elmondani, hogy mi lett a lányával. Fut az 
asszony a nagy falhoz, és belül a lánya, kivül az 
anyja, addig sírnak-rínak, míg csak a könyük- 
ben tart. 

Elaludt a lány a nagy sírásba és a mint 
felkél másnap reggel, egy nagy-nagy ajtót pillant 
meg a fal mellett. (cMeg lett a mi meg lett volna, 
eltört a mi eltört volna,)) fogja a lány és kinyitja 

az ajtót. Olyan egy szép s'^eráj van a kapun 
belől, hogy álmában se látott idáig olyat. Benyit 
a csarnokába és megpillant á falon vagy negyven 
kulcsot. Veszi és amint rendre nyitja vele a 
szobákat, hát az egyikben ezüst, a másikban aranj^ 
a harmadikban gyémánt, a negyedikben smaragd, 
szóval mindegyikben más-más drágakő, hogy 
csak úgy vakítja a fénye a szemet. 

Bemegy a negyvenedikbe, hát ott egy szép 
hej kiterítve, mellette egy gyöngylegyező, a mellén 
meg Írott papir. (cNegyven napig legyezgető. 
mellettem elimádkozó, megtalálja a kis:^mexéxy>, 
ez volt a papirra ráirva. Eszébe jut a lánynak a kis 
madár, hogy ime csakugyan halottnál a jövője sorsa. 

Mosakodik az imádkozáshoz és legyezővel a 
kezében, úgy ül le a hej mellé. Éjjel-nappal legyez- 
geti, szüntelenül imádkozik, mig csak meg nincs 
a negyvenedik napja. Az utolsó nap reggelén 
kinéz egy kissé az ablakon és egy arab lányt 
pillant meg a palota előtt. Gondolja, hogy fel- 
hivja egy perezre, hadd imádkozzék a hej mellett 
mig ő megmosakodik és rendbe szedelőzködik. 

Felhivja a fekete lányt és odaállitja a hej 
mellé, hogy imádkozzék helyette és legyezgesse 
az arczát. A lány meg lesiet, mosakodik, öltöz- 
ködik, hogy szépen fogadhassa a felébredő hejt, 
életének kis:(met]ét 

Ezalatt meg elolvassa az arab a papirost és 
mialatt oda késik a lány, felébred a fiu ; körülnéz 
és alighogy meglátja a feketét átöleli és felesé- 
gének szólítja. Alig hitt a szemének a szegény 
lány, amint benyitott a szobába. Hát még amint 
rátámadt az arab lány. «Én szultán-lány létemre 
nem átallok igy járni — förmed rá a szegény 
lányra — ez a cseléd darabja meg ilyen czifrán 
mer előttem megjelenni)) Kikergeti a szobából^ 
és küldi a konyhába, hogy végezze a dolgát a 
főzést-sütést. Feltűnik a bejnek a dolog, de nem 
szólhat semmit, az arab a felesége, a másik meg 
a konyhában szakácskodik. 

Bájrám (ünnep) felé járt az idő, és amint 
ilyenkor szokás, meg akarja a hej a háza népét 
ajándékozni. Odamegy az arabhoz és kérdi tőle, 
hogy mit hozzon neki a bájrám ünnepre. Olyan 
ruhát akar az arab, hogy tű ne járja, olló ne vágja. 
Lemegy aztán a konyhába, és a lánytól, is meg- 
kérdi, hogy mit akar. 

« Türelem-kő sárga szinű, türelem-kés barna 
nyelű, ezt a kettőt hoznád nekem,)) mondja neki 
a lány. Útra kél a hej^ megveszi az arabnak a 
ruhát, de a türelem kövét meg a türelem kését 
sehol se tudja megtalálni. Mit csináljon, a nélkül 
kell hogy visszatérjen és rászáll a hajóra. 

Amint elér a hajó a fele útra, egyszerre csak 

megáll és se előre, se hátra. Megijed a kapitány 
és mondja az utasoknak, hogy szó nem tartó 
van a hajón, amiatt nem mehetnek tovább. Előáll 
erre a hej és mondja, hogy ő az, a ki a szavát 
meg nem tartotta. Kiteszik a bejt a partra, hogy 
elébb váltsa be az igéretét és úgy térjen vissza 
a hajóra. Megy a hej a tengerparton, tengerpart- 
ról nagy völgyekbe, addig járkál, addig bolyong, 
mig megáll egy nagy forrásnál. Alighogy rá- 
támaszkodik a kövére, egyszerre csak előtte a 
nagyajku arab és kérdezi a kívánságát. 

(cTürelem-kő sárga szinű, türelem-kés barna 
nyelű, ezt a kettőt hoznád nekem, » mondja az 
arabnak a hej. A másik pillanatban már ott a 
kezében a kő meg a kés, odamegy a hajóhoz, 
rászáll és hazaér az ünnepekre. Átadja a ruhát a 
feleségének, a követ meg a kést leviszi a kony- 
hába. De feltűnt a hejnék, hogy mit csinál majd 
vele a lány ; fogja, este felé belopózkodik a kony- 
hába és vigyázza a dolgot. 

Amint ráesteledett a lányra, veszi a kést a 
kezébe, a követ meg maga elé teszi és kezdi 
beszélni a történetét. Elmondja, hogy mit szólott 
háromszor a kis madárka és milyen nagy féle- 
lembe ejtette vele, őt is, az anyját is. 

— És amint ránéz a kőre, egyszerre csak 
dagadozni kezd, a sárgája forr és sistereg, mintha 
élet volna benne. — 

Folytatja aztán a lány, hogy hogyan tévedt 
a bej palotájába, negyven napig imádkozott mel- 
lette és hogyan bizta az arabra az imádkozást, 
míg ő lement mosakodni és öltözködni. 

— Egyre dagad a sárga kő, forr és habzik, 
mintha szét akarna pattani. — 

Elmondja a lány azt is, hogy hogyan csalta 
meg az arab, és a helyett, hogy őt vette volna 
el a bej, 2íz arab lett a felesége. 

— Mintha csak szive lett volna a sárga- 
kőnek, úgy elhabzik, úgy feldagad, és mikorára 
elbeszélte a lány a történetét, egyet pattant és 
szétmállott. — 

Fogja a lány a bicsak nyelét és elkezdi: 
((Oh te sárga türelem-kő, kő vagy és még se 
tudtad kiállani, hát én hogy állanám ki, gyenge 
lányka, szegény lányka. » Ezzel fogja a kést és 
magába akarja döfni, de előrohan a bej és meg- 
ragadja a kezét. 

((Te vagy az én igaz kis^mettmy>, mondja a 
fiu, felviszi a szobájába, az arabnak a helyére. Meg- 
öleti az álnok feketét, a lány anyját meg elhozatja 
és úgy élnek nagy boldogságban. 

Kis madárka száll be néha a s:(erájv\2k abla- 
kára és elcsicsergi öröm-vigan: 

((Oh lányka, boldog lányka, megtaláltad a 
kis'j^mettá^y> 

A kút ördöge. 



Egyszer volt is, nem is volt, ha volt is, még 
abban az időben volt, mikor még anyám 
az én anyám volt, én meg anyám lánya V'oltam; 
mikor még anyám az én lányom volt, én meg az 
anyám anyja voltam. Ekkor történt, hogy egyszerre 
csak útra keltünk, megyünk, megyünk, megyünk, 
keveset megyünk, sokat megyünk, hegyen 
megyünk, völgyön megyünk, hat hónapig folyvást 
megyünk, egyszerre csak hátra nézünk, hát egy 
árpányi helyet ha haladtunk. Megint csak útra 
keltünk, addig járunk, addig kelünk, míg eljutot- 
tunk a csinimácsini pádisá kertjéig. Bemegyünk, 
hát egy molnár lisztet őröl, macska van az olda- 
lánál. A macskának jaj a szeme, a macskának jaj 
az orra, a macskának jaj a szája, a macskának jaj 
a keze, a macskának jaj a lába, a macskának jaj 
a torka, a macskának jaj a füle, a macskának jaj 
az arcza, a macskának jaj a szőre, a macskának 
jaj a farka. 

Török népmesék. I 3 

Közel ehhez az országhoz egy favágó lakott, 
egyebe se volt mint a szegénysége, meg egy 
szörnyen veszekedős felesége. A mi pénzt csak 
megkeresett ez a szegény ember, mind elszedte 
tőle az asszony, úgy, hogy soh'se maradt nála egy 
árva pára sem. Ha az estebéd el volt sózva 
— pedig be sokszor megtörtént — és azt találta 
az ura mondani: (celsóztad az ételt anyjok)), 
mérget vehettek rá, hogy másnap egy csipet só 
nélkül főzött; azon sajtalan tálalta elő a főztjét. 
Ha pedig kimerészelte mondani, hogy : (cma meg 
sajtalan az étel anyjok,)) ann5d sót tett másnap 
az ételbe, hogy dehogy tudta az ura csak meg- 
kóstolni is. 

Mi történik egyszer ezzel a szegény emberrel? 
Megtart magánál egy pár garast a keresményéből, 
kötelet niit vett volna rajta az istenadta. De biz 
azt is megtalálta az asszony az ura gelebében és 
ne neked te szegény ember: (cHát erre, meg 
amarra, te még suttyomban tán szeretőket tarto- 
gatsz, annak hordod a pénzem, úgy-e?)) 

Hiába esküdözik szegény feje ; nem hisz neki 
az asszony, nem is akart neki hinni soha. 

(c Galambom — mondja az ura — hisz 
istrángot akartam venni, arra kellett volna a pénz.)) 

(cHogy istránggal akasztanának fel,)) kivan ja 
szíve mélyéből a hites társ. 

(c Ugyan már hogy tudsz ilyen csúnyán 
káromkodni,)) próbálja az ura a csitítást. 

(cMég a mit eddig tettem, mind kevés a te 
fejednek,)) biztatja az asszony és ezzel neki az 
urának, olyan csetepaté, olyan dérdúr, hogy bizony 
magam se tudom, hogyan virradt rajok a szép 
reggel. 

Másnapra kelve szedelőzködik a favágó, 
felül a szamarára és indul a hegy felé. Csak 
annyit mondott a feleségének, hogy valahogy utána 
ne kerekedjék az erdőbe. 

Most már csak azért is. Felül az asszony 
egy szamárra, és se kérd, se hall, utána az urának. 
((Ki tudja — zsémbeskedik magában — mit 
mivel ott a hegyen, ha én nem vagyok vele.)) 

Látja az ember, hogy nyomában a felesége, 
de mintha nem is látná, egy szót se szól és 
alighogy felér a hegyre, hozzá lát a favágáshoz^ 
Az asszony meg, akár a nyugtalan lélek, ide-oda 
jár-kél a hegyen; mindent rendre néz, mindent 
észrevesz, csak az az avatag kút kerülte ki a 
figyelmét. Pedig éppen egyenesen annak tart. 

Oda kiált az ura: ((Vigyázz hé, kút van 
előtted, húzódj onnan odébb.)) 

Majd még szót fogad az asszony, ő bizony 
közelebb megy. 

Még egyszer rákiált az ura: ccNem hallod, 
hogy húzódj onnan odébb, ahol a kút előtted.» 

Gondolja az asszony, mit neki az ura szava, 
fel se veszi Azzal egyet lép, de már a másodiknál 
meginog alatta a föld, egyet csúszik és zsupsz 
— bele a kútba. Az ura is egyet gondol, bizony 
nem töri ő magát senki után, veszi a szamarát 
és meg se állott hazáig. 

Másnap, a mint rávirradt az idő, megint felül 
a szamárra és a hogy felérkezik a hegyre, mégis 
csak eszébe jut a felesége. 

((Hadd látom — úgy mond — mi lett azzal 
a szegény asszony nyal.)) Oda megy a kút nyila- 
sához, belenéz, de biz se híre, se hamva a fele- 
ségének. Megesett rajta a szive, mert akárhogy, 
mégis csak a felesége és gondolkozik hová lehetett 
a kútból. Vesz elő egy kötelet, leereszti a kútba 
és lekiáltja a nagy mélységbe: ((Fogd meg a 
kötelet anyjok, hadd húzzalak fel vele.)) 

Veszi észre az ember, hogy ugyancsak nehezedik 
a kötél, összeszedi az erejét, csak húzza, csak húzza: 
hát teremtő ÁUáh, kit húzott ki a kútból? — Egy 
rút kísértetet. Aj megijedt a szegény favágó. 

((Sose félj én tőlem, szegény ember, — szólal 
meg a kísértet — hogy a hatalmas Allah áldjon 
meg a tettedért. Olyan nagy veszedelemből szaba- 

dítottál ki, hogy Ítélet napig se fogom el- 
felejteni.)) 

Néz a szegény ember, hogy mi lehetett az 
a nagy veszedelem. 

ccHány esztendeje már, — kezdi a dolgot a 
kisértet — hogy ez avatag kútban békességesen 
el vagyok ; nem is tudtam én a bajról mostanáig 
semmit. A tegnapi napon történt, honnan, 
honnan nem, elég az hozzá, egy öreg asszony 
hull a nyakam közé; beleragad a két fülembe, 
de úgy ám, hogy egy perezre se szabadulhattam 
tőle. Ezer szerencse, te találtál előkerülni, 
leeresztetted ezt a kötelet és lekiáltottad neki, 
hogy fogózkodjék belé. A helyett, hogy azt fogta 
volna meg, engem eresztett el, én meg kapom 
a kötelet és a jóságos Allah áldassék érte, ime 
szárazra jutottam. Jó tettedért jót várj, ide figyelj, 
a mit most mondok.)) 

Ezzel elővesz a kisértet három falevelet, oda 
adja a favágónak és azt mondja neki: (cÉn most 
megyek, és bebúvok a szultán-kisasszonyba. Egész 
odáig lesz majd a lány, a sok orvosság, a sok hodsa, 
hogy se szeri, se száma; de mind hiába, senki se 
fog a baján segíthetni. Meghallod a dolgot te is, 
elékerülsz a pádisá elé, ezt a három falevelet meg- 
vizesíted, és alighogy meglocsolod vele a lány 
arczát, kibúvók belőle és a gazdag jutalom a tied.)) 

Ezzel veszi a favágó a három levelet, zsebre 
teszi, a kisértet jobbra, ö meg balra, mindegyiknek 
kisebb gondja is nagyobb a kútbeli asszonynál. 
De lássunk csak a kisértet után. 

Alighogy elhagyta az ördög fajzatja a favágót, 
meg se áll a pádisá szerájáig, bemegy és neki esik 
a szegény szultán-kisasszonynak. Csak összerogy a 
szegény lány nagy kinjában és egyre csak : « Jaj a 
fejem, jaj a fejem)), szünes-szüntelen azt sikoltozza, 

Hirűl adják a dolgot a pádisának, elősiet, 
hát látja, hogy hogyan sikoltoz a lánya a fejével. 
Azonnal orvosért, hodsáért, szerekért, füstölőkért, 
nem lendítenek a baján semmit. Hivatnak egy 
másodikat, hívatnak egy harmadikat; hiába való 
minden fáradság. Addig, addig, hogy vagy tiz 
orvossal, tiz hodsával is megpróbálkoznak, akár 
egy se jött volna. Egyre visong a szegény lány : 
(cjaj a fejem, jaj a fejem.)) 

(cOh édes gyermekem — szomorkodik 
mellette az apja — ha hallom a mint a fejed 
kiáltozod, hidd el, hogy az én fejem meg a 
szívem is, még sokkalta jobban fáj. Mi tévők 
legyünk? Megyek, hívom a csillagvizsgálókat, 
hátha azok többet tudnának.)) 

Ezzel a hány híres csillagvizsgálója csak van az 
országának, hivatja össze őket mind. Mindegyike 

más-más módot, más orvosságot mond, de segíteni 
egy se segitett a lány baján. De lássuk a fa- 
vágónkat 

Élte a világát a felesége nélkül, lassanként 
el is felejtkezett róla, el a kísértetről meg a három 
falevélről is, tanácsostul, Ígéretestül. 

Egyszer, a mikor rá se gondolt, jön a pádisá 
városából egy hirhozó, hozza a fermánt és nagy 
szóval azt olvassa ki belőle: cc Nehéz beteg a 
lányom, a szultán-kisasszony. Orvosok, hodsák, 
csillagvizsgálók mind megnézték, egyik se tudott 
a baján segíteni, A ki csak mestere, jöjjön és 
orvosoljon; ha müs^ülmán (igazhivő) gyógyítja 
meg, maga a szultán-kisasszony és holtom után 
az országom lesz a jutalma, ha pedig hitetlen, 
birodalmam összes kincse mind az övé.)) 

Egyéb se kellett a favágónak. Bezzeg jutott 
most eszébe a kisértet, a három falevél, még a 
felesége is. Elmegy ő, jelentkezik a hírvivőnek, 
és Allah jóvoltából meggyógyítja ő a szultán- 
kisasszonyt, ha addig él is. Kap a szón a pádisá 
embere, veszi a favágót és meg se áll vele a 
szerájíg. 

Alighogy megérkeznek, hirűl adják a pádi- 
sának és abban a nyomban kész a rendelet, hogy 
be kell vezetni a beteg szobájába. Még jóformán 
be se nyitott, ehol előtte a szegény lány, egyre 

csak jaj a fejem, jaj a fejem, folyvást azt sikoltozza. 
Veszi a favágó a három falevelet, megnedvesíti 
és alighogy meglocscsantja vele a szultán-kis- 
asszonyt, egyszerre csak olyan egészséges lett, 
mintha sose lett volna semmi baja. Lett erre nagy 
öröm meg vigaság a szerájban, odaadják a 
favágónak a szultán-lányt, pádisá veje lett a 
szegény emberből. 

Volt ennek a pádisának egy másik pádisá 
barátja, a birodalma is a szomszédságában volt. 
Hogy-hogy nem, ennek a lányát találta a kútbeli 
kisértet sorra venni. Ezt is azon mód kezdi 
gyötörni, és szintén nem tudnak rátalálni az 
orvosságára. Addig keresnek, addig kutatnak, 
mig meghallják, hogy hogyan menekült meg 
ugyanilyen bajtól a szomszéd birodalom szultán- 
kisasszonya. Meneszti a sok emberét a szomszéd- 
jához, hogy ÁUáh szerelméért küldje hozzá a 
vejét, hadd gyógyítsa meg az ő lányát is. Ha 
meggyógyítja, legyen az ö lánya a második 
felesége. 

Küldi a pádisá a vejét, hadd gyógyítsa meg 
azt a lányt is, úgy se kerül nagy mesterségébe. 
Nem lehetett ellene semmi szólása, útra kél 
szegény feje és mihelyt megérkezik, vezetik 
egyenesen a beteg szobájába, íme, megint csak 
a kútbeli kisértetével van dolga. 

De bezzeg ráförmedt szegényre a czimbo- 
rája, «Jót tettél velem, igaz — kezdi a kisértet — 
de nem mondhatod, hogy adósod maradtam. 
Oda hagytam érted a szép szultán-kisasszonyt, 
és másikat választottam ki magamnak; de te 
még ezt is el akarnád tőlem venni? No várj hát, 
a miért ezt tetted velem, elveszem tőled a 
másikat is.)) 

No de milyet szeppent erre a szegény 
ember. 

(cNem a lányért jöttem én ide, — kezdi el 
szegény feje — igaz birtokod az néked, ha akarod, 
elveheted az enyérnet.is.)) 

((Hát mi dolgod itt akkor?)) riad rá a 
kisértet. 

((Jaj az az asszony, az a kútbeli feleségem; 
— sóhajt egyet a volt favágó — feleségem volt 
az istenadta, a kútba is csak azért hagytam, 
hogy megszabadulhassak tőle.)) 

Nagyot ijedt a kisértet ennek hallatára és 
rémülve kérdi, hogy tán csak nem került 
megint elé. 

((De elő ám — sóhajtozik az ember — 
azóta mindenütt a nyakamon ; nincs annyi lelkem, 
hogy elmenekülhessek előle. Ehol ni az ajtónál, 
azonnal itt terem.)) 



Digitized by 



Google 



Egyéb se keUett a kisértetnek. Ugy hagyta 
ott a szultán-kisasszonyt, meg a szerájt, meg az 
egész várost, meg a birodalmat, hogy hírmondója 
se maradt. Azóta se látta ember fia. 

A szultán-kisasszony azon nyomban meg- 
gyógyult, ezt is odaadták a favágónak, és vitte 
haza második feleségnek. 

